
मूल्य 
बारह आना 
प्रकाशक मुद्रक 
मातेण्ड उपाध्याय, मंत्री, देवीप्रसाद शर्मा, 
सस्ता साहित्य मण्डल, हिन्दुस्तान टाइस्‍्स प्रेस, 


नई दिल्‍ली नई दिल्‍ली 


आदि वचन 


यदि भगवद्गीताके बारेमें लिखना आसान हो, तो गांधीजी 
के बारेमें भी लिखना आसान होसकता हे, क्‍योंकि भगवद्गीता 
पर लिखा हुआ भाष्य न केवल गीता-भाष्य होगा, बल्कि भाष्यकार 
के जीवनका वह दर्षण भी होगा । जेसे गीतारहस्य लोकमान्य 
के जीवनका दर्पण हैँ, वेसे ही अनासक्तियोग गांधीजीके जीवन 
का दर्पण हें। ठीक उसी तरह गांधीजीके जीवनकी समीक्षा करने 
में लेखक अपने जीवनका चित्र भी उसी समीक्षाके दर्षणमें खींच 
लेता हैं । | 

एक बात और । जेसे गीता सबके लिए एक खुली पुस्तक 
है, उसी तरह गांधीजीका जीवन भी एक खुली पुस्तक कहा जा 
सकता हे। गीताको बड़े-बड़े विद्वान तो पढ़ते ही हें, हजारों श्रद्धाल्‌ 
'लोग भी, जो प्रायः निरक्षर होते हें, उसे प्रेमसे पढ़ते हें। गांधीजी 
के जीवनकी--विशेषतः उनकी आत्मकथाकी--भी यही बात 
है । जेसे गीता सबके कामकी चीज हैं, वेसे गांधीजी भी सबके 
कामके हें। गीतासे बड़े विद्वान अधिक लाभ उठाते हूँ या निरक्षर 
कितु श्रद्धालु भक्त अधिक उठाते हें, यह विचारने योग्य प्रइन है । 
यही बात गांधीजीके विषयमें भी हे। उनके जीवनको--उनके 
सिद्धांतोंकी--समझनेके लिए न तो विद्वत्ताकी आवद्यकता 
है, न लेखनशक्तिकी । उसके लिए तो हृदय चाहिए । मुझे पता 
नहीं, श्री घनहइयामदासजीका नाम विद्वानों या लेखकोंमें गिना 
जाता है या नहीं, कितु धनिकोंमें तो गिना ही जाता हे । परंतु 
उन्होंने धनकी मायासे अलिप्त रहने और अपने हृदय को स्फटिक-सा 


१ 


कं 

निर्मल या बुद्धि एवं बाणोक्रों सत्यपृत रखने का यथासाध्य प्रयत्न 
किया हे । और उस हृदय, ब॒द्धि और बाणीसे को गई यह समोक्षा, 
बिड़छाजो आज अच्छे विह्वात या लेखक न माने जाते हों तो भी, 
समोक्षाकी उत्तम पुस्तकोंसें स्थान पायेगी और हिंदी के उत्कृष्ट 
लेखकोंस उनको गणना करायेगी । 

यों तो श्री घनश्यासदासजीकी लेखन-शब्तिफा परिचय 
जितना मुझे हे उतना हिदो-जगतको शायद न होगा। समेंतो कई 
सालसे उनके सम्परकस हूं, उत्तके हिंदी भाषामें लिखे हुए पत्र 
सुझे सोधो-सादी, तपी-तुली और सारगित शझेलोकफे अनुपम नमूने 
मशलस हुए हें। ओर जबसे मे उस शेल्टो पर मुग्ध हुआ हूं, तबसे सोचता 
हूं कि बिड़लाजो कुछ लिखते दण्णें नहीं ? मुझे बड़ा आनंद होता 


5 है कवि इस पुस्तकर्स उसो आकृ्ंक शैलोका परिचय मिलता हे 


जिसका कि उनके पज्नोंसं मिलता था। 
गांधोजीके सम्पकेरें आये बिडलाजोको २५ बर्ष होगये 


हैं & इस पच्चीस सालके संबंधके बारेमें बह लिखते हें :-- 


“जबसे मुझे गांधीज्शेका प्रथर दर्शन हुआ, तण्से सेरा-उनका 
अविच्छिन्न संबध जारो हे। पहले कुछ साल में समालोचक होकर 
उनके पास जाता था, उनके छिद्र हृंढडनेकी कोशिश करता था, 
क्योंकि नौजवानोंके आराध्य लोकसान्यको ख्यातिको इनके 
ख्याति टक्कर लगाने रूग गई थो, जो मुझे रुचिकर नहों सारूस 
होता था। पर ज्यों-ज्यों छिद्ग हंढनेके लिए में गहरा उतरा, स्यों-स्यों 
मुझे निराश होना पड़ा और कुछ अरसेसे समालछोचकको बत्ति 
आदरमे परिणत होगई और फिर आदरने भ्क्तिका रूप घारण 
कर लिया। बात यह हे कि गांधोजोका स्वभाव हो ऐसा हे कि 
कोई विरल्ग ही उनके संसर्गसे बिना प्रभावांबित हुए छूटता हे ।” 


इतना में जानता हूं कि घनश्यामदासजी बिडलण तो नहीं छूठे । बह 


फक० 
भ्न 


लिखते हें : “गांधीजीसे मेरा पच्चीस सालका संसर्ग रहा है । 
मेने अत्यंत निकटसे, सृक्ष्मदर्शकरयंत्रकी भांति, उनका अध्ययन किया 
हैं । समालोचक होकर छिद्रविषण किया है । पर मेने उन्हें कभी 
सोते नहीं पाया ।” यह वचन गांधीजीके बारेमें तो सत्य हे डी, 
पर बिड़लाजीके बारेसें भी काफी अंदामें सत्य हैं। वर्योकि गांधीजी 
न सिर्फ खुद ही सोते हें, बल्कि जो उनके प्रभाव में आते हैँ उनको 
भी नहीं सोने देते । 

यह प्रुस्तक इस जाप्रत अध्ययन, अनुभव और समालोंचन- 
का एक संंदर फल है। उन्होंने एक-एक छोटी-मोटी बातकों लेकर 
गॉंधीजीके जीवनकों देखनेका प्रयत्न किया हैं । गांधीजीसे पहले- 
पहल मिलनेके बाद बिड़लछाजीने उनको एक पत्र लिखा | जवाब 
में एक पोस्टकार्ड आया, जिसमें पँसे की किफायत तो थी ही, 
प्र भाषा की भी काफी किफायत थी ॥ बात तो मामली- 
सी है, परन्तु उसमेंसे गॉथीजीके जीवनकी एक कुंजी उन्हें 
मिल जाती है । पता नहीं, कितने नौजवानों पर गांधीकी ने 
इस तरह छाप डाली होगी, कितनोंकों उलझनमें डाला होगा, 
कितनोंके लिए वह कुतृहलकी सामग्री बने होंगे ! पर १९१५ में 
जिस तरह वह लोगोंके लिए पहेली थे, वेसे ही आज भी हें । यह 
सही है, पर इस पुस्तकर्मे हम देखते हें कि उनके जीवनकी कई 
पहेलियां धनव्यामदासजी ने अच्छी तरह युलझाई हैं । 

गीता इतना सीधा-सादा और छोकतप्रिय ग्रंथ होने पर भी 
पहेलियोंसे भरा हुआ हें । इसी तरह गांधीजीका जीवन भी पहे- 
लियोसि भरा पड़ा है । कुछ रोज पहले रामक्रष्ण-मठके एक स्वामी- 
जी यहां आये थे । बड़े सज्जन थें, गांधीजीके प्रति बड़ा 
आदर रखते थे और गांधीजीकी प्रामोद्योग-श्रव॒त्ति अच्छी तरह 
समझनेके लिए और कातनें-ब॒ननेकी क्रिया सीस्ककर अपने समाज 


हा 
दा 


में उसका प्रचार करनेके लिए वह यहां आये थे। एक रोज मुझसे 
वह पूछने लगे, “गांधीजीके जीवनकी एकाग्रता देखकर में आइचर्य - 
चकित होता हूं, और उनकी ईइ्वर-श्रद्धा देखकर भी । क्‍या गांधीजी 
कभी भावावेश में आजाते हें ? क्‍या दिनमें किसी समय वह 
ध्यानावस्थित होकर बेठते हें ?” मेंने कहा-- नहीं ।” उनके 
लिए यह बड़ी पहेली होगई कि ऐसे कोई बाह्य चिह्न न होते 
हुए भी गांधीजी बड़े भकक्‍त हें और योगी हें। गांधीजीके जीवन 
में ऐसी कई पहेलियां हें। उनमेंसे अनेक पहेलियोंको हल करनेका 
सफल प्रयत्न इस पुस्तकर्मे किया गया हे । 

एक उदाहरण लीजिए । अहिसासे क्‍या सब वस्तुओंकी रक्षा 
होसकती हं ? यह प्रइन अक्सर उपस्थित किया जाता हैं । इस 
प्रशनका कसी सुंदर भाषामे बिड़लाजीने उत्तर दिया है : 

“धन-सम्पत्ति-संग्रह, माल-जायदाद इत्यादि की रक्षा क्‍या 
अहिसासे होसकती है ? हो भी सकती है और नहीं भी । जो लछोग 
निजी उपयोगके लिए संग्रह लेकर बेठे हें, सम्भव नहीं कि वे अहिसा- 
नीतिके पात्र हों। अहिसा यदि कायरताका दूसरा नाम नहीं, तो 
फिर सच्ची अहिसा वह हें जो अपने स्वार्थके लिए संग्रह करना 
नहीं सिखाती । अहिसकको लोभ कहां ? ऐसी हालतमें अहिसक 
को अपने लिए संग्रह करनेकी या रक्षा करनेकी आवश्यकता ही 
नहीं होती। योग-क्षेमके झगड़ेसें शायद ही अहिसाका पुजारी पड़े। 

“निर्योगक्षेम आत्मवान--गीता ने यह धर्म अर्जुन जेसे 
ग॒हस्थ व्यक्तित का बताया है। यह तो संन्यासी का धर्म है--ऐसा 
गीता ने नहीं कहा । गीता संन्यास नहीं, कर्म सिखाती है, जो 
ग॒हस्थ का धर्म हे । अहिसावादी का भी छुद्ध धर्म उसे योग-क्षेम 
के झगड़े से दूर रहना सिखाता हें। पर संग्रह करना और उसकी 
रक्षा करना स्व और पर' दोनों के लाभ के लिए होसकता है ॥ 


है. 


जो स्व के लिए संग्रह लेकर बंठे हें, वे अहिसा-धर्मकी पात्रता 
सम्पादन नहीं कर सकते । जो पर” के लिए संग्रह लेकर बढठे हें, 
वे गांधीजीके ढाब्दों में ट्रस्टी' हें । वे अनासक्त होकर योग-क्षेम 
का अनुसरण कर सकते हैं । बे संग्रह रखते हुए भी अहिसावादी 
हैं, क्योंकि उन्हें संग्रहमें कोई राग नहीं । धर्मके लिए जो संग्रह 
है, वह धर्म के लिए अनायास छोड़ा भी जासकता हैँ और उसकी 
रक्षाका प्रइन हो तो वह तो धर्मसे ही की जासकती हे, पापसे 
नहीं । इसके विपरीत जो लोग संग्रहमें आसकत हें, वे न तो अहिसा- 
त्मक ही होसकते हें, न फिर अहिसासे धनकी रक्षाका प्रइन ही 
उनके संबंधर्में उपयुक्त है । पर यह सम्भव है कि ऐसे लोग हों, - 

जो पूर्णतः अहिसात्मक हों, जो सब तरहसे पात्र हों, और अपनी _ 
आत्मशक्ति द्वारा, यदि उन्हें ऐसा करना धर्म लगे तो, किसीके 
संग्रहकी भी वे रक्षा कर सकें । 

“पर यह कभी न भूलना चाहिए कि अहिसक और हिसक 
सार्गकी कोई तुलना हे ही नहीं । दोनोंके लक्ष्य ही अलग-अलग 
हैें। जो काम हिसासे सफलतापूर्वक होसकता हे--चाहे वह 
सफलता क्षणिक ही क्‍यों न हो --वह अहिसासे हो ही नहीं सकता। 
ससलन हम अहिसात्मक उपायोंसे साम्राज्य नहीं फेला सकते, 
किसीका देह नहीं लूट सकते। इटली ने अबीसीनियामें जो अपना 
साम्राज्य-स्थापन किया, वह तो हिसात्मक उपायों द्वारा ही हो* 
सकता था । 

“इसके माने यह हें कि अहिसासे हम धर्मकी रक्षा कर सकते 
हैं, पापकी नहीं, और संग्रह यदि पाप का दूसरा नाम हे तो संग्रह- 
की भी नहीं । अहिसामें जिन्हें रुचि हे, वे पापकी रक्षा करना ही 
क्यों चाहेंगे ? अहिसाका यह मर्यादित क्षेत्र यदि हम हृदयंगम 
करलें, तो इससे बहुत-सी शंकाओंका समाधान अपनेआप हो- 


' 


जायगा । बात यह है कि जिस चीजकी हम रक्षा करना चाहते 
हें वह यदि धर्म है, तब तो अहिसात्मक विधियोंसे विपक्षीका 
हम सफलतापूर्वक मुकाबला कर सकते हें । और यदि यह पाप है, 
तो हमें स्वयं उसे त्याग देना चाहिए; और ऐसी हालत में प्रतिकार 
का प्रश्न ही नहीं रहता । 

“यह निर्णय फिर भी हमारे लिए बाकी रह जाता है कि 


: धर्म क्या है, अधर्म क्‍या है ?” पर धर्माधमंके निर्णयमें सत्य- 
5 के अनुयायीको कहां कठिनता हुई है ? 


जिन खोजो तिन पाइयां, गहरे पानी पैठ; 
हों बौरी ढूँढन गई, रही किनारे बंठ । 

“असल बात तो यह है कि जब हम धर्ंकी नहीं, पापकी 
ही रक्षा करना चाहते हैं, और चंंकि अहिसासे पापकी रक्षा नहीं 
होसकती, तब अहिंसाके गुण-प्रभावमें हमें शंका होती हे और 
अनेक तकं-वितर्क उपस्थित होते हें ।” 

इसी तरह जितने प्रश्न बिड़लाजीने उठाये हेँ उन सबकी 
चर्चा सूक्ष्म अवलोकन और चिंतन से भरी हुई हे । उनके धर्म- 
चितन और धर्मग्रंथोंके अध्ययन का तो मुझे तनिक भी खयाल 
नहीं था। इस पुस्तकसे उसका पर्याप्त परिचय मिलता है । गीता 
के कुछ इलोक जो कहीं-कहीं उन्होंने उद्धृत किये हैं, उनका रहस्य 
खोलनेमें उन्होंने कितनी मौलिकता दिखाई है ! 

बिड़लाजीकी किफायती और चुभ जानेवाली शेलीके तो 


हमको स्थान-स्थानपर प्रमाण मिलते हें: “असलगमें तो शुद्ध मनुष्य 


स्वयं ही शस्त्र है और स्वयं ही उसका चालक हें।” “गंदे कपड़ेकी 


गंदगीकी यदि हम रक्षा करना चाहते हें तो पानी और साबुनका 


क्या कास ? वहां तो कीचड़की जरूरत हें ।” “आकाशवाणी अन्य 
चीजोंकी तरह पात्र ही सुन सकता है । सूर्यका प्रतिबिब शीदे 


द्‌ 


पर ही पड़ेगा, पत्थरपर नहीं ।” “सरकारने हमें शांति दीं, रक्षा 
दी, परतंत्रता दी, नुमाइंदे भी भी वही नियुक्त क्‍यों न करे ? 


“स्रजसे पूछो कि आप सर्दी में दक्षिगायन ओर गर्मी में उत्तराणण 


क्‍यों होजाते हैं, तो कोई यथार्थ उत्तर मिलेगा ? सर्दी-गर्मी दक्षि- 
णायन-उत्तरायण के कारण होती हे, न कि दक्षिणायन-उत्तरायण 
सर्दी-गर्मी के कारण । गांधीजी की दलीलें भी बसी ही हें । बे 
निर्णय के कारण बनती हें, न कि निर्णय उनके कारण बनता हैं ।” 


आखिरी तुलना कितनी मनोहर, कितनी मौलिक और कितनी... 
अ्थंपूर्ण है ! गांधीजीके जीवनके कई कार्यों पर इस दृष्टि से कितना :.... 


प्रकाश पड़ता हे । 


..._ गांधीजीकी आत्म-कथा तो हम सब पढ़ चुके हैं, परंतु उसके 
कुछ भागोंपर श्री घनव्यासदासझीने जेसा भाष्य किया है वसा 


हमसेंसे शायद ही कोई करते हों। गांधीजीकों मारने के लिए 
दक्षिण अफ्रीकार्में गोरे लोगोंकी भीड़ टूट पड़ती हे। मुश्किल 
से गांधीजी उससे बचते हे । बिड़लाजीको उस दृद्य का विचार 
करते ही दिल्‍लीके लक्ष्मीमारायण-मंदिरके उद्धाटनके समय को 
भीड़ याद आजाती है और दोनों दृश्योंका सुंदर समन्वय करके 
अपनी बातका समर्थन करते हैं । 

गांधीजीके उपवास, उनकी ईश्वर-श्रद्धा, उनके सत्याग्रह 
आदि कई प्रइनोंपर, उनके जीवनके अनेक प्रसंग लेकर उसकी 
गहरी छानबीन करके, उन्होंने बड़ा संदर प्रकाश डाला है । 

उनकी समझ, उनकी दृष्टि इतनी सच्ची हे कि कहीं-कहीं 
उनका स्पष्टीकरण गांधीजीके स्पष्टीकरणकी याद दिलाता हैं। 
यह पुस्तक तो लिखी गई थी कोई तीन महीने पहले, लेकिन उस 
समय उन्होंने अहिसक सेनापति और अहिसक सेनाके बारे में जो- 
कुछ लिखा था वह मानों बसा ही है जेसा अभी कुछ दिन पहले 

गांधीजीने 'हरिजन' में लिखा था। 

“यह आशा नहीं की जाती कि समाजका हर मनुष्य पूर्ण अहिसक 
होगा। पर जहां हिसक फौजके बल पर ज्ञांति और साम्राज्यकी 
नींव डाली जाती है, वहां भी यह आशा नहीं की जाती कि हर मनुष्य 
युद्धकलामें निपुण होगा। करोड़ों की बसतीवाले मुल्ककी रक्षा 
के लिए कुछ थोड़े लाख मनुष्य काफी समझे जाते हें। सौमें एक 
मनष्य यदि सिपाही हो तो पर्याप्त माना जाता हे। फिर उन सिपा- 
हियोंमें से भी जो ऊपरी गणनायक होते हें, उन्‍्हींकी निपुणता पर 
* सारा व्यवहार चलता हे । 

“आज इंग्लिस्तानमें कितने निपुण गणनायक होंगे, जो फौज 
के संचालनमें अत्यंत दक्ष माने जाते हैं ? शायद दस-बीस । पर 
बाकी जो लाखों की फौज है, उससे तो इतनी ही आशा की जाती 
हे कि उसमें अपने अफसरोंकी आज्ञा पर मरनेकी शक्ति हो। इसी 
उदाहरणके आधार पर हम एक अहिसक फौजकी भी कल्पना 
कर सकते हें। अहिसात्मक फौज के जो गणनायक हों उनमें पूर्ण 
आत्मशुद्धि हो, जो अनुयायी हों वे श्रद्धाल हों, और चाहे उनमें इतना 
तीक्ष्ण विवेक न हो पर उनमें सत्य-अहिसाके लिए मरनेकी शक्ति 
हो । इतना यदि हैँ तो काफी है ।” 

सारी पुस्तक बिड़छाजीकी तलूस्पर्शी परीक्षण-शक्तिका 
सुंदर नमूना हे। केवल एक स्थानपर मुझे ऐसा लगा कि वह जितनी 
दूर जाना चाहिए उतनी दूर नहीं गये । अहिसा की सप्तीक्षा करते 
हुए उन्होंने एक अबाध सत्य प्रतिपादित किया हे--अनासक्त होकर, 
अरागह्वेष होकर, जनहितके लिए की गई हिसा अहिसा है । यह 
अबाध सत्य तो गीतामें हे ही। पर उसपरसे बिड़लाजीने जो 
अनुमान निकाला हे, उसे शायद ही गांधीजी स्वीकारेंगे। बिड़छाजी 
कहते हें--“ गांधीजी स्वयं जीवन-मुक्त दशामें, चाहे वह दशा 


८ 


सक्षणिक-जब निर्णय किया जारहा हो उस घड़ी के लिए-ही क्‍यों 
न हो, अहिसात्मक हिंसा भी कर सकें, जंसे कि बछड़ेकी हिसा, 
पर साधारण मनुष्यके लिए तो वह कर्म कौए के लिए हंसकी नकल 
होगी ।इसपर में दो बातें कहना चाहता हूं । बछड़ेकी हिसा जीवन- 
मुक्त दशा में की गई हिसाका उदाहरण हें ही नहीं। थोड़े दिन 
पहले सेवाग्राम में एक पागल सियार आगाया था। उसे मारने 
की गांधीजीने आज्ञा देदी थी, और वे मारनेवाले कोई अनासक्त 
जीवन-म॒कत नहीं थे । वह आवश्यक और अनिवायं हिसा थी, 
जितनी कि कृषि-कार्य में कीटादि की हिसा आवश्यक और अनि- 
वार्य होजाती है । हिसाके भी कई प्रकार हूँ । बछड़ेकी हिसा _ 
का दूसरा प्रकार है। घड़दौड़में जिस घोड़ेका पेर टट जाता 
हैं या ऐसी चोट लूगती है कि जिसका इलाज ही नहीं है, 
और पशुके लिए जीना एक यंत्रणा होजाता हैँ, उसे अंग्रेज लोग 
मार डालते हें । वे प्रेमसे, अहेषसे मारते हें, पर वे मारनेवाले 
कोई अनासक्त या जीवन-म॒क्‍त नहीं होते । जिस हिसाकों गीता 
ने विहित कहा है, वह हिसा अलौकिक पुरुष ही कर सकता है--राम, 
कृष्ण कर सकते हें। परन्तु रास ओर कृष्ण, गांधीजीके अभिप्राय 
सें, वहां ईश्वरवाचक हे । गांधीजी अपनेको जीवन-मुक्त नहीं 
सानते और न वह और किसीको भरी संपूर्ण जीवन-मुक्त माननेके 
लिए तेयार हे। संपूर्ण जीवन-मुकंत ईश्वर ही हे ओर यह गांधीजी 
की दृढ़ मान्यता हूँ कि “हत्वाइपि स इमांल्लोकान्न हन्ति निबध्यते”' 
वचन भी ईइवर के लिए ही है । इसलिए वह कहते हे--सनृष्य 
चाहे जितना बड़ा क्‍यों न हो, चाहे जितना शुद्ध क्‍यों 
न हो, ईश्वरका पद नहीं ले सकता और न व्यापक जनहित के लिए 
भी उसे हिसा करनेका अधिकार हे। इस निर्णयमें से सत्याग्रह 
और उपयासकी उत्पत्ति हुई । 

इस एक स्थानको छोड़कर बाकी पुस्तकें मुझे कहीं कुछ 
भी नहीं खटका, बल्कि सारा विवेचन इतना तलस्पर्शी और सारा 
दर्शन इतना दोष-मुक्त मालूम हुआ है कि में पुस्तक को प्रूफके रूप में 
ही दो बार पढ़ गया, तथा और भी कई बार पढ़, तो भी मुझे थकान 
नहीं आयेगी । मुझे आशा हे कि और पाठकोंकी भी यही दशा 
होगी और, जेसा कि मुझे मालूम हुआ हे, औरोंको भी इस पुस्तक 


- क्वा पठन शांतिप्रद और चेतनाप्रद मालूम होगा । 

प्रकाशकोय 


“बापू! का यह तीसरा संस्करण आपके सामने है । इस संस्करण 


में महात्माजी का एक पत्र ब्लाक बनाकर छाप दिया गया हैं। | 
जो उन्होंने लेखक को इस पुस्तक के बारे में लिखा था। उस पत्र... 


की प्रतिलिपि इस प्रकार है-- 


भाई घनश्यामदास, 

“बापू? अभी पूरी की । दो तीन जगह हकीकत दोष है। अभि- 
प्राय को हानि नहीं पहुँचती हे । निशानी की हे । 

बछड़ा के बारे में जो दलील की है वह कर सकते हैं लेकिन 
उसमें कुछ मोलिक दोष पाता हूँ। जो रावणादि के वध के 
साथ यह वध किसी ग्रकार मिलता नहीं है, बछड़े के वध 
में मेरा कुछ स्वार्थ नहीं था । केवल दुःख मुक्त करना ही कारण 
था । रावणादि के वध में तो लोकिक स्वार्थ था, प्रथ्वी पर भार 
था उसे हलका करना था। उसका संहारक साक्षात्‌ रामरूपी 
इश्वर था। यहां तो संहारक कोई काल्पनिक अवतार न था। मेरा 
तो कथन यह है कि मेरी हालत में सब कोई ऐसा कर सकते हैं । 
अंबालाल ने ४० कुत्तों को मेरी प्रेरणा या प्रोत्साहन से मारे इसमें 
लौकिक कल्याण था सही । लेकिन इसमें ओर रावणांदि के वध 
में बड़ा अंतर हे । और मैंने तो इन चीजों का अलग अर्थ किया 
है। उसकी चर्चा वहां आवश्यक थी। ज्यादा और कोई समय 
आवश्यक समझा जाय तो । 

भाषा मधुर है। कोई जगह दुलील की पुनरुक्ति होगई हे । 
यह काम प्रफ सुधार में हो सक्रता था। उससे भाषा के प्रवाह में 
कुछ ज्ञति नहीं आती । शायद दूसरे तो इस पुनरुक्ति को देख भी 
नहीं सके होंगे । | 

अब तो तबीयत अच्छी होगी। बापू के आशीर्वाद 

४१ | त्रीजी का जन्म अक्तूबर सन्‌ १८६९ ईस्वी में हुआ। 
इस हिसाब से वह इकहत्तर वर्ष समाप्त कर चुके । अनन्त- 
काल के अपरिमित गर्भ में क्या इकह्तत्तर और क्या इकद्धत्तर सौ 
अथाह सागर के जल में विद्यमान एक बूंद की गणना भले ही हो सके, 
पर अनन्तकाल के उदर में बसे हुए इकह्त्तर साल की क्या बिसात ? 
फिर भी यह सही है कि भारत के इस यग के इतिहास में इन इकह्दत्तर 
वर्षों का इतना महत्त्व हें जितना और किसीका जायद ही हो । 

भारतवर्ष में इस समय एक नई तरह की मानसिक हरूचल का 
दौरदौरा है; एक नई तरह की जागृति हे; एक नये अनुभव में से 
हम पार होरहे हें। धामिक विप्लव यहां अनेक हुए हैं, पर राज- 
नीति का जामा पहनकर धर्म किस तरह अपनी सत्ता जमाना चाहता 
है, यह इस देश के लिए एक नया ही अनुभव है । इसका अन्त क्‍या 
होगा, यह तो भविष्य ही बतायेंगा । 

पर जबकि सारा संसार अस्त्र-शस्त्रों के मारक गर्जन से त्रस्त 
है और विज्ञान नित्य ऐसे नये-नयें ध्वंसक आविष्कार करने में व्यस्त 
है, जो छिन में एक पल पहले की हरी-भरी फलवाड़ी को फुंककर 
स्मशान बना दे, जबकि स्वदेश और स्वदेश-भक्ति के नाम पर खून 
की नदियां बहाना गौरव की बात समझी जाती हो, जबकि सत्या- 


तीन 


जाशी कार्यों द्वारा मानव-धर्म की सिहासन-स्थापना का सुख-स्वप्न 
देखा जाता हो, ऐसे अन्धकार में गांधीजी का प्रवेश आशा की एक 
गीतल किरण की तरह है जो, यदि भगवान चाहें तो, एक प्रचण्ड 
जीवक तेज में परिणत होकर संसार में फिर शांति स्थापित कर 
सकती है । 

पर शायद में आशा के बहाव में बहा जारहा हूं। तो भी 
इतना तो शद्ध सत्य है ही कि गांधीजी के आविर्भाव ने इस देश में 
एक आशा, एक उत्साह, एक उमंग और जीवन म॑ एक नया ढंग पदा 
कर दिया है, जो हजारों साल के प्रमाद के बाद एक बिलकुल नई 
चीज है । 

किसी एक महापुरुष की दूसरे से तुलना करना एक कष्टसाध्य 
प्रयास है । फिर गांधी हर यग में पैदा भी कहां होते हैं ? हमारे पास 
प्राचीन इतिहास-जिसे दरअसल तवारीख कहा जासके-भी तो 
नहीं है कि हम गणना करें कि कितने हजार वर्षो में क गांधी पंदा 
हुए । राम-कृष्ण चाहे देहधारी जीव रहे हों, पर कवि ने मनुष्य- 
जीवन की परिधि से बाहर निकालकर उन्हें एक अलौकिक रूप दे 
दिया है। कवि तो कवि ही ठहरा, इसलिए उसका दिया हुआ 
अलौकिक स्वरूप भी अपूर्ण है । ऐसे स्वरूप के विवरण के लिए 
तो कवि अलौकिक, लेखनी अलौकिक और भाषा भी अलौकिक ही 
चाहिए । पर तो भी कवि की इस कृृति के कारण राम-क्रष्ण को 
मानवी मापदण्ड से मापना दुष्कर होगया हे । 

इसके विपरीत, कवि पुष्कल प्रयत्न करने पर भी बुद्ध की ऐति- 
हासिकता और उसका मानवी जीवन न मिटा सका। इसलिए 
संसार के ऐतिहासिक महापुरुषों में बुद्ध ने एक अत्यन्त ऊंचा स्थान 
पाया । पर कलियुग में एक ही बुद्ध हुआ है और एक ही गांधी । 
बुद्ध ने अपने जीवन-काल में एक दीपक जलाया, जिसने उनकी 


चार 


म॒त्य के बाद अपने प्रचण्ड तेज से एशियाभर म॑ प्रकाद फंला दिया | 
गांध्रीजी ने अपने जीवनकालछ मेँ उससे कहीं अधिक प्रखर अग्नि- 
शिखा प्रदीप्त की, जो शायद समय पाकर संसारभर को  प्रज्वलित 
करदे । 

अपने जीवनकाल में गांध्रीजी ने जितना यद्व कमाया, जितनी 
ख्याति प्राप्त की और वढ़ जितने लोकवतल्लभ हुए, उतना शायद ई 
कोई ऐतिहासिक पुरुष हुआ हों । ऐसे प्रुरुष के विषय में कोई कहां- 
तक लिखे ? इकटह्त्तर साल की क्रमबद्ध जीवनी शायद ही कभी 
सफलता के साथ लिखी जा सके । और फिर गांब्रीजी को पूरा 
जानता भी कौन है ? ह 

'सम्यग जानाति वे क्रृष्ण: किचित्‌ पार्थों धनुर्धर:' 

जैसे गीता के बारे में यद्र कहा गया है, वैसे गांधीजी के बारे 
में यह कहा जासकता है कि उन्हें भली प्रकार तो खुद वढ़ीं जानते 
हैं, बाकी कुछ-कुछ महादेव देसाई भी । 


पांच 


रे 


झेसे शाशोजो रो इहस्झे-शकुल्ा देखका लझ शा को उछोसा ओो 
ओएक का अल्क आ शा इन्दहू का आरम्आ ४ जाड़े का शोसिक | 
ल्न्स्स् मे शआशोजो स्श्टेस स्पेट आये के ओर कप्स्कल्रे जे करे उसको 
केशरो ओ ४ ऊझ झहू ऋझर रुस्शो कि ऋप्मेशोर शोओ कत्स्कले अछ- 
स्हे हे. को साकेजन्िकि कश्रेशल्पेओं के दिल्क के रुक जरदः ऋण आफ 
सा उच्झझ रजत ॥ उन सिसों का सा काब्सकि ओोझर कुछ दुस्ारा को शा ६ 
अरूझारो में लेलक सिस्हसा. स्शासूणतर रेफ्शा. सेकाओ का स्याशाक करण 
ओर स्कश ओ स्शायणात ऋगे समस्या का कशझू रुऋरा.. साशेशस्टिकः 
जोझर करोश-करोझ शझपेसरू सोस्शिक आग ४ 

झेसे उन स्सो! कझासो के शोझ रख्का को शा: शोसो रस खत 
हुई हो शो ५ ओच सझारो के जरा आप हिस्से झगे आह हिसे के 
ओ सिरला शा ६ रेल्शो के शा््हेशर ऋरुकर ओह के कोणों रो रहा 
करना. झआारू-शोाशिलि शा सारुणल-शेश्िर स्शेशों कगे सेझा के श्िश 
आड्ाशक-केन्ड स्मोलसशा अन्‍शा शाणलका ओर सेसा सेझाओो रण स्काणएइ 
ऋूरका. उनसे अ्शास्शालों शें उच्णशस्शिल हो, शहू उन सिलों के 
उाकेजन्कि जोझर के रख ल्ल्शेइल्ले ओोजाओासों के: ऋत्लेब्य रंगे 
ओोहझो को ॥ उन्हे सिह्तत-शोझ्ा इसो ओह के ओर शुरू 
होली शो ४ झेरी शो शो चोहओो ओ. शिसाके ओशर रा जोर 


उत्साह के साथ में चक्कर काटा करता था | 

नेतागण इस चौहदी के बाहर थे। उनके लिए कोई नियम, 
नियंत्रण या विधान नहीं था। जोजीले व्याख्यान देना, चन्दा 
मांगना, यद्र उनका काम था । स्वागत पाना, यह उनका अधिकार 
था | इसके माने यह नहीं कि नेता छोग अकर्मण्य थे या कर्तव्य में 
उनका मोह था | बात यह थी कि उनके पास इसके सिवा कोई 
कार्यक्रम ही नहीं था; न कोई कल्पना थी | जनता भी उनसे इससे 
अधिक की आशा नहीं रखती थी । नेता थे भी थोड़े-से, इसलिए 
उनका बाजार गरम था । अनुयायी भक्ति-भाव से प्रूजन-अर्चन 
करते, जिसे नेता छोंग ब्रिना संकोच के ग्रहण करते थे । 

उस समय के छीडरों की नुकताचीनी करते हुए अकबर साहब 
ने लिखा था:--- 

क्रौम के ग्राम में डिनर खाते हैं हुक्‍्काम के साथ, 
रंज लीडर को बहुत हैं, मगर आराम के साथ । 

अवद्य ही अकबर साहब ने घोड़े और गदठ़ें को एक ही चाबुक 
से हांकने की कोशिश की, मगर इसमें सरासर अत्युक्ति थी ऐसा 
भी नहीं कहना चाहिए | यदि कुछ लीडरों के साथ उन्होंने अन्याय 
किया, तो बहुतों के बारे में उन्होंने यथार्थ बात भी कह दी । 

गांधीवाद के आविर्भाव के बाद तो मापदंड कुछ न्यारा ही बन 
गया । नेताओं को छोग दूरबीन और खुर्दबीन से देखने छग गये । 
एक ओर चरित्र की पूछताछ बढ़ गई, तो दूसरी ओर उसके साथ- 
साथ पाखण्ड भी बढ़ा | स्वार्थ में वृद्धि हुई, पर त्याग भी बढ़ा । 
शांत सरोवर म॑ गांधीवाद की मथनी नें पानी को बिलों डाला । 
उसमें से अमृत भी निकला और विष भी । उसमें से देवासुर-संग्राम 
भी निकला | गांधीजी ने न मालूम कितने बार विष की 
कड़वी घंटें पीं और शिव की तरह नीलकंठ बने | संग्राम तो अभी 


सात 


'जारी ही है और सुरों की विजय अन्त में अवश्यम्भावी है, यह आशा 
लिये लोग बैठे हें । पर जिस समय की में बातें कर रहा हूँ, उस समय 
यह सब कुछ न था । सरोवर का पानी शांत था । ऊषा की लालिमा 
शांतभाव से गगन में विद्यमान थी; पर सूर्योदय अभी नहीं हुआ था। 
पुनर्जन्म की तैयारी थी; पर या तो नये जन्म से पहले की मृत्यु का 
सन्नाटा था, या प्रसव-वेदना के बाद की सुषुष्ति-जनित शांति । न 
नेताओं को पाखण्ड में आत्मग्लानि थी, न अनुयायी ही इस चीज को 
वैसी बुरी नजर से देखते थे । 

ऐसे समय में गांधीजी अफ्रीका से लन्दन होते हुए स्वदेश लोटे 
और सारे हिन्दुस्तान का दौरा किया। कलकत्ते में भी उसी सिल- 
सिले में उनके आगमन की तेयारी थी । 

मुझे याद आता है कि गांधीजी के प्रथम दर्शन ने मुझमें काफी 
कुतूहल पैदा किया । एक सादा सफेद अंगरखा, धोती, सिर पर 
काठियावाड़ी फेंटा, नंगे पांव, यह उनकी वेशभूषा थी। हम 
लोगों ने बड़ी तैयारी से उनका स्वागत किया। उनकी गाड़ी 
को हाथ से खींचकर उनका जुलूस निकाला । पर स्वागतों में भी 
उनका ढंग निराला ही था। में उनकी गाड़ी के पीछे साईस की 
, जगह खड़ा होकर कर्मवीर गांधी की जय!” गला फाड़-फाड़कर 
चिल्ला रहा था। गांधीजी के साथी ने, जो उनकी बगल में बंठा 
था, मुझसे कहा : “उत्तिष्ठत जाग्रत प्राप्य वरान्निबोधत ऐसा 
पुकारो । गांधीजी इससे प्रसन्न होंगे । मेने भी अपना राग बदल 
दिया । 

पर माल्म होता था, गांधीजी को इन सब चीजों में कोई रस 
नथा। उनके व्याख्यान में भी एक तरह की नीरसता थी। न 
जोश था, न कोई अस्वाभाविकता थी, न उपदेश देने की व्यास- 
वृत्ति थी । आवाज में न चढ़ाव था, न उतार । बस एक तार था, 


आठ 


एक तज था। पर इस नीरसता के नीचे दबी हुई एक चमक .... 
थी, जो श्रोताओं पर छाप डाल रही थी । 2 
.. मुझे याद आता है कि कलकत्ते में उन्होंने जितने व्याख्यान 
दिये--शायद कुल पांच व्याख्यान दिये होंगे-- वे प्रायः सभी 
हिन्दी भाषा में दिये। सभी व्याख्यानों में उन्होंने गोखले की 
जी-भरकर प्रशंसा की । उन्हें अपना राजनेतिक गुरु बताया और 
यह भी कहा कि श्री गोखले की आज्ञा है कि में एक साल देश में भ्रमण 
करूं, अनुभव प्राप्त करूं। इसलिए जबतक मुझे सम्यक्‌ अनुभव 
नहीं होजाता, तबतक में किसी विषय पर अपनी पक्‍की राय कायम 
करना नहीं चाहता । नौजवानों को गोखले का ढंग नापसन्द था, 
क्योंकि वह होश की, न कि जोश की, बातें किया करते थे, जो उस 
समय के नौजवानों की शिक्षा-दीक्षा से कम मेल खाती थीं। लोक- 
मान्य लोगों के आराध्यदेव और गोखले उपहास्यदेव थे। इसलिए 
हम सभी नौजवानों को गांधीजी का बार-बार गोखले को अपना 
राजनेतिक गुरु बताना खटका । 

पर तो भी गांधीजी के उठने-बैठने का ढंग, उनका सादा भोजन, 
सादा रहन-सहन, विनमुता, कम बोलना, इन सब चीजों ने हम छोगों 
को एक मोहिनी में डाल दिया । नये नेता की हम लोग कुछ थाह 
न लगा सके । 

मेंने उन दिनों गांधीजी से पूछा कि क्‍या किसी सार्वजनिक 
मसले पर आपसे खतोकिताबत होसकती है ? उन्होंने कहा, 
हां । मुझे यह विश्वास नहीं हुआ कि किसी पत्र का उत्तर एक नेता 
इतनी जल्दी देसकता है । वह भी मेरे-जैसे एक अनजान साधारण 
नौजवान को । पर इसकी परीक्षा मेंने थोड़े ही दिनों बाद करली । 
उत्तर में तुरन्त एक पोस्टकार्ड आया, जिसमें पैसे की किफायत तो 
थी ही, भाषा की भी काफी किफायत थी । 


नो 


पता नहीं कितने नौजवानों पर गांधीजी ने इस तरह छाप डाली 
होगी, कितनों को उलझन में डाला होगा, कितनों के लिए वह कुतूहल 
की सामग्री बने होंगे ! पर १९१५ में जिस तरह वह लोगों के लिए 
पहेली थे, वैसे ही आज भी हें । 


दस 


2] 


है 


१९३२ के सत्याग्रह की समाप्ति के बाद लार्ड विलिग्डन पर 
एक मतंबा, शायद १९३४ की बात है, मेंने जोर डाछा कि आप इस 
तरह गांधीजी से दूर न भागें, उनसे मिलें, उनको समझने की कोशिश 
करें, इसीमें भारत और इंग्लिस्तान दोनों का कल्याण है। पर 
वाइसराय पर इसका कोई असर न हुआ । उन्हें भय था कि गांधीजी 
उन्हें कहीं फांस न छें। वह मानते थे कि गांधीजी का विश्वास 
नहीं किया जासकता । मुझे मालम है कि भारत-मन्त्री ने भी 
वाइसराय पर गांधीजी से मेल-जोल करने के लिए जोर डाला था, 
पर सारी क्रिया निष्फल गई। जिस मेल-मिलाप का अमल- 
दरामद अरविन के जाने के बाद टूटा, वह लिनलिथगो के आनेतक 
न सध सका । 

जिन गांधीजी पर मेरी समझ में निर्भय होकर विश्वास किया 
जासकता है, उनके प्रति वाइसराय विलिग्डन का विश्वास न था ! 
वाइसराय ने कहा, “वह इतने चतुर हैं, बोलने में इतने मीठे हैं, उनके 
शब्द इतने द्विअर्थी होते हैं कि जबतक में उनके वाक॒पाश में पूरा 
फंस न चुकूंगा, तबतक मुझे पता भी न लगेगा कि में फंस गया हूं । 
इसलिए मेरे लिए निर्भय मार्ग तो यही है कि में उनसे न मिलं, उनसे 
दूर ही रहूं । मेरे लिए यह अचम्भे की बात थी कि गांधीजी के बारे 


ग्यारह 


में किसीके ऐसे विचार भी होसकते हें । पर पीछे मालूम हुआ कि 
* ऐसी श्रेणी में वाइसराय अकेले ही न थे, और भी कई लोगों को 
ऐसी शंका रही है । 

अमरीका के एक प्रतिष्ठित ग्रंथकार श्री गुंथर ने गांधीजी के 
बारे में लिखा हे: 

“महात्मा गांधी में ईसामसीह, चाणक्य और बापू का अद्भुत 
सम्मिश्रण है। बुद्ध के बाद वह सबसे महान व्यक्ति हें । उनसे 
अधिक पेचदार पुरुष की कल्पना भी नहीं की जासकती । वह 
एक ऐसे व्यक्ति हें, जो किसी तरह पकड़ में नहीं आसकते । यह 
में कुछ अनादर-भाव से नहीं कह रहा हूं। एक ही साथ महात्मा, 
राजनीतिज्ञ, अवतार और प्रतापी अवसरवादी होनाँ, यह मानवी 
नियमों का अपवाद या अवज्ञा है । जरा उनकी असंगतियों का तो 
खयाल कीजिए । एक तरफ तो गांधीजी का अहिसा और असहयोग 
में दढ़ विश्वास; और दूसरी ओर इंग्लिस्तान को युद्ध में सहायता 
देना ! उन्होंने नैतिक दृष्टि से कैदखाने में उपवास किये, पर वे 
उपवास ही उनकी जेलमु॒क्ति के साधन भी बने, यद्यपि उनको इस 
परिणाम से कोई गरज नहीं थी। जबतक आप यह न समझलें 
कि वह सिद्धान्त से कभी नहीं हटते, चाहे छोटी-मोटी विगतों पर 
कुछ इधर-उधर होजायें, तबतक उनकी असंगतियां बेतरह अखरती 
हैं। इंग्लिस्तान से असहयोग करते हुए भी आज गांधीजी से बढ़कर 
इंग्लिस्तान का कोई मित्र नहीं। आधुनिक विज्ञान से उन्हें सूग-सी 
है, पर वह थर्मामीटर का उपयोग करते हें और चश्मा लगाते है । 
हिन्दू-मुस्लिम-ऐक्य चाहते हें, पर उनका लड़का थोड़े दिनों के लिए 
धर्म-परिवर्तन करके मुसलमान बन गया था, इससे उन्हें चोट छगी । 
कांग्रेस के वह प्राण हें, उसके मेरुदण्ड हें, उसकी आंखें हैं, उसके पांव 
हैं, पर कांग्रेस के वह चार आनेवाले मेम्बर भी नहीं । हर चीज 


बारह 


को वह धार्मिक दृष्टि से देखते हें; पर उनका धर्म क्‍या है, इसको :.. 
विवरण कठिन है । इससे ज्यादा और गोरखधंधा क्‍या होसकता 
हैं ? फिर भी सत्य यही है कि गांधीजी एक महान व्यक्ति 
जिनका जीवन गद्ध शौर्य की प्रतिमा हैं । 

इसमें कोई शक नहीं कि गांधीजी परस्पर-विरुद्ध-वर्मी गुणों के 
एक खासे सम्मिश्रण हैं । वह वज्यादपि कठोराणि मुदूनि कुसुमादपि 
हैं । अत्यन्त सरल, फिर भी अत्यन्त दृढ़; अतिशय कंजूस, पर 
अतिशय उदार हें। उनके विद्वास की कोई सीमा नहीं; पर मेंने 
उन्हें बेमौके अविश्वास भी करते पाया हैं। गांधीजी एक कुरूप 
व्यक्ति हें जिनके ग़रीर, आंखों और हरेक अवयव से देवी सौन्दर्य 
और तेज की आभा टपकती है । उनकी खिलखिलाहट ने न मालूम 
कितने छोगों को मोहित कर दिया । उनके बोलने का तरीका बोदा 
होता हें, पर उसमें कोई मोहिनी होती है जिसे पी-पीकर हजारों 
प्रमत्त होगये । 

गांधीजी को छब्दांकित करना दुष्कर प्रयास हें। कोई पूछ 
कि कौन-सी चीज टे जिसने गांधीजी को महात्मा बनाया, तो उसका 
विस्तारपूर्वक वर्णन करने पर भी शायद सफलता न मिले । बात 
यह ही कि गांधीजी, ज॑सा कि में पहले कह चका हूं, इतने परस्पर- 
विरुद्ध और समान सम्मिश्रणों के पुतले हें कि पूरा विब्लेषण करना 
एक कठिन प्रयत्न है । इतना ही कहना पर्याप्त होगा कि ये सब 
चीज ट्रें, जिनकी सारी शक्ति ने गांधीजी को बड़ा बनाया । गांधीजी 
को आदमी उनसे सम्बन्धित साहित्य को पढ़कर तो जान ही नहीं 
सकता, पास में रहकर भी सम्यक नहीं जान सकता । 

गांधीजी का जीवन एक बुृहत्‌ देवी जुलूस है, जिसने उनके होश 
सम्हालते ही गति पाई, जों अब भी द्रतगति से चलता ही जारहा है 
और मृत्य तक लगातार चलता ही रहेगा । इस जुलूस में न मालम 

तेरह 


हे 


कितने दृश्य हैं, न मालूम कितने अंग हैं । पर इन सब दृश्यों का, इन 
सब अंगों का एक ही ध्येय है और एक ही दिशा में वह जुलूस छगन 
के साथ चला जारहा है । हर पल उस जूलूस को अपने ध्येय का 
ज्ञान है, हर पल उग्र प्रयत्न जारी है, और हर पल वह अपने ध्येय 
के निकट पहुंच रहा हे । 

किसीने गांधीजी को केवल बापू' के रूप में ही देखा है, किसीने 
महात्मा के रूप में, किसीने एक राजन॑तिक नेता के रूप में और किसीने 
एक बागी के रूप में । 

गांधीजी ने सत्य की साधना की हैं। अहिसा का आचरण 
किया है। ब्रह्मचर्य का पालन किया है। भगवान की भक्ति की 
है । हरिजनों का हित साधा है। दरिद्वनारायण की पूजा की हे। 
स्वराज्य के लिए युद्ध किया है । “खादी-आन्दोलन को अपनाया हे । 
हिन्दू-म्‌ स्लिम-ऐक्य के लिए अथक और अकथ प्रयत्न किया है । 
प्राकृतिक चिकित्सा के प्रयोग किये हैं । गोवंश के उद्धार की योजना 
की है । भोजन के सम्बन्ध में स्वास्थ्य और अध्यात्म की दृष्टि से 
अन्वेषण किये हैं । ये सब चीजें गांधीजी का अंग बन गईं हें । इन 
सारी चीजों का एकीकरण जिसमें समाप्त होता है, वह गांधी हे । 

“मेरा जीवन क्या है--यह तो सत्य की एक प्रयोगशाला है । 
मेरे सारे जीवन में केवल एक ही प्रयत्न रहा है--वह है मोक्ष की 
प्राप्ति, ईश्वर का साक्षात दर्शन । में चाहे सोता हूं या जागता हूं, 
उठता हूं या बैठता हूं, खाता हूं या पीता हूं, मेरे सामने एक ही ध्येय 
है। उसीको लेकर में जिन्दा हूं। मेरे व्याख्यान या लेख और 
मेरी सारी राजनैतिक हलचल, सभी उसी ध्येय को लक्ष्य में रखकर 
गति-विधि पाते हैं । मेरा यह दावा नहीं है कि में भूल नहीं करता । 
मैं यह नहीं कहता कि मैंने जो किया वही निर्दोष है। पर में एक 
दावा अवद्य करता हूं, कि मेने जिस समय जो ठीक माना उस समय 


चोदह 


वही किया । जिस समय जो धर्म” लूगा, उससे में कभी विचलित . 
नहीं हुआ। मेरा पूर्ण विश्वास है कि सेवा ही धर्म है और सेवा में ही... 
ईइवर का साक्षात्कार है ।” 
गांधीजी का जीवन क्‍या है, इसपर उनकी उपर्युक्त उक्ति 
काफी प्रकाश डालती है। ये बड़े बोल हें जो एक प्रकाश-पुंज से 
प्लावित व्यक्ति ही अपने मुंह से निकाल सकता है, पर-- 
न त्वहं कामये राज्यं न स्वर्ग नापुनभंवम्‌ । 
कामये दुःखतप्तानां प्राणिनामातिनाशनम्‌ ॥ 
ये क्‍या कम बड़े बोल थे ? 


पन्द्रह 


७ 


मैंने एक बार कौतुकवश गांधीजी से प्रश्न किया कि आप 
अपने कौन-से कार्य के सम्बन्ध में यह कह सकते हैं कि बस, यह 
मेरा काम मेरे सारे कामों का शिखर हे ?' 
गांधीजी इसका उत्तर तुरन्त नहीं दे सके | उन्हें एक पल-- 
बस एक ही पल--ठहरना पड़ा, क्योंकि वह सहसा कोई उत्तर नहीं 
दे सकते थे। समद्र से पूछो कि कौन-सा ऐसा विशेष जल है जिसने 
आपको सागर बनाया, तो सम॒द्र क्या उत्तर देगा ? गांधीजी ने 
कहा, सबसे बड़ा काम कहो तो खादी और हरिजन-काय । 
मझे यह उत्तर कुछ पसन्द नहीं आया, इसलिए मेंने अपना सुझाव 
पेश किया । और अहिंसा ? क्‍या आपकी सबसे बड़ी देन अहिसा 
नहीं है ? ” “हां, है तो, पर यह तो मेरे हर काम मे ओतप्रोत है । 
पर यदि समष्टि अहिंसा से व्यष्टि कार्य का भेद करो, तो कहूंगा-- 
खादी और हरिजन-कार्य, ये मेरे श्रेष्ठतम काय हैं। अहिसा तो मानों 
मेरी माला के मनकों में धागा है, जो मेरे सारे कामों में ओतप्रोत है । 
हरिजन-कारय अत्यन्त 'महान हुआ है, इसमें कोई शक नहीं । 
इनको यह चटक कब लगी, यह कोई नहीं बता सकता । पर जब 
यह बारह साल के थे, तभी इस विषय में इनका हृदय-मंथन शुरू 
होगया था । इनके मेहतर का नाम ऊका था। वह पाखाना साफ 

करने आया करता था। इनकी मां ने इनसे कहा, इसे मत छूना । 
पर गांधीजी को इस अछतपन में कोई सार नहीं लगा । अछतपन -. 


अधर्म है, ऐसा इनका विश्वास बढ़ने लगा था। उस समय के इनके .- 


बचपन के खयालात से ही पता लग जाता है कि इन्हें अछतपन हिदृू- 
धर्म में एक असह्य कलंक लगता था। जब इन्हें हिन्दू-धमम में पूर्ण 
श्रद्धा नहीं थी, तब भी अछतपन के कारण इन्हें काफी वेदना होती 
थी । यही संस्कार थे कि जिनके कारण आज से चालीस वर्ष 
पहले जब राजकोट में प्लेग चला और इन्होंने जन-सेवा का 
कार्यभार अपने ऊपर लिया, तब अछत-बस्ती का तुरन्त 
निरीक्षण किया । उस जमाने में इनके साथियों के लिए इनका 
यह कार्य अनोखा था, पर हरिजन-सेवा के बीज उस समय 
तक अंकुरित हो चुके थे, जो फिर समय पाकर पनपते ही गये। और 
उस सेवा-ब॒क्ष को प्रचण्डता तो हरिजन-उपवास के समय ही प्रत्यक्ष 
हुई । हरिजन-उपवास तो क्या था, हिन्दू-समाज को छिल्न-भिन्न 
होने से बचाने का एक जबरदस्त प्रयत्न था और उसमें गांधीजी 
को पूर्ण सफलता मिली । 

एक भीषण षड़यन्त्र था कि पांच करोड़ हरिजनों को हिन्दू- 
समाज से पृथक कर दिया जाये। इस षड्यन्त्र में बड़े-बड़े लोग शरीक 
थे, इसका पता कुछ ही लोगों को था। गांधीजी इससे परिचित थे। 
उन्होंने द्वितीय गोलमेज-परिषद्‌ में ही अपने व्याख्यान में कह दिया 
दिया था कि हरिजनों की रक्षा के लिए वह अपनी जान लड़ा देंगे । 
इस मर्मस्पर्शी चुनौती का उस समय किसीने इतना गम्भीर अर्थ 
नहीं निकाला । पर गांधीजी ने तो अपना निर्णय उसी समय गढ़ 
डाला था । इसलिए प्रधानमन्त्री ने जब अपना हरिजन-निर्णय 
प्रकट किया तब, गांधीजी ने हरिजन-रक्षा के लिए सचमुच ही 
अपनी जान लड़ा दी। इस प्रकार गांधीजी ने आमरण उपवास करके 


सत्रह 


हिन्दूसमाज और हरिजन दोनों को उबार लिया । अहिसात्मक 
शस्त्र का यह प्रयोग बड़ी सफलता के साथ कारगर हुआ । इसमें 
: उनकी कोई राजनैतिक चाल नहीं थी, हालांकि इसका राजनैतिक 
फल भी उनकी दृष्टि से ओझल नहीं था। पर उनका मंशा तो केवल 
घामिक था । 

“हरिजनों को हमने बहुत सताया है । हम अपने पापों का 
प्रायश्चित्त करके ही उनसे उऋण हो सकते हें --इस मनोवृत्ति 
में धर्म और अर्थ दोनों आजाते हें। पर धर्म मुख्य था, अर्थ गौण । 
इसका असर व्यापक हुआ । हिन्दू-समाज के टुकड़े होते-होते बच 
गये । षड्यन्त्र बेकार हुआ । जिन्हें इस षड्यन्त्र का पता नहीं, 
उनके लिए हरिजन-कार्य की गुरुता का अनुमान लगाना मुश्किल 
है । खादी को भी गांधीजी ने वही स्थान दिया, जो हरिजन-कार्य 
को । इसको समझना आज जरा कठिन है पर शायद फिर कभी 
यह भी स्पष्ट होजाये । 

“और अहिंसा ?--क्या आपकी सबसे बड़ी देन अहिसा नहीं 
है ?” “हां है, पर यह तो मेरे काम में ओतप्रोत है । अहिंसा तो 
मानों मेरी माला के मनकों में धागा है ।” यह प्रश्नोत्तर क्या हैं, 
गांधीजी की जीवनी का सूत्र-रूप में वर्णन है। सत्य कहो या अहिसा,. 
गांधीजी के लिए ये दोनों शब्द करीब-करीब पर्यायवाची हें । इसी 
तरह सत्य और ईश्वर भी उनके पर्यायवाची शब्द हें । पहले वह 
कहते थे कि ईश्वर सत्य है, अब कहते हें कि सत्य ही ईश्वर हे + 
अहिंसा यदि सत्य है और सत्य अहिंसा है, और ईश्वर यदि सत्य है 
और सत्य ईश्वर है, तो यह भी कहा जा सकता है कि ईश्वर अहिसा 
है और अहिंसा ईश्वर हैं । चूंकि सत्य, अहिसा और ईश्वर इन 
तीनों की सम्पूर्ण प्राप्ति शायद मानव-जीवन में असम्भव है, इस- 
लिए गांधीजी तीनों को एक ही सिंहासन पर बिठाकर तीनों की 


अठारह 


एक ही साथ पूजा करते हैं । “० 
परिणाम यह हुआ कि प्राणवायु जैसे शरीर की तमाम क्रियाओं . 


को जीवन देती है, वैसे ही गांधीजी की अहिसा उनके सारे कामों 


का प्राण होगई है । कितने प्रवचन गांधीजी ने इस विषय पर किये 


होंगे; कितने लेख लिखे होंगे ! फिर भी कितने आदमी उनके 


तात्पर्य को समझे ? और कितनों ने समझकर उसे हृदयंगम किया ? 
कितनों ने उसे आचरण में लाने की कोशिश की ? और कितने 
सफल हुए ” और दूसरी ओर गांधीजी की अहिसा-नीति. 
व्यंग्य का भी कम शिकार न बनी । कुतकों की कमी न रही । पर 
इन सबके बीच ऐसे प्रइन भी उपस्थित होते ही हैं, जो सरल 
भाव से शंकास्पद छोगों द्वारा केवछ समाधान के लिए ही किये 
जाते हैं । 

“अहिसा तो संन्यासी का धर्म है । राजधर्म में अहिंसा का 
क्या काम ? हम अपनी धन-सम्पत्ति की रक्षा अहिंसा द्वारा कैसे 
कर सकते हैं ? क्‍या कभी सारा समाज अहिसात्मक बन सकता 
हैं ? यदि नहीं तो फिर थोड़े-से आदमियों के अहिसा धारण करने 
से उसकी उपयोगिता का महत्त्व क्या ? अहिंसा का उपदेश क्‍या 
कायरता की वृद्धि नहीं करता ? और गांधीजी के बाद अहिसा 
की क्या प्रगति होगी ? ” 

ऐसे-ऐसे प्रश्न रोज किये जाते हैं। गांधीजी उत्तर भी देते हे 
पर प्रश्न जारी ही हैँ । क्योंकि यदि हम केवल जिज्ञासा ही करते 
रहें और आचरण का प्रयत्त भी न करें, तो फिर हांका का 
समाधान भी क्‍या होसक्रता हे ? गुड़ का स्वाद भी तो आखिर 
खाने से ही जाना जाता है। 

“हां, अहिसा त॑। संन्‍्यासी का धर्म है । राजधर्म में तो हिंसा, 
छल-कपट सब विहित हैं । हम नि:शस्त्र होकर आततायी का मुका- 


उन्नीस 


बला करें तो वह हमें दबा छेगा, हमारी हार होगी और आततायी 
की जीत । 'आततायी. वधाहेण:',  आतताथिनमायान्त 
हन्यादेवाविचारयन्‌' ये शास्त्रों के वचन हें! 
अग्निदों गरदश्चेव शास्ज्रपाणिः धनापह: । 
क्षेत्रराहहरश्चंव षडेते आततायिनः: ॥ 

ये सब कुकर्मी आततायी हैं । इन्हें मारना ही चाहिए । यदि 
हम आततायी को दण्ड न दें तो संसार में जुल्म की वृद्धि होगी, सन्‍्त- 
जनों के कष्ट बढ़ेंगे, अधम की वृद्धि और धर्म का ह्यस होगा। 

ऐसी दलीलें रोज सामने आती हैं । पर आइचये तो यह है 
कि ऐसे ताकिक कोई राजा-महाराजा या राजधर्मी मनष्य हों सो 
नहीं । जज का क्‍या धर्म है, इसकी चर्चा रास्ता चलनेवाले मनुष्य 
क्वचित्‌ ही करते सुने जाते हें। फिर भी रास्ते चलते आदमी अपनेको 
राजधर्म का अधिकारी क्‍यों मान लेते हैं ? यदि जज किसीको फांसी 
की सजा दे सकता है, तो कया रास्ते चलनेवाले सभी आदमी फांसी 
की सजा देने के अधिकारी हो सकते हैं ? कोई ताकिक तक करने 
से पहले अपनेआप से ऐसा प्रश्न नहीं करता । और हमारा विपक्षी 
ही आततायी है, हम तो दण्ड देने के ही अधिकारी हें, ऐसा भी हम 
सहज ही क्‍यों मान लेते हें ? आततायी यदि हमीं हों तो फिर क्‍या ? 

हिटलर कहता हे, चचिल आततायी है; चचिल कहता हैं, 
हिटलर आततायी है । परस्पर का यह आरोप पूरी सरगर्मी के साथ 
जारी है। अब दोनों ही अपने-आपको दण्ड देने का अधिकारी मानते 
हैं, ऐसी स्थिति में निर्णय तो तटस्थ पुरुष ही कर सकता हैं । पर 
तटस्थ पुरुष की बात दोनों के-दोनों यदि स्वीकार करें, तो फिर दण्ड 
देने या लेनें का सवाल ही नहीं रहता । 

बात तो यह है कि अक्सर हम अपनी हिसा-वृत्ति का पोषण 
करने के लिए ही प्रमाण का सहारा ढंढते हें । आततायिनमायान्‍्तं 


बीस 


हन्यादेवाविचारयन्‌ का उपयोग अपने विपक्षी के लिए ही हम 
करते हैं । ऐसा तो कोई नहीं कहता कि में आततायी हूं, इसलिए 
मेरा वध किया जाये। ऐसा कोई कहे तब तो तर्क में जान आजाये। 
पर 'मो सम कौन कुटिल खल कामी' --ऐसा तो सूरदास ने 
ही कहा । यदि हम विपक्षी के दुर्गणों की अवगणना करके अपने 
दोषों का आत्म-निरीक्षण ज्यादा जागृत होकर करें, तो संसार का 
सारा पाप छिप जाये | 

धन-सम्पत्ति-संग्रह, माल-जायदाद इत्यादि की रक्षा क्या अहिसा 
से हो सकती है ? हो भी सकती है और नहीं भी । जो लोग 
निजी उपयोग के लिए संग्रह लेकर बेठे हें, संभव नहीं कि वे अहिसा- 
नीति के पात्र हों। अहिसा यदि कायरता का दूसरा नाम नहीं, तो 
फिर सच्ची अहिसा वह है जो अपने स्वार्थ के लिए संग्रह करना 
नहीं सिखाती । अहिसक को लोभ कहां ? ऐसी हालत में अहिसक 
को अपने लिए संग्रह करने की या रक्षा करने की आवश्यकता ही 
नहीं होती । योग-क्षेम के झगड़े में शायद ही अहिसा का पुजारी पड़े । 
“नि्योगक्षेम आत्मवान'--- गीता ने यह धर्म अर्जन जेसे 
गहस्थ व्यक्ति का बताया है । यह तो संन्‍्यासी का धर्म हें--एऐसा 
गीता ने नहीं कहा । गीता संन्यास नहीं, कर्म सिखाती हैँ, जो 
गृहस्थ का धर्म है । अहिसावादी का भी शुद्ध धर्म उसे योग-क्षेम के 
झगड़े से दूर रहना सिखाती हें । पर संग्रह करना और उसकी रक्षा 
करना स्व और पर' दोनों के लाभ के लिए होसकता है । जो 
स्व के लिए संग्रह लेकर बेठे हें, वे अहिसा-धर्म की पात्रता सम्पा- 
दन नहीं कर सकते। जो पर' के लिए संग्रह लेकर बेठ हें, वे गांधीजी 
के शब्दों में टस्टी हं। वे अंनासक्त होकर योग-क्षेम का अनुसरण 
कर सकते हैं । वे संग्रह रखते हुए भी अहिसावादी हें, क्योंकि 
उन्हें संग्रह में कोई राग नहीं । धर्म के लिए जो संग्रह है वह धर्म 


इक्‍्कीस 


के लिए अनायास छोड़ा भी जा सकता है और उसकी रक्षा का प्रश्न 
हो तो वह तो धर्म से ही की जा सकती है, पाप से नहीं । इसके 
विपरीत जो लोग संग्रह में आसक्त हैं वे न तो अहिंसात्मक ही हो 
सकते हें न फिर अहिसा से धन की रक्षा का प्रश्न ही उनके सम्बन्ध 
में उपयुक्त है। पर यह संभव है कि ऐसे लोग हों जो पूर्णतः अहिसा- 
त्मक हों, जो सब तरह से पात्र हों और अपनी आत्मशक्त द्वारा, 
यदि उन्हें ऐसा करना धर्म छूगे तो, किसीके संग्रह की भी रक्षा 
कर सकें । 

पर यह कभी न. भूलना चाहिए कि अहिसक और हिंसक मार्ग 
की कोई तुलना है ही नहीं | दोनों के लक्ष्य ही अलग-अलग हैं। 
जो काम हिसा से सफलतापूर्वक होसकता हे--चाहे वह सफलता 
क्षणिक ही क्‍यों न हो--वह अहिसा से हो ही नहीं सकता । मसलन 
हम अहिसात्मक उपायों से साम्राज्य नहीं फंछा सकते, किसीका 
देश नहीं लूट सकते । इटली ने अबीसीनिया में जो अपना 
साम्राज्य स्थापन किया, वह तो हिसात्मक उपायों द्वारा ही हो 
सकता था । 

इसके माने यह हें कि अहिंसा से हम धर्म की रक्षा कर सकते 
हैं, पाप की नहीं। और संग्रह यदि पाप का दूसरा नाम हे, तो संग्रह 
की भी नहीं । अहिंसा में जिन्हें रुचि है, वे पाप की रक्षा करना 
ही क्‍यों चाहेंगे ? अहिंसा का यह मर्यादित क्षेत्र यदि हम हृदयंगम 
करलें, तो इससे बहुत-सी शंकाओं का समाधान अपनेआप होजायगा। 
बात यह हैं कि जिस चीज की हम रक्षा करना चाहते हें वह यदि 
धर्म है, तब तो अहिसात्मक विधियों से विपक्षी का हम सफलता- 
पूवंक मुकाबला कर सकते हें । और यदि वह पाप है, तो हमें स्वयं 
उसे त्याग देना चाहिए और ऐसी हालत में प्रतिकार का प्रश्न ही 
नहीं रहता । | 


बाईस 


यह निर्णय फिर भी हमारे लिए बाकी रह जाता है कि में 
क्या हे, अधर्म क्या है ?” पर धर्माधर्म के निर्णय में सत्य के अनु- ... 
यायी को कहां कठिनता हुई हैं ? 
जिन खोजा तिन पाइयां गहरे पानी पेठ; 
हों बोरी ढंढन गई, रही किनारे बठ । 
असल बात तो यह हे कि जब हम धर्म की नहीं, पाप की ही 
रक्षा करना चाहते हें, और चंकि अहिसा से पाप की रक्षा नहीं हो 
सकती, तब अहिसा के गण-प्रभाव में हमें शंका होती है और अनेक 
तक-वितक उपस्थित होते हे । 

'. राजनीति में अहिसा के प्रवेश से यह उलझन इसलिए बढ़ 
गई है कि राजनीति का चित्र हपने वही खींचा है, जो यूरोप की 
राजनीति का हमारे सामने उपस्थित है । जातीयता का अभिमान, 
जातियों में परस्पर वेरभाव, दूसरे देशों को दबा लेने का लोभ, 
हमारा उत्थान दूसरों के नाश से ही हो सकता हैं ऐसा भ्वम, उससे 
प्रभावान्वित होकर सीमा की मोर्चाबन्दी करना और नाना प्रकार 
के मारण-जारण शास्त्रास्त्रों की पैदाइश बढ़ाना । घर के भीतर 
भी वही प्रवृत्ति हे, जो बाहर केदेशों के प्रति हैं। ऐसी 
हालत में अहिसा हमारा शस्त्र हो या हिसा, इसका निर्णय 
करने से पहले तो हमें यह निर्णय करना होगा कि हमें चाहे व्यक्ति 
के लिए चाहे समाज के लिए शुद्ध धर्म का मार्ग ही अनुसरण करना 
हैं, या पाप का ? अपनी राजनीति हम मानवता की विस्तृत बुनि- 
याद पर रचना चाहते हैं या कुछ लोगों के स्वार्थ की संकुचित भित्ति 
पर ? फिर चाहे वे कुछ लोग हमारे कुटुम्ब के हों या कबीले के, 
प्रांत के या देश के । 

यूरोप में ऐसे कई सच्चे त्यागी हें, जो निजी जीवन में केवल 
सत्य का ही व्यवहार करते हें पर जहां स्वदेश के हानि-लाभ 


तेईस 


का प्रश्न उठता है वहां सत्य , ईमानदारी, भलमनसाहत, सारी 
चीजों को तिलांजलि देने में नहीं हिचकते । उनके लिए--यदि वे 
अहिंसा धारण करना चाहें तो--एक ही मार्ग होगा--पापवृत्ति 
का त्याग, चाहे वह निजी स्वार्थ के लिए हो या स्वदेश के लिए । 
उनके लिए स्वदेश की कोई सीमा नहीं । 
अय॑ निजः परो वेति गणना लघचेतसाम्‌ । 
उदारचरितानांतु वसुधेव कुट्म्बकम्‌ ॥ 

ईश्वर की सारी सुष्टि उनके लिए स्वदेश हैं । देवी संपदा 
की स्थापना और आसुरी का ह्मस, यह उनका ध्येय हे । 

गांधीजी इसीलिए आत्म-शुद्धि पर बार-बार जोर देते हें । 
यह ठीक भी है, क्योंकि अहिंसा-शस्त्र का संचालन बाहर की वस्तुओं 
पर नहीं, भीतर की वृत्तियों पर अवलम्बित है | फूटी हुई बन्दूक 
में गोली भरकर चलाओ, तो क्‍या कभी निशाने पर जा सकती है ? 
वैसे ही, जो मनुष्य शुद्ध हृदयवाला नहीं हे, दंवी संपदावाला नहीं 
है, वह अहिसा के शस्त्र को क्या उठायेगा ? असल में तो शुद्ध मनुष्य 
स्वयं ही शस्त्र है और स्वयं ही उसका चालक है । यदि आत्मशुद्धि 
नहीं है, आसुरी संपदावाला है, तो उसकी हालत फूटी बन्दूक जैसी 
है। उसके लिए अहिंसा के कोई माने नहीं । अहिसक में ही अहिसा 
रह सकती है । अहिंसा धारण करने से पहले मनृष्य को अहिसक 
बनना है । और अहिसक का संकुचित अर्थ भी किया जाये, तो 
वह यह है कि न्यायपूर्वक चलनेवाला नागरिक । 

“क्या सारा समाज अहिसात्मक होसकता हे ? यदि नहीं, 
तो फिर इसका व्यावहारिक महत्त्व कया ? यह भी 
प्रदनन है । पर गांधीजी कहां यह आशा करते हें कि सारा समाज 
हिसा का पूर्णतया त्याग कर देगा ? उनकी व्यूह-रचना इस बुनि- 
याद पर है ही नहीं कि सारा समाज अहिंसा-धर्म का पालन करने 


चोबीस 


लग जाये । उनकी यह आशा अवश्य हैं कि समाज का एक बृहत 
अंग हिसा की पूजा करना तो कम-से-कम छोड़ दे, चाहे फिर वह 
आचरणों में पूर्ण अहिसावादी न भी हो सके । 

यह आशा नहीं की जाती कि समाज का हर मनुष्य पूर्ण अहिसक 
होगा । पर जहां हिसक सेना के बल पर श्ञांति और साम्राज्य की 
नींव डाली जाती हैं, वहां भी यह आशा नहीं की जाती कि हर मनुष्य 
युद्धकला में निपुण होगा। करोड़ों की बस्तीवाले मुल्क की रक्षा के 
लिए कुछ थोड़े लाख मनुष्य काफी समझे जाते हैं। सौ में एक 
मनुष्य यदि सिपाही हो तो पर्याप्त माना जाता है। फिर उन सिपा- 
हियों में से भी जो ऊपरी गणनायक होते हें उन्हींकी निपुणता पर 
सारा व्यवहार चलता है । 

आज इंग्लिस्तान में कितने निपुण गणनायक होंगे, जो फौज 
के संचालन में अत्यन्त दक्ष माने जाते हैं । शायद दस-बीस । पर 
बाकी जो लाखों की फौज है, उससे तो इतनी ही आशा की जाती 
है कि उसमें अपने अफसरों की आज्ञा पर मरने की शक्ति हो । इसी 
उदाहरण के आधार पर हम एक अहिसात्मक फौज की भी कल्पना 
कर सकते हें । अहिसात्मक फौज के जो गणनायक हों उनमें 
पूर्ण आत्मशुद्धि हो, जो अनुयायी हों वे श्रद्धाल हों, और चाहे उनमें 
इतना तीक्षण विवेक न हो पर उनमें सत्य-अहिसा के लिए मरने 
की शक्ति हो। इतना यदि हे , तो काफी है। इस हिसाब से अहिसा- : 
त्मक फौज बिलकुल अव्यावहारिक चीज साबित नहीं होती । ' 

हां, यदि हमारी महत्त्वाकांक्षा साम्राज्य फंलाने की हैँ, यदि 
हमारी आंखें दूसरों की सम्पत्ति पर गड़ी हें, यदि भूखे पड़ोसियों के 
प्रति हमें कोई हमदर्दी नहीं है, हम अपने ही स्वार्थ में रत रहकर 
भोगों के पीछे पड़े हुए हैं, या अपने ही भोगों को सुरक्षित रखना 
चाहते हें, तो अहिसा के लिए कोई स्थान नहीं है । 


पच्चीस 


गन्दे कपडे की गन्दगी की यदि हम रक्षा करना चाहते हैं, तो पानी 
और साबन का क्‍या काम ? वहां तो कीचड़ को जरूरत हैं । 
गन्दगी रोग पैदा करती है, मत्य को समीप लाती है, इसका हम ज्ञान 
है। इसलिए हम गन्दगी की रक्षा करना चाहते ह तो हम दया के 
पात्र हें। अहिंसा का पोषक हमें हमारी भूल से बचान का श्रयत्न 

करेगा, पर हमारी गन्दगी का पोषण कभी नहीं करंगा, हम चाहे 

उसके स्वदेशवासी क्या, उसकी सन्‍्तान ही क्‍यों न हों । 

अहिंसा को राजनीति में गांधीजी ने जान-बूझकर प्रविष्ट किया 
है, क्योंकि राजनीति में अधर्म विहित है एंसा मानकर हम आत्म- 
वंचना करते थे। हम उलझन में इसलिए' पड़ गये हैं कि जहां हम 
गन्दगी का पोषण करना चाहते थे, वहां गांधीजी ने हमे 
पानी और साबन दिया है । हम हैरान हें कि पानी और 
साबन से हमारी गन्दगी की रक्षा कैसे होसकती ? और यह 
हैरानी सच्ची है; क्‍योंकि गन्दगी की रक्षा किसी हालत में न 
होगी । बस यही उलझन है, यही पहेली हैं और इसी के ज्ञान में 
शंका का समाधान हे । 

अहिंसा कहो, सत्य कहो, मोक्ष भी कहा, य॑ ऐसी वस्तुएं नहीं 
हें कि सम्पूर्णतया जबतक इन चीजों की प्राप्ति न हो तबतक य॑ बंकार 
हैं। दरअसल जीवन में इन चीजों की सम्पूर्णतया प्राप्ति असम्भव 
है। इतना ही कहा जा सकता है कि अधिकस्पथाधिक॑ फलम्‌ 
और स्वल्पमप्पस्य धर्मस्थ त्रायते महतो भयात्‌--इसलिए ऐसी 
बात नहीं है कि बन्दूक की गोली दुश्मन के शरीर पर लगी तो सफल, 
वरना बेकार । यहां तो हार-जैसी कोई चीज ही नहीं है । जितनी 
'भी आत्म-शद्धि हुई, उतना ही फल । 

गांधीजी सत्य और अहिंसा का उपदेश देकर प्रकारांतर से लोगों 
को अच्छे नागरिक बनने का उपदेश देते हें। बह कहते हें, 'अति- 


रे 


'छब्बीस 


शय तृष्णा त्यागो”, क्योंकि स्वार्थवश किये गये अतिशय संग्रह की 
रक्षा अहिसा से याने धर्म से नहीं होसकती । यदि अधर्म से रक्षा 
करने का कार्यक्रम गढ़ेंगे, तो फिर अधर्म की ही वृद्धि होगी । इस- 
लिए कहते हैं, अतिशय तृष्णा त्यागो, पड़ोसी की सेवा करना सीखो, 
व्यवहार में सचाई सीखो, सहिष्णु बनो, ईश्वर में विश्वास रखो । 
'किसीपर लोभवश आक्रमण न करो । यदि कोई दुष्टता से आक्रमण 
करता है, तो बिना मारे मरना सीखो । कायरता और अहिंसा 
एक वस्तु नहीं है। शौरय की आत्यंतिकता का ही दूसरा नाम 
-अहिसा हैँ । क्षमा बलवान ही कर सकता है, इसलिए अत्यन्त शूर 
'बनो। अत्यन्त शूर बनने के लिए जिन गुणों की जरूरत हैं उनकी 
वृद्धि करो, और शूर बनकर क्षमा करो। यदि इतना कर पाओ 

ओर ईर्वर में श्रद्धा है, तो निर्भय बिचरो ।” 
गांधीजी के बाद क्या अहिसा पनपेगी ? अहिसा को गांधीजी 

के जीवन के पश्चात्‌ प्रगति मिलेगी या विगति ? 

बुद्ध और ईसामसीह के जीवन-काल में जितना उनके उपदेशों 
ने जोर नहीं पकड़ा, उससे अधिक जोर उनकी मृत्यु के बाद पकड़ा । 
यह सही है कि उनके जीवन के बाद उनके उपदेशों का भौतिक शरीर 
तो पुष्ट होता गया, पर आध्यात्मिक शरीर दुर्बंल बनता गया। 
तो फिर क्या यह कह सकते हें कि बुद्ध का उपदेश आज नष्ट होगया 
हैं या ईसामसीह का तेज मिट गया है ? वर्षा होती है तब सब 
जगह पानी-ही-पानी नजर आता हैं । शरद में वह सब सूख 
जाता हे, तब क्‍या हम यह कहें कि वर्षा का प्रभाव नष्ट होगया ? 
बात तो यह है कि शरद में धान्‍्य के खलिहानों से परिपूर्ण खेत वर्षा 
के माहात्म्य का ही विज्ञापन करते हैं । वर्षा का पानी खेतों की _ 
मिट्टी में अवश्य सूख गया; पर वही पानी अन्न के दानों में प्रविष्ट 
होकर जीवित है । खेतों में यदि पानी पड़ा रहता, तो गन्दगी फैलती ; 


सत्ताईस 


कीचड़, बदब्‌ और विष पैदा करता । अन्न में प्रवेश करके उसने 
अमृत पेंदा किया । 
महापुरुषों के उपदेश भी इसी तरह पात्रों के हृदय में प्रवेश करके 
स्थायी अमृत बन जाते हे । गेहूं के दाने से पूछिए कि वर्षा का पानी 
कहां है ? वह बतायेगा कि वह पानी उसके शरीर में जिन्दा हैं । 
इसी तरह सत्पुरुषों के जीवन का फल भी पात्रों के हृदय में अमर है। 
गांधीजी का जीवन अहनिश काम किये जा रहा है--और उनकी 
मृत्यु के बाद भी वह अमर रहेगा। बातों- -बातों में एक रोज 
उन्होंने कहा, 'मेरी मृत्यु के बाद यदि अहिसा का नाश होजाये, तो 
मान लेना चाहिए कि मझमें अहिसा थी ही नहीं ।' यह सच्ची बात हे; 
क्योंकि धर्म का नाश कंसे हो सकता है! 
पर इस जमाने में तो हिंसा में श्रद्धा रखनेवालों की भी आंखें खुल 
रही हैं । पहलेपहल अबीसीनिया का पतन हुआ, पीछे धीरे-धीरे 
एक के बाद एक मुल्क गिरते गये । पर जमंनी ने लड़ाई छेड़ी तबसे 
तो बड़ी हिसा के सामने छोटी हिसा ऐसी निर्बल साबित हुई, जैसे 
फौलाद की गोली के सामने शीशे की हांडी । पोलेंड गया.. 
फिनलेंड गया, नार्वे, बेल्जियम, हारलेंड, फिर फ्रांस,सब बात-की-बात 
में मिट गये, और मिटने से पहले स्मशान होगये । एक डेन्मार्क 
मिटा तो सही पर स्मदान नहीं हआ । 
प्रइन उठता है कि इन देशों के लोग यदि बिना मारे मरने को 
तैयार होते, तो क्या उनकी स्थिति आज की स्थिति से कहीं अच्छी 
नहीं होती ” आज तो उनका शरीर और आत्मा दोनों ही मर 
गये । यदि वे बिना मारे मरते, तो बहुत सम्भव है कि उनका मुल्क 
उनके हाथ से शायद छिन जाता पर उनकी आत्मा आज से कहीं 
अधिक स्वतन्त्र होती और मुल्क भी शायद ही छिनताया न भी 
छिनता । आज तो छिन ही गया । ये लोग अहिसा से लड़ते,तो इनकी. 


अटठाईस 


इस अनुपम अहिसा का जमंनी पर सोगुना अच्छा प्रभाव पड़ता । 

अक्रोधेन जयेत्‌ क्रोधम' यह वाक्य निरर्थक नहीं है । यह 
यूरोप का यादव-संग्राम' आखिर है क्या ? बढ़े हुए छोभ का 
ज्वालामुखी है, जो दहकती हुई आग से यूरोप के सारे मुल्कों को भस्म 
करदेना चाहता है। ऐसी अग्निवर्षा में अहिसा अवश्य ही वर्षा 
का काम देती। पर हर हालत में यह तो साबित हो ही गया. कि 
हिसा भी स्वतन्त्रता की रक्षा नहीं कर सकी । बेल्जियम, फ्रांस 
और इंग्लेंड की सम्मिलित शक्ति बेल्जियम को नहीं बचा सकी | 
इसके बाद यदि कोई कहे कि “भाई, हिसा की आजमाइश होगई, 
अब अहिसा जो अत्यन्त शौर्य का दूसरा नाम है, उसको जाग्रत करो 
और उससे युद्ध करना सीखो, तो उसे कौन पागल बता सकता है ? 
क्योंकि अहिसा का उपदेशक प्रकारान्तर से इतना ही कहता है, पाप 
छोड़ो, जो चीज जिसकी हें वह उसे देदो । 

तेन त्यक्तेन भूझ्जीथा मा गृधः कस्यस्विद्धनम्‌ 

धर्म से चछो; क्‍योंकि पाप खाजायेगा। धर्म ही रक्षा कर 
सकता हे। न डरो, न डराओ ।” 

धर्म-धारण के माने ही हें उस स्वार्थ का संयम जो आज के 
भीषण संग्राम का स्रोत है । धर्म धारण करने के बाद संग्राम कहां, 
हिसा कहां ? 

लोग कहते हैं, (पर यह क्या कोई मान सकता है ! न माने, 
पर क्या इसलिए यह कहना चाहिए कि पाप करो, चोरी करो, झूठ 
बोलो, व्यभिचार करो ? ऐसे ताकिक तो गीताकार को भी कह 
सकते हें कि क्या यह कोई मान सकता है ! 

शौर्य की परमावधि का ही दूसरा नाम अहिसा हैं । कायरता 
का नाम अहिसा हगिज नहीं हे । सम्पूर्ण निर्भयता में ही अहिसा 
संभव होसकती है । और जो अत्यन्त शूर है, वही अत्यन्त निर्भय 


उनत्तीस 


होसकता है. । असावधानी और अभय ये अछग-अछग चीजें हैं । 
जिसे प्रभाव के कारण या नशे में भय का ज्ञान ही नहीं, वह निर्भय 
क्या होगा ? मगर जिसके सामने भय उपस्थित है, पर निर्भय है, 
वही परमश्र है, वही अहिसावादी है । 

एक हट्टे-कट्टे पिता को एक नादान बालक क्रोध में आकर चपत 
जमा जाता है, तो पिता को न क्रोध आता है,न बदले में चपत जमाने 
को उसकी हिसा-वृत्ति जाग्रत होती है। पर वही चपत यदि एक हट्टा- 
कट्टा मनुष्य लगाता है, तो क्रोध भी आता है और हिसा-वृत्ति भी 
जाग्रत होती है। यह इसलिए होता है कि बच्चे की चपत में तो 
पिता निर्भय था, पर समवयस्क की चपत ने भय का संचार किया । 
इस तरह हिसा और भय का जोड़ा है। भय के आविर्भाव में 
हिसा और भय के अभाव में अहिसा है । हिटलर और चर्चिल दोनों 
को एक-दूसरे का डर है। शौर्य का इस दृष्टि से दोनों ओर अभाव 
है। दोनों ओर इसीलिए हिंसा का साम्राज्य हे। शौर्य की 
आत्यन्तिकता में अहिसा है; वैसे ही भय की आत्यन्तिकता में 
कायरता है । 

एक और बात है । किसी प्राणी का हनन-मात्र ही हिसा नहीं 
है। एक ऐसे पागल की कल्पना हम कर सकते हें, जिसके हाथ 
एक मशीनगन पड़ गई हो और वह पागलपन में यदि जिन्दा रहने 
दिया जाये तो हजारों आदमियों का खून कर डाले। ऐसे मनुष्य 
को मारना हिसा नहीं कही जायगी । द्वेष-रहित होकर समबुद्धि 
से लोक-कल्याण के लिए किया गया हनन भी हिसा नहीं होसकती । 
पोलेंड के स्वदेश-रक्षा के युद्ध के सम्बन्ध में लिखते समय गांधीजी 
ने कहा : “यदि पोलेंड में स्वार्थत्याग और शौर्य की आत्यन्तिकता हे, 
तो संसार यह भूल जायेगा कि पोलेंड ने हिसा द्वारा आत्म-रक्षा की । 
पोलेंड की हिसा करीब-करीब अहिंसा में ही शुमार होगी ।* 


तीस 


पोलेंड की हिसा करीब-करीब अहिसा में शुमार क्‍यों होगी, 
इसका विवेचन भी गांधीजी ने पिछले दिनों कुछ जिज्ञासुओं के सामने _ 
एक मौलिक ढंग से किया । मेरा खयाल हूँ कि वह विवेचन भी 


सम्पूर्ण नहीं था। और हो भी नहीं सकता था। एक ही तरह का 5. 


कर्म एक समय धर्म और दूसरे समय अधर्म माना जा सकता है। 
एक कर्म धर्म है, इसका निर्णय तो स्वयं ही करना हैं; पर पोलेंड की 
हिंसा भी करीब-करीब अहिसा में ही शुमार होसकती है, यह कथन 
उलझन पैदा कर सकता है, पर इसमें असंगति नहीं है । 

इस सारे विश्लेषण से अहिसा का शुद्ध स्वरूप और (इसकी 
व्यावहारिकता समझने में हमें कोई कठिनाई नहीं होनी चाहिए 8 


इकतीस 


' दि, 


गांधीजी में अहिंसा-वृत्ति कब जाग्रत हुई, राजनीति में, समाज- 
नीति में और आपस के व्यवहार में इसका प्रयोग कंसे शुरू हुआ, 
इसके गुणों में श्रद्धा कब हुई, यह बताना कठिन प्रयास है। हम 
देखते हें कि कितनी ही चीजें जो हमें मालम होती हैं कि हमारे भीतर 
अचानक आ गई वे दरअसल धीरे-धीरे ही पनपी हैं । गुणों के 
बीज हमारे भीतर रहते हें जो धीरे-धीरे अंकुरित होते हें, फिर पनपते 
हैं। इसी तरह दुर्गणों की भी बात है । 

हम देखते हें कि बचपन से ही गांधीजी के चित्त पर सत्य और 
अहिसा के चित्रों की एक अमिट रूप-रेखा खिच चुकी थी । अत्यन्त 
बचपन में गांधीजी एक मित्र की सोहबत के कारण अधर्म को धर्म 
मानकर, यह समझकर कि मांसाहार समाज के लिए लाभप्रद हैं, 
स्वयं भी मांस खाने लगे । उन्हें यह कार्यक्रम चुभने लगा, क्योंकि 
यह काम वह लक-छिपकर करते थे । उसमें असत्य था और मांस 
खाना उन्हें रुचिकर भी नहीं था। पर एक ब्राई से दूसरी बुराई 
आती है। मांस खाने के बाद तम्बाक्‌ पर मन गया-। उसके लिए 
पैसे चाहिए, वे घर से चुराये । अब तो यह चीज असह्य होगई, 
और अन्त में उन्होंने यह तय किया कि सारी चीज पिता के सामने 
स्वीकार करके उनसे क्षमा याचना करनी चाहिए। न जाने पिता 


बत्तीस 

की. कितनी चोंट लगे, गांधीजी को यह भय थाः।' पर उन्होंने 
सारा किस्सा पत्र. में लिखकर उसे पिता के हांथ में रक्खा |. पिता: 
ने-पढ़ा और फूट-फूटकर रोने रंगे ।.. गांधीजी को भी रुलाई आगई ॥ 
कौन बता सकता है कि पिता के ये,आंसू, -चित्त को चोट पहुंची उसः 
दुःख का नतीजा थे, या पुत्र ने सत्य का आश्रय लिया. उसके आननदाश्रुः 
थे ? . 'भेरे लिए तो यह अहिसा का पांठ था ।.. उस समय मुझे 
अहिंसा का कोई ज्ञान नहीं भ्रा, पर आज में जानता हूं कि यह मेरी 
एंक शुद्ध अहिसा थी ।” पिता ने क्षमा कर दिया.। . गांधीजी ने 
इन बरी चीजों को तछाक दिया। पिता-ुत्र दोनों का. बोझ 
हलका होगया।। । १ हे सके जेग: 

इस घटना से गांधीजी. के विचारों में क्या-क्या उथल-पुथलू 
हुई, कोई नहीं बता सकता । पर अहिंसा का बीज, मालूम होता है, 
यहींसे / अँकुरित हुआ । मगर गांधीजी उस समय तो निरे बच्चे 
थें।४ जब इंग्लेंड जाने लगे, तब तों सयाने होआये थे | :पिता का 
देहान्त होचका था । माता के सामने यूरोप जाने से पहले प्रतिज्ञा 
करंली.थी कि परदेश में कुछ भी कष्ट हो, मांस-मदिरा का सेवन ने 
करूंगा ।. पर इतने से जांत-बिरादरीवालों -को कहां. सन्‍्तोष हो- 
सकता था ? - उन लोगों ने इन्हें जाने से रोका | वहां धर्म भ्रष्ट 
होने का भय है ।” “पर मैंने तो प्रतिज्ञा करली है कि में अभोज्य-भोज॑न 
नहीं करूंगा -- गांधीजी ने कहा ।. पर जातिवालों को.कहां संन्तोष 
होता था.?. गांधीजी को जात-बाहर कर: दिया: गया..। 
:» गांधीजी इंग्लैंड गये। अपनी प्रतिज्ञा पर अटऊू'रहे । वापस 
लौटे, तब जाति-बहिष्कार सामने उपस्थित था। “पर मेंनें:ज़ात 
में.वापस.दाखिल होने की न तो आकांक्षा ही की, न पंत्रों के प्रति मुझे 
हैंष ही थां। पंच मुझसे नाखुश थे, पर मेंमे उनका चित्त:कंभी नहीं 
दुखाया ।.इंतना ही नहीं, जातिवालों के ब्रहिष्क्रारः के सारे तियमों का 


“लैंतीस : 


मेने सख्ती के साथ पालन किया, अर्थात्‌ मेंने स्वयं ही जात-बिरादरी 
वालों के यहां खाना-पीना बंद कर दिया । मेरी ससुरालवाले 
और बहनोई मुझे खिलाना-पिलाना चाहते भी थे, पर लुक-छिपकर, 
जो मुझे नापसंद था। इसलिए मेंने इन निकटस्थों के यहां पानी 
पीना तक बंद कर दिया । मेरे इस व्यवहार का नतीजा यह हुआ 
कि हालांकि जातिवालों ने मुझे बहिष्कृत कर दिया, पर उनका 
मेरे प्रति प्रेम बढ़ गया । उन्होंने मेरे अन्य कार्यों में मुझे काफी 
सहायता पहुंचाई। मेरा यह विश्वास है कि यह शुभ फल मेरी 
अहिसा का परिणाम था ।” 

अफ्रीका में गांधीजी ने करीब बीस साल काटे । गये थे एक 
साधारण काम के लिए वकील की हँसियत से, पर वहां कालों के प्रति 
गोरों की घृणा, उनका जोर-जुल्म इतना ज्यादा था कि गांधीजी 
महज सेवा के लिए वहां कुछ दिन रुक गये । फिर तो स्वदेश- 
वासियों ने उन्हें वहांसे हटने ही नहीं दिया, और एक-एक करके 
उनके इक्कीस साल वहां बीते। इस अससे में उन्हें काफी लड़ना 
पड़ा, पर अहिसा-शस्त्र में जो श्रद्धा वहां जमी वह अमिट बन गई । 
अहिसा के बड़े पैमाने पर प्रयोग किये, उसमें सफलता मिली और जो 
विपक्षी थे उनका हृदय-परिवर्तत हुआ। जनरल स्मट्स, जिसके 
साथ उनकी लड़ाई हुई, अन्त में उनका मित्र बन गया। द्वितीय 
गोलमेज-परिषद्‌ के समय जब गांधीजी लन्दन गये, तब स्मट्स वहीं 
था। उसने कहलाया कि यदि मेरा उपयोग होसके, तो आप मुझसे 
निस्संकोच काम छें। गांधीजी ने उसका साधारण उपयोग भी 
किया । 

पर अहिसात्मक उपायों द्वारा शत्रु मित्र के रूप में कैसे परिणत 
होसकता हे, इसका ज्क्छत उदाहरण गांधीजी की इक्कीस साल की 
अफ्रीका की तपश्चर्या ने पैदा कर दिया। गांधीजी ने अफ्रीका में 


चौंतीस 


सूक्ष्मतया अहिसा का पालन किया। मार खाई, गालियां खाईं, 
जेल में सड़े, सब-कुछ यंत्रणाएं सहीं, पर विपक्षी पर कभी क्रोध 
नहीं किया, धीरज नहीं खोया, हिम्मत नहीं छोड़ी, लड़ते गये, पर 
क्रोध त्यागककर । अन्त में सफलता मिली; क्योंकि 'अहिसा- 
प्रतिष्ठायां तत्सन्निधों व॑रत्याग: ॥' 

अफ्रीका में काले-गोरे का भेद इतनी गहराई तक चला गया 
था कि कालों को, जिनमें हिल्दुस्तानियों का भी समावेश था, पटरी 
पर चलने की भी मुमानियत थी । रात को अमुक समय के बाद घर 
से निकलने का भी निषेध था । गांधीजी को टहलूने-फिरने की काफी 
आदत थी, समय-बेसमय घूमना भी पड़ता था । एक रोज प्रेसिडेंट 
क्रगर के घर के सामने से गुजर रहे थे तो सन्‍्तरी ने अचानक इन्हें 
धक्का मारकर पटरी से नीचे गिरा दिया और ऊपर से एक लात 
लगाई । गांधीजी चुपचाप मार खाकर खड़े होगये। इन्हें तनिक 
भी क्रोध नहीं आया । इनके एक गोरे मित्र ने, जो पास से गुजर रहा 
था, यह घटना देखी। उसे क्रोध आगया। उसने कहा, “गांधी, 
मेंने सारी घटना आंखों देखी है । तुम अदालत में इस सन्‍्तरी पर 
मुकदमा चलाओ, में तुम्हारा गवाह बनकर तुम्हारी ताईद करूंगा । 
मुझे दुःख हे कि तुम्हारे साथ यह दुरव्यंवहार हुआ ।” गांधीजी ने कहा, 
“आप दुखी न हों । मेरा नियम है कि व्यक्तिगत अन्याय के प्रतिकार 
के लिए में अदालत की शरण नहीं लेता । यह बेचारा मूर्ख क्या करे ? 
यहांकी आबहवा ही ऐसी है। में इसपर मुकदमा नहीं चलाना 
चाहता ।” इसपर उस सन्‍्तरी ने गांधीजी से क्षमा-याचना की । 

पर ऐसी तो अनेक घटनाएं हुईं | बीच में कुछ दिनों के लिए 
स्वदेश आकर गांधीजी अफ्रीका लौटे, तब वहांके गोरे अखबार- 
वालों ने इनके सम्बन्ध में बहुत बढ़ा-चढ़ाकर झूठी-झूठी बातें 
मखबारों में लिखीं और गोरी जनता को इनके खिलाफ उभारा । 


पेतीत 


जहाज पर से गांधीजी उतरनेवाले थे, उस समय गोरी जनता ने 
इनके खिलाफ काफी प्रदर्शन. किया । पुछिस ने. और कई इ सके 
मित्रों ने इन्हें कहलाया कि उतरने में खतरा है, रात को .उतरना 
अच्छा हीगा । जहाज के कप्तान ने कहा, “बदि गोरों ने आपको 
पीटा, तो आप अहिंसा से उनका प्रतिरोध कैसे करेंगे ?  गांधीज़ी 
ते उत्तर दिया, “ईइवर मुझे ऐसी बुद्धि और शक्ति देगा कि में उन्हें 
क्षमा करदूं ।॥ मुझे उनपर क्रोध नहीं आसकता, क्योंकि वे अज्ञान 
के शिकार हैं। उन्हें सचम्‌च में बुरा लगता हूं, तब वे क्यो करें ?. 
और में उनपर क्रोध कंसे करूँ ? (९! 

गांधीजी आखिर जहाज से उतरे । इनका- एक गोरा मित्र 
इंनकी रक्षा के लिए इनके साथ होलिया । इन्होंने पैदल घर प्रहुंचने 
का निश्चय किया, .जिससे किसी तरह की कायरता साबित न हो । 
बेस, गोरी जनता का इन्हें देखना था कि उसके क्रोध का पारा ऊंचा 
उठने लगा । भीड़ बढ़ने लगी । आगे बढ़ना मुश्किल होगया । 
भीड़ ने इनके गोरे मित्र को पकड़कर गांधीजी से अलहदा करके 
एंक किनारे किया और इनपर होनें छगी बौछार--पत्थर, ईंट के 
टुकड़ों और सड़े अंडों की । इनकी सिर की पगड़ी नोचकर फेंक दी 
गई। ऊपर से लात और मुक्‍कों के. प्रहार होते:लगे । गांघीजी 
बेहोश होंगये । फ़िर भी लातों का प्रहार जारी रहा। पर ईद्वर 
को इन्हें जिन्दा रखना था। पुलिस सुपरिटेडेंट की स्त्री ने, जो पास से. 
गजर रहीं थी, इस घटना को देखा । वंह भीड़ में कद पड़ी और अपना. 
छांता तानकर इनकी रक्षा के लिए खड़ी होगई । “भीड़ सहम गई । 
इतने में तो पुलिस सुर्पारिटेंडेंट खुद पहुंच .गया और इन्हें बचाकर 
लेगया ।. गांधीजी जिन्दा बच ग्रये । घर “>> १ # 
;.  उभरा हुआ जोश जब 'शांत हुआ तब, सम्भव है, लोगों को 
पदचात्ताप भी हुआ होगा ।. ब्रिटिश सरकार ने अफ्रीका की सरकार 


छेत्तीस 


से कहा कि गुंण्डे गोरों को पकड़कर सजा देमी चाहिए.। पर गांधीजी 
ते कहा, “मुझे किसीसें.बैर नहीं है ।॥ जब सत्य का उदय होगा तब 
मुझे मारनेवाले स्वयं: पश्चास्ताप करेंगे । “मुझे किसीको सजा नहीं 
दिलवानी है ।” आज तो यह कल्पना भी हमारे लिए असहय है कि 
गांधीजी को कोई लात-म॒क्‍्का मारे यो उनको गालियां दे । 

: डेढ़ साल पहले की बात है। “गांधीजी ने दिल्ली में श्री लक्ष्मी 
नारायणजी के मन्दिर का उद्घाटन किया था। कोई एक लाख 
मनुष्यों की भीड़ थी । तिल रखने को भी जगह नहीं थी । बड़ी 
मुश्किल से गांधीजी को मन्दिर के भीतर उद्घाटन-क्रिया करने के 
लिए पहुंचाया गया.-: मन्दिर के बाहर नरमुण्ड-ही-नरमुण्ड दिखाई 
देते थे। व॒क्षों की हरी डालियां:भी मनुष्यों से लदी पड़ी थीं ॥ भीड़ 
गांधीजी: के दर्शन के लिए आतुर थी। गांधीजी :-ने मन्दिर के छज्जे 
घर खड़े होकर लोगों को दशेन दिये । एक पल पहले ही भीड़ बुरी 
तरह कोल्गहल कर रही थी । पर जहां गांधीजी .छज्जे पर आये-- 
हाथ जोड़े हुए, बिल्कुल मौन--वहां भीड़ का सारा. कोलाहल बन्द 
होंगयां और सहस्नों कण्ठों से केवल एक ही आवाज; एक ही स्वर 
गगन-को भेंदता हुआ चला गया-- महात्मा गांधी की जय : 

यह दृश्य :विचारपूर्वेक देखनेवाले को गदगद कर देता था। 
मेरी घिग्घी बंध गई। मैं विचार के प्रवाह में बहा . जारहा था । 
सोचता था कि -यह कैसा मनुष्य है !छोटासा शरीर, -अद्ध॑तग्न, 
जिसने इतने लोगों को मोहित कर दिया, जिसने इतने लोगों को 
फागछ कर दिया ! उस भीड़ में शायद दस मनुष्य भी ऐसे न होंगे, 
जिन्होंने गांधीजी से. कभी बात भी की हो.। पर तो भी उनके दर्शन- 
मात्र से सब-के-सब जैसे: पागल होगये ॥ वृक्षों की .डालियों: पर 
हजारों मनध्य लदे थे, जिन्हें अपनी सुरक्षितला का भी भान नहीं था। 
वेःभी केवल “महात्मा गांधी की जय” बंसः इंसी-चिल्लाहट में मग्न थे । 


- संतीस 


एक वृक्ष की डाल टूटी । उसपर पचासों मनुष्य छदे थे। 
डाल कड़कड़ाती हुई नीचे की ओर गिरने लगी । पर ऊपर चढ़े लोग 
तो “महात्मा गांधी की जय” की बुलन्द आवाज में मस्त थे । किसीको 
अपनी जोखिम का खयाल न था । डाल नीचे जा गिरी। किसीको 
चोट न आई । एक यह दृश्य था जिसमें “गांधीजी की जय” चिल्लाने- 
वाले गांधीजी के पीछे पागल थे। उनके एक-एक रोम के लिए 
वह भीड़ अपना प्राण न्‍्यौछावर करने को तैयार थी । और एक वह 
दृश्य था, जिसमें गोरी भीड़ “गांधी को मार डालो” इस नारे 
के पीछे पागल थी ! 

गांधीजी द्वितीय गोलमेज-परिषद्‌ के लिए जब गये, तो वहां 
करीब साढ़े तीन महीने रहे । जहां भी गये वहां भीड़ इनपर मोहित 
थी, प्रेम से मुग्ध थी । आज यदि यह अफ्रीका भी जायें, तो इनके 
प्रेम के पीछे वहांकी गोरी जनता भी पागल होजाय। यह सब 
पागलपन इसीलिए हैँ कि गांधीजी ने मार खाकर, लातें खाकर भी 
क्षमा-धर्म को नहीं छोड़ा । अफ्रीका की गोरी भीड़ के पागलपन का 
वह दृश्य हमारी आंखों के सामने आने पर हमें चाहे क्रोध आजाये ; 
पर वही दृश्य था, वही घटना थी, और ऐसी अनेक घटनाएं थीं, 
जिन्होंने आज के गांधी को जन्म दिया। ईसामसीह सूली पर न 
चढ़ता, तो उसकी महानता प्रकट न होती । गांधीजी ने यदि शांति- 
पूर्वक लातें न खाई होतीं, तो उनकी क्षमा कसौटी पर सफल न 
होती । 

गांधीजी महात्मा हें, क्योंकि उन्होंने मारनेवालों के प्रति भी 
प्रेम किया । मेरी इस वृत्ति ने, जिन-जिनके समागम में में आया 
उनसे मेरी मंत्री करा दी। मुझे अक्सर सरकारी महकमों से झग- 
डना पड़ता था, उनके प्रति सख्त भाषा का प्रयोग भी करना पड़ता 
था; पर फिर भी उन महकमों के अफसर मुझसे सदा प्रसन्न रहते 


अड़तीस 


थे। मझे उस समय यह पता भी न था कि मेरी यह वृत्ति मेरा स्वभाव 
ही बन गई है । मेंने पीछे यह जाना कि सत्याग्रह का यह अग हूं 
और अहिंसा का यह धर्म हैं कि हम यह जानें कि मनुष्य और उसके 
कर्म ये दो भिन्न-भिन्न चीजें हैं । जहां बुरे काम की हमें निन्दा और 
अच्छे की प्रशंसा करनी चाहिए, वहां बुरे मनुष्य के साथ हमें दया का 
और भले के साथ आदर का बर्ताव करना चाहिए। पाप से घृणा 
करो, पापी से नहीं' यह मंत्र बहुतों की समझ में तो आजाता हैं; 
पर व्यवहार में बहुत कम लोग इसके अभ्यस्त हैं । यही कारण हें कि 
संसार में बैर का विष-वक्ष इतनी सफलता से पनपता है । 

“अहिंसा सत्य की बुनियाद है| मेरा यह विश्वास दिन-पर- 
दिन बढ़ता जाता है कि यदि वह अहिसा की भिकत्ति पर नहीं हूँ तो 
सत्य का पालन असंभव है। दुष्ट प्रणाली पर हमें आक्रमण करना 
चाहिए, उससे टक्कर लेनी चाहिए। पर उस प्रणाली के प्रणेता से 
बैर करना, यह आत्मवैर सरीखा है । हम सब-के-सब एक ही प्रभु 
की संतान है। हमारे सबके भीतर एक ही ईश्वर व्याप्त है; धर्मात्मा 
के भीतर और पापी के भीतर भी । इसलिए एक भी जीव को कष्ट 
पहुंचाना मानों ईश्वर का अपमान और सारी सृष्टि को कष्ट पहुं- 
चाने-जैसी बात है ।” 

ये शब्द उस व्यक्ति के हैँ, जिसने श्रद्धां के साथ अहिसा का सेवन 
किया हैँ । 


काम एब क्रोध एब रजोगुणसमुद्भवः । 
महाशनो महापाप्मा विद्धंच्चेनमम्निह वेरिणम्‌ ॥ 
गीता में काम एवं क्रोध को दुश्मन बताया है और कहा है कि 
इन्हें बैरी समझो । पर यह बुराई के लिए घृणा है, न कि बुरे के लिए । 
बुरे के लिए तो दूसरा आदेश हँ--- 


उनतालीस 


“भन्नीकरुणा म्दितोपेक्षांणां। सुंखदुःखपुण्यापुण्यविषयाणां [ 


. भावनाश्चित्तप्र सादनम्‌ । । 
(पा० यो० दे०) 


' रे अर्थात्‌ पापी के (लिए करुणा और उपेक्षा का आदेश हे' | 

: गांधीजी ने अफ्रीका: में जो आश्रम बसायां थां; उसका नाम॑- 
रखा था टालस्टॉय फार्म” । फिर स्वदेश लौटने पर साबरमंती 
में संत्यांग्रह-आंश्रम बंसायां और अब सेवाग्राम में आश्रम बनाकर 
रहतें हैं | कुछ संयोग की बात है कि इन सभी आश्रमों में सॉंप॑- 
'बिच्छओं का बड़ा उपद्रव-रहा हैं | गांधीजी स्वयं सर्प को भी नहीं 
भारते। उन्होंने सर्प मॉरने का निर्षेध नहीं कर रक्‍्खा : है; पर 
चंकि गांधीजी सर्प की हत्या नहीं करते, इंसलिए और आश्रमवासी 
भी इस काम से परहेज ही करते : है 

सेवांग्राम में एक बार रात को एक बहन को पांव बिच्छ पर 
पड़ा कि बिच्छ ने बड़े जोरं से डंके मारा । रातभर वह ब्रहन देद 
के मारे परेशान रही | न अफ्रीका में, न हिन्दुस्तान में--आजतक 
आंश्रमं में सप॑ ने किसीक़ो नहीं काटां है। पंरं सर्प आयें दिन-पाँव कें 
सामने आजाते हैं और आश्रमवासी उन्हें पकड़कर दूर फेंक आते 
हैं । बिच्छे तो कई मंतंबा आश्रेंमवासियों कों डंक मार चुके । एक 
दिन महादेवभाई ने कहा, “बापू, आप सर्प नहीं मारने देते; इंसलिए 
आपको कभी बहुत पछताना पड़ेगा । आये दिन सांप आश्रम-: 
वासियों के पांवों में लोटते हें। अबतक किसीको नहीं काटा, पर यदि 
कोई दुर्घटना हुई और कोई मर गया तो आप कभी अपनेआपको 


इकतालीस 


# ॥4 


संतोष न दे सकेंगे । “पर, महादेव, गांधीजीने कहा, “'मेंने कब 
किसीको मारने से मना किया है ? यह सही है कि में नहीं मारता; 
क्योंकि मुझे आत्मरक्षा के लिए भी सांप को मारना रुचिकर नहीं 
हैं । पर अन्य किसीको में जोखिम में नहीं डालना चाहता । इसलिए 
लोगों को मारना हो, तो अवद्य मारें ।” पर कौन मारे ? गांधीजी 
नहीं मारते, तो फिर दूसरा कौन मारे ? 

“हमारे किसी आश्रम में अबतक ईश्वर-कृपा से किसीको सांप नें 
नहीं काटा । सभी जगह सांपों की भरमार रही है, तथापि एक 
भी दुर्घटना नहीं हुई । में इसमें केवल ईश्वर का ही हाथ देखता 
हूँ । कोई यह तक॑ न करे कि क्‍या ईश्वर को आपके आश्रमवासियों से 
कोई खास महब्बत हे, जो आपके नीरस कामों में इतनी माथा- 
पच्ची करता होगा ? तक करनेवाले एसे तर्क किया करें; पर मेरे 
पास इस इकरंगे अनुभव की व्याख्या करने के लिए, सिवाय इसके 
कि यह ईश्वर का हाथ है, और कोई शब्द नहीं है । मनुष्य की भाषा 
ईश्वर की लीला को क्‍या समझा सकती हूँ ? ईश्वर की माया तो 
अवाच्य और अगम्य है । पर यदि मनुष्य साहस करके समझायें, 
तो भी आखिर उसे अपनी अस्पष्ट भाषा ही की तो शरण लेनी 
पड़ती हैं । इसलिए कोई चाहे मुझे यह कहे कि आपके आश्रमों में 
यदि सांप/से डसा जाकर अबतक न मरा तो यह महज अकस्मात 
था, इसे ईश्वर की कृपा कहना एक वहम है, पर में तो इस वहम से 
नही चिपटा रहूंगा ।” 

इस तरह गांधीजी की अहिंसा अग्नि-परीक्षा में सफल होकर 
सान पर चढ़ी है । 


बयालीस 


ही । 


“अहिसा सत्य की बुनियाद हूँ ।” प्रायः गांधीजी जब-जब 
-अहिसा की बात करते हें तब-तब ऐसा कहते हैँ और सत्य पर जोर 
देते हें । हमारे यहां आपद्धर्म के लिए कई अपवाद शास्त्रों में विहित 
माने गये हैं। प्राचीनकाल में जब बारह साल का घोर दुभिक्ष पड़ा, 
तब विदश्वामित्र भूख से व्याकुल होकर जहां-तहां खाद्य-पदार्थ ढूंढ़ने 
निकले । जब कहीं भी उन्हें कुछ खाने को नहीं मिला, तो एक 
चाण्डाल-बस्ती में पहुंचे और रात को एक चाण्डाल के यहां से 
कुत्ते का मांस चुराने का निश्वय किया | पर चोरी करते समय 
उस चाण्डाल की आंख खुल गई और उसने ऋषि से कहा, “आप 
यह अधर्म क्‍यों कर रहे हैं ?” विश्वामित्र की तो दलील यही थी 
“कि आप्रदकाल “मैं ब्राह्मण के लिए चोरी भी विहित हैं । 

आपस्सु विहित॑ स्तेनन्‍्यं विशिष्टं च महीयसः । 
विप्रेण प्राणरक्षार्थ कत्तंव्यमिति निइचयः ॥ 

चाण्डाल ने उन्हें काफी धर्मोपदेश दिया । उन्हें समझाया कि 
आप पाप कर रहे हैं। अन्त में विश्वामित्र उपदेश सुनते-सुनते ऊब 
गये । कहने लगे कि “मेंढकों की टर्राहट से गाय सरोवर में जल 
'पीने से विरत नहीं होती | तू धर्मोपदेश देने का अधिकारी नहीं है, 
इसलिए क्‍यों वुथा बकवाद करता हे ? 


तेतालीस 


पबन्त्येवोदक॑ गावो मण्डकेष रुदत्स्वषि । 
न तेष्धिकारो धर्मेस्ति मा भ्रात्मप्रशंसकः ॥ 

और क्‍या में धर्म नहीं जानता ? यदि जिन्दा रहा तो फिर 
धर्म-साधन हो ही जायेगा, पर शरीर न रहा तो फिर धर्म कहां ? 
इसलिए इस समय प्राण बचाना ही धर्म है ।* 

गांधीजी ने इस तरह का तर्क॑ कभी नहीं किया । न उन्हें तर्क 
पसंद है । ह 

कुछ काम उन्होंने आत्मा के विरुद्ध किये हें । जसे, उन्होंने 
दध ने पीने को व्रत लियां था। ब्रत की बनियाद में कई तरह के विचार 
थे। दे ब्रह्मचारीं के लिए उपयुक्त भोजन नहीं है, यह भी उनका 
मानना था, यद्यपि हमारे प्राचीन शास्त्रों से यह बात सिद्ध नहीं 
होंती । पर जब ब्रत लिया, तब गायों पर फूके की प्रथा का अत्या- 
चार, जो कलकत्े में ग्वालों द्वारा प्रचलित थां, उनकी आंख के 
सांमने था.। ब्रत लेलिया | कई सालों तक चला । अन्त म॑ अचानक 
रोग ने आधेरा। सबने संमझाया कि दूध लेंना चाहिए | गांधीजी 
इन्कार करते गये । गोखले ने संमेझायां, अन्य डाक्टरों ने' कहा, 
पर किसीकी न चली । फिर दूंसरी बीमारी का आक्रमर्ण हुआ । 
वह ज्यादों खतरनाक थी। पर दूध के बारे में वही पुराना हठ जॉरी 
रहा । एक रोज़ बा ने कहा, “आपने प्रतिज्ञा ली तब आपके सामने 
गाय और भैंस के दूध का ही प्रश्न था, बकरी का तो नहीं था । आप 
बकरी का दूध क्यों न लें ?” गांधीजी ने बा की यह बात मानकर 
“बकरी का दध लिया, और तबंसे बकरी का ही दूध लेते हैं। पर 
गांधीजी को यह शंकां है कि उन्होंने बकरी का. दूध लेकर: भी 
ब्रत-भंग का दोष किया या. नहीं । न्‍ 

अंसल में तो गांधीजी की आदंत है कि जो प्रतिज्ञा यां ब्रत लिया, 
उसका अधिक-से-अधिक व्यापक अर्थ करना और: उसपर अटल 


चवालीस 


रहना । यदि किया हुआ काम अनीतियुक्‍्त मालूम हुआ, तो चट 
उस मार्ग से बिना किसीके आंग्रह किये हंट जाते हैं । पर जबंतक 
उन्हें अंपना मार्ग अनीतियुकत नहीं छगता, तबतक छोटी-छोटी 
चीजीं में भी वह परिवर्तन नहीं करते । घूमने जाते हें तो उसी रास्ते 
से |. सोने का स्थानः वही, खाने का स्थान वही, बंतेनः वही, चीजें 
वही । मैंने देखा है कि दिल्ली आते हैं तो आती बार निजामुद्दीन 
स्टेशन पर उतरते हैं और जाती बार बड़े स्टेशन पर गाड़ी में सवार 
होते हैं । भेरे यहां ठंहरते हें तो उसी कंमरे में, जिसमें बार-बार 
ठहरते आये हैं। मोटर बदलना भी नापसंद है। किसी भी आंदत को 
ख्वाहँमख्वाहं नहीं बदलते । छोटी चीजों में भी एक तरह की पंकड़ है। 

“सत्य मेरा सर्वोत्तम धर्म है, जिसमें सारे धर्म समा जाते हैं। 
सत्यं के माने केवल वाणी का संत्य नहीं हैं, बल्कि विचार में भी 
सत्य मिश्रित सत्य नहीं, पर वह नित्य, शुद्ध, सनातन और॑ अपरि- 
वर्तनशील सत्य, जो ईर्वरं है | ईश्वर की तरंह-तरहं की व्याख्याएं 
हैं, क्योंकि. उसके अनेक स्वरूप हें । इन व्याख्याओं को सुनकर में 
आइचर्यच॑किंते- होजांतां हू और स्तब्ध भी होजाता हूं। पर में 
ईदवर को सत्यावतार के रूप में पूजता हूं। मेंने उसे प्राप्त नहीं किया 
हैं| पर मैं उसकी खोज में हूं। इस खोज में में फना होने को भी 
तैयार हूं । पर जबतेक में शुद्ध सेत्य नहीं पा लेता तबतक.उस 
सत्य का, जिर्सकों मैंने सत्य मांना है, अनुसरंण. करता हूं | इसः सत्य 
की गली सेंकरी है और उस्तरे की धार की तरह पेनी हैँ पर मेरे 
लिए यह सुगम है | चूंकि मैंने सत्य-मार्ग को नहीं छोड़ा, इसलिए मेरी 
हिमालय जितनी बंडी भूलें भी मुझे 'परेंशानी में नहीं डालतीं ॥* 

“  मोलम होंतो है कि सत्य, अंहिसा और ईइवर में श्रद्धा, 
इने तीनों चींजों के अंकुर उनके हृदय में बचपन से ही थे.। कौन 
बंतों सकता है कि कौन-सी चींज॑ उनकी पहले मिली ? पू्वजन्म के 


पेंतालीस 


बीज तो साथ ही आये थे, पर मालम होता हैँ कि इस जन्म में सत्य 
सबसे पहले अंकुरित हुआ । “बचपन में ही”, वह कहते हैं, (एक 
चीज ने मेरे दिल में गहरी जड़ करली है । वह यह कि धर्म सब चीजों 
का मूल है | इसलिए सत्य मेरा परम लक्ष्य बन गया । इसका 
आकार ज्यों-ज्यों मेरे दि में घर करता गया, त्यों-त्यों इसकी 
व्याख्या भी विस्तृत होती गई ।* 

गांधीजी बचपन में बड़ी लज्जाशील प्रकृति के थे । दस-बीस 
दोस्तों के बीच भी उनका मुंह नहीं खलता था, और सावें- 
जनिक सभा में तो उनकी जबान एक तरह से बंद होजाती थी । 
लन्दन में जब वह विद्याध्ययन में लगे थे तब छोटी-छोटी सभाओं में 
खड़े होकर बोलने का मौका आया तो जबान ने उनका साथ न 
दिया । लोगों ने इनकी शर्मीली प्रकृति का मजाक उड़ाया । इन्हें 
भी इसमें अपमान लगा; पर यह चीज जब.नी तक बनी रही | 
बैरिस्टर बनकर भारत लौटने पर भी यह कमी बनी रही । बम्बई 
की अदालत में एक मुकदमे की पैरवी करने के लिए खड़े हुए तो 
घिग्घी बंध गई । मवक्किल को कागज वापस लौटाकर इन्होंने 
अपने घर का रास्ता नापा । 

यह शर्माऊ प्रकृति क्‍यों थी ” आज गांधीजी की जबान धारा- 
प्रवाह चलती हैँ । पर उस धाराप्रवाह में एक शब्द भी निररथ्थेक 
नहीं आता । कया वह शर्माऊ प्रकृति सत्य का दूसरा नाम था ? 
क्या उनकी हिचकिचाहट इस बात की द्योतक थी कि वह बोलों को 
तौल-तौलकर निकालना चाहते थे, और क्या इस शर्माऊ प्रकृति ने 
सत्य की जड़ को नहीं पोसा ? “सिवा इसके कि मेरे शर्माऊपन के 
कारण में बाज-बाज लोगों के मजाक का शिकार बन जाता था, 
मेरी इस प्रकृति से मुझे कभी कोई हानि नहीं हुई । उलटा मेरा तो 
खयाल है कि इससे मुझे काभ ही हुआ । सबसे बड़ा लाभ तो मुझे 


छियालीस 


यह हुआ कि में शब्दों की किफायत करना सीख गया । स्वभावतः 
मेरे विचारों पर एक तरह का अंकुश आगया और अब में यह 
कह सकता हूं कि शायद ही कोई विचारहीन शब्द मेरी जबान या 
कलम से निकलते हैं। मुझे ऐसा स्मरण नहीं कि जो कुछ मेंने कभी 
कहा या लिखा उसके लिए मुझे पश्चात्ताप करना पड़ा हो | अनुभव 
ने मुझे यह बताया कि मौन, सत्य के पुजारी लिए, आत्मनिग्रह का 
एक जबरदस्त साधन है। अतिशयोक्ति या सत्य को दबाने या विकृत 
क्ररने की प्रवृत्ति मनुष्य में अक्सर पाई जाती है। मौन एक ऐसा 
शस्त्र हें, जो इन कमजोर आदतों का छेदन करता है । जो कम 
बोलता है, वह हर शब्द को तौल-तौलकर कहता है और इसलिए 
विचारहीन वाणी का कभी प्रयोग नहीं करता । मेरी इस लज्जा- 
शील प्रकृति ने मेरी सत्य की खोज में मुझे अत्यन्त सहायता दी है।” 

भगवान जिसके सिरपर हाथ रखते हैं, उसके दृषण भी उसके 
लिए भूषण बन जाते हैँँ। शिव ने विषपान करके संसार का भला 
किया। इसके कारण उनका कण्ठ नीला पड़ गया। पर उसने शिव के 
सौन्दर्य को और भी बढ़ा दिया और शंकर नीलकण्ठ कहलाये । 
गांधीजी की लज्जाशील प्रकृति ने, मालूम होता है, उनके लिए कई 
अच्छी चीजें पेदा करदीं--शब्दों की किफायतशारी और तौल- 
तौलकर शब्दों का प्रयोग । 

सत्य में गांधीजी की इतनी श्रद्धा जम गई थी कि वह उनका 
एक स्वभाव-सा बन गया । सत्य के लाभ को वह युवावस्था में ही 
हृदयंगम कर चुके थे। जब लन्दन गये, तब अभोज्य भोजन और 
ब्रह्मचर्य के विषय में माता के सामने प्रतिज्ञा करके गये थे । चूंकि 
सत्य पर वह दृढ़ थे, उन्हें इस प्रतिज्ञा को निबाहने में कोई परिश्रम 
नहीं करना पड़ा । लक्ष्य के प्रति उनकी श्रद्धा ने उन्हें गडहों में 
गिरने से बचा लिया । 

: “ईदबरं, के अनेक रूप हैं, पर में उसीं रूप का पुजारी हूं जो 
सत्यं का अवतार है--वह नित्य; संनांतन और अपरिवर्तनशीरू 
सत्य है, जो ईदंवर है ।” हमारे पुराणों में कई जगह कहा है कि ब्रह्मा, 
विष्ण और महेश ये एक ही ईश्वर के तीन रूप हैं । यंदि व्यापक 
दष्टि से देखा जाय तो.मांठम होता है कि गाँधीजी की अहिसौं, सत्य 
और ईर्वर ये एक ही वस्तु हें । रामनाम। के माहात्म्य की गांधीजी 
ने. पीछे पहचात्ता, पर इसमें श्रद्धा पहले हुई + । 

कहते हैं कि गांधीजी को बंचपन .में भूल का “डर लगता था 
इसलिए यह समय््ं-कुसमय अंधेरे में जाने से डरते थे । पर इनकीं 
नौकरानी :रंभा ने इन्हें बंतायोः कि-रामनोम॑ की ऐसी शक्ति है कि 
उसके उच्चारण से भूत भागता है । बालक़ गांधी को यह एंक नया 
शस्त्र मिला और उसमें श्रद्धा जमती गई 3 पहले जो श्रद्धा अंधी थी 
ज्ञानविहीन थी, वह धीरे-धीरे ज्ञानवती' होने लगी और बाँद में 
उस. श्रद्धा के पीछे अनभव भी जमा होने लगा |: 
मैंनें देखा हैं कि गांधीजी जब उठते हैं, बैठते हें, जंभाई लेते हें 
या अंगडाई लेते हैं, तो लम्बी सांस छेकर “हे.राम, हैं राम॑ ऐसा 
उच्चारण करते हें 4 मेने ध्यावपूर्वेके अवलोकन किया हें. क्रि. इनके 
“हे राम, हे राम” में कुछ आह होती है, कुछ करुणा होती हैं, कुछ 

थकान होती है । मेंने मन-ही-मन सोचा है कि क्या वह यह कहते 
होंगे, है राम, अब बुड्ढे को क्यों तेली के बैल की तरह जोत रक्‍्खा 
है ? जो करना हो सो शीघ्र करो । जिस काम के लिए मुझे भेजा है 
उसकी पूर्णाहुति में विलम्ब क्‍यों ?” 
जयपुर के महाराज. प्रतापर्सिह कवि थे । अपनी बीमारी के 
असह्य दुःख को जब बर्दाइत न कर सके, तब उन्होंने ईश्वर को 
उलाहना देते हुए गाया- .. 
गवालीड़ा, थे काई जाणो रे पीड़ पराई। 
थारे हाथ लकुटिया, कांधे कमलिया, थें बन-बन धेनु चराई। 
पर गांधीजी के सम्बन्ध में शायद ऐसा न होगा । क्योंकि 
गांधीजी में धीरज है । वह जानते हैं, ईश्वर की उनपर अत्यन्त 
अनुकंपा है । उन्हें ईश्वर में विश्वास है । यश-अपयश और हानि- 
लाभ की चिता उन्होंने भगवान के चरणों में समर्पण करदी है, इस- 
लिए उन्हें अधेय नहीं है, उन्हें असंतोष नहीं है । पर तो भी उनका 


करुणामय हे राम, हे राम” कुछ द्रौपदी की पुकार या गज के आत्त- 


नाद की-सी कल्पना कराता है । 

कुछ वर्षों पहले की बात है, एक सज्जन ने, जो भक्त माने जाते 
हैं, गांधीजी को लिखा, “मुझे रात को एक स्वप्न आया । स्वप्न 
में मेंने श्रीकृष्ण को देखा । श्रीकृष्ण ने मुझसे कहा, “गांधी से कहो कि . 
अब उसका अन्त नजदीक आगया है, इसलिए उसे चाहिए .कि वह 
सारे काम-धाम छोड़कर केवल ईइवर-भजन में ही लगे ।” गांधीजी 
ने उस मित्र को लिखा, “भाई, में तो एक पल के लिए भी ईश्वर- 
भजन को नहीं बिसारता। पर मेरे लिए लोक-सेवा ही ईद्वर- 
भजन हैं। दूसरी बात, समय नजदीक आगया है, क्या इसीलिए हम 
ईइवर-भजन करें ? में तो यह मानता हूं कि हमारी गर्दन हम जन्मते 
हैं उसी दिन से यमराज के हाथ में है । फिर ईद्वर-भजन करने के 


उनचास 


लिए हम बुढ़ापेतक क्‍यों ठहरें ? ईश्वर भजन तो हर अवस्था में हमें 
करना चाहिए ।* 
अजरामरवत्‌ प्राज्ञों विद्यामर्थ च चिन्तयेत । 
ग॒हीत इव केशेष्‌ मृत्यना धर्मंमाचरेत्‌ ॥॥ 
ईहवर में उनकी श्रद्धा इस जोर के साथ जम गई है कि हर चीज 

में वह ईश्वर की ही कृति देखते हे । आश्रमों में सांपों ने किसीको 
नहीं काटा, यह ईश्वरीय चमत्कार । छोटी-मोटी कोई घटना होती 
है, तो वह कहते हें--“इसमें ईश्वर का हाथ है ।* 

गांधी-अरविन समझौते के बाद वाइसराय के मकान से आते ही 
उन्होंने पत्र-प्रतिनिधियों को एक लम्बा बयान दिया, जो उस समय 
एक अत्यन्त महत्व का वक्तव्य समझा गया था। वक्तव्य देने से 
पहले उन्हें खयाल भी न था कि क्या कहना उचित होगा । पर ज्योंही 
बोलना शुरू किया कि जिट्वा धाराप्रवाह चलने लगी, मानों सरस्वती 
वाणी पर बैठी हो । इसी तरह गोलमेज-परिषद्‌ में उनका पहला 
व्याख्यान महत्त्वपूर्ण व्याख्यानों में से एक था। उस व्याख्यान के 
देने से पहले भी उन्होंने कोई सोच-विचार नहीं किया था। वैसे तो 
उनके लिए यह साधारण घटना थी, पर दोनों घटनाओं के पश्चात 
जब मेंने कहा, आपका यह वक्तव्य अनुपम था, आपका यह 
व्याख्यान अद्वितीय था ।/--तो उन्होंने कहा, इसमें ईश्वर का 
हाथ था ।* 

हम लोग भी, यदि हमसे कोई कहे कि आपका अमुक काम 
अच्छा हुआ तो, शायद यह कहेंगे, हां, आपकी दया से अच्छा हुआ 
या “ईद्वर का अनुग्रह था ।” पर हम लोग जब ईश्वर के अनुग्रह की 
बात करते हें, तब एक तरह से वह सौजन्य या शिष्टाचार की बात 
होती है । किन्तु गांधीजी जब यह कहते हैं कि इसमें ईश्वर का हाथ 
था”, तब दरअसल वह इसी तरह महसूस भी करते हें । उनकी श्रद्धा 


#ँ 


पचास 


एक चीज हे, केवल शिष्टाचार या सौजन्य की वस्तु नहीं ॥ 

एक इनका प्रिय साथी है, जो दुश्चरित्र है । उसको यह अपने घर 
में रखते थे । यह अफ्रीका की घटना है। यद्यपि वह साथी चरित्र- 
हीन था, पर उसपर निदृशंक होकर गांधीजी विश्वास करते थे। 
उसकी कुछ त्रुटियों का इन्हें ज्ञान था, पर इन्हें यह विश्वास था कि 
वह इनको संगति से सुधर जायगा। एक रोज इनका नौकर 
दफ्तर में पहुंचता हैं और कहता है कि जरा आप घर चलकर देखें कि 
आपका विश्वासपात्र साथी आपको कैसे धोखा देरहा है । गांधीजी 
घर आते हैं और देखते हैं कि उस विश्वासपात्र साथी ने एक वेश्या को 
घर पर बुला रक्‍्खा है ! इन्हें सदमा पहुंचता है। उस साथी को घर 
से हटाते हैं । उसके प्रति इन्हें प्रेम था । उसका सुधार करने के लिए 
ही उसे पास टिका रक्खा था। इनके लिए यह भी एक कत्तंव्य का 
प्रयोग था । पर इंसका जिक्र करते समय यही कहते हें, ईद्वर ने 
मुझे बचा लिया हैं । मेरा उद्देश्य शुद्ध था, इसलिए भगवान ने मुझे 
भविष्य के लिए चेतावनी देकर सावधान कर दिया और भूलों से 
बचा लिया ।” यह सारा किस्सा इनके अन्धविश्वास और भूल 
साबित होने पर झट अपनी भूल सुधार लेने की वृत्ति का एक सजीव 
उदाहरण है । 

एक घटना मणिलाल भाई के, जो इनके द्वितीय पत्र हे 
कालज्वर से आक्रांत होजाने की है, जिसे में नीचे गांधीजी के शब्दों 
में ही उद्धृत करता हँ-- 

"मेरा दूसरा लड़का बीमार होगया । कालज्वर ने उसे घेर 
लिया था। बुखार उतरता नहीं था । घबराहट तो थी ही; पर रात 
को सन्निपात के लक्षण भी दिखाई देने ूगे । इस व्याधि से पहले, 
बचपन में, उसे शीतछा भी खूब निकल चुकी थी । 

डाक्टर की सलाह ली । डाक्टर ने कहा--इसके लिए दवा का 


इक्यावन 


उपयोग नहीं होसकता; अब तो इसे अंडे और मुर्गी का शोरबा देने 
की जरूरत है । 

मणिलालं की उम्मप्र दस साल की थी, उससे तो क्‍या पूछना 
था ? जिम्मेदार तो में ही था, मुझे ही निर्णय करना था । डाक्टर 
एक भले पारसी सज्जन थे । मेंने कहा--डाक्टर, हम सब तो 
अन्नाहारी हैं । मेरा विचार तो लड़के को इन दोनों में से एक भी 
वस्तु देने का नहीं है । दूसरी वस्तु न बतलायेंगे ? 

डाक्टर बोले--तुम्हारे लड़के की जान खतरे में है । दूध और 
पानी मिलाकर दिया जा सकता है; पर उससे पूरा संतोष नहीं 
होसकता । तुम जानते हो कि में तो बहुत-से हिन्दू-परिवारों में 
जाया करता हूं; पर दवा के लिए तो हम जो चाहते हैं वही चीज 
उन्हें देते हें, और वे उसे लेते भी हैं। में समझता हूं कि तुम भी अपने 
लड़के के साथ ऐसी सख्ती न करो तो अच्छा होगा । 

“आप जो कहते हैं वह तो ठीक है, और आपको ऐसा करना 
ही चाहिए; पर मेरी जिम्मेदारी बहुत बड़ी हैं । यदि लड़का बड़ा 
होता, तो जरूर उसकी इच्छा जानने का प्रयत्न भी करता और 
जो वह चाहता वही उसे करने देता; पर यहां तो इसके लिए 
मुझे ही विचार करना पड़ रहा है । में तो समझता हूं कि मनुष्य के 
धर्म की कसौटी ऐसे ही समय होती है । चाहे ठीक हो या गलत, 
मैंने तो इसको धर्म माना है कि मनुष्य को मांसादि न खाना चाहिए | 
जीवन के साधनों की भी सीमा होती है । जीने के लिए भी अमुक 
वस्तुओं को हमें नहीं ग्रहण करना चाहिए । मेरे धर्म की मर्यादा 
मुझे और मेरे स्वजनों को भी ऐसे समय पर मांस इत्यादि का प्रयोग 
करने से रोकती है । इसलिए आप जिस खतरे को देखते हें मुझे 
उसे उठाना ही चाहिए। पर आपसे में एक बात चाहता हूं । आपका 
इलाज तो में नहीं करूँगा; पर मुझे इस बालक की नाड़ी और 


बावन 


हृदय को देखना नहीं आता है । जल-चिकित्सा की मुझे थोड़ी जान- 
कारी है। उपचारों को मैं करना चाहता हूं; परन्तु जो आप नियम 
से मणिलाल की तबीयत देखने को आते रहें और उसके शरीर में 
गेनेवाले फेरफारों से मझे अभिज्ञ कराते रहें, तो म॑ आपका उप- 
कार मानंगा । 

सज्जन डाक्टर मेरी कठिनाइयों को समझ गये और मेरी 
इच्छानुसार उन्होंने मणिलाल को देखने के लिए आना मंजूर कर 
लिया । 

यद्यपि मणिलाल अपनी राय कायम करने छायक नहीं था, 
तो भी डाक्टर के साथ जो मेरी बातचीत हुई थी वह मैंने उसे सुनाई 
और अपने विचार प्रकट करने को कहा । 

आप सुखपूर्वक जल-चिकित्सा कीजिए । में शोरबा नहीं 
पीऊंगा, और न अंडे ही खाऊंगा ।' उसके इन वाकयों से में प्रसन्न 
होगयां, यद्यपि मैं जानता था कि अगर में उसे दोनों चीजों खाने को 
कहता तो वह खा भी लेता । 

मैं कने के उपचारों को जानता था, उनका उपयोग भी किया 
था । बीमारी में उपवास का स्थान बड़ा हैँ, यह में जानता था । 
कने की पद्धति के अनसार मैंने मणिलाल को कटिस्नान कराना 
शरू किया। तीन मिनंट से ज्यादा उसे में टब मे नहीं रखता । तीन 
दिन तो सिर्फ नारंगी के रस में पानी मिलाकर देता रहा और उसी- 
पर रक्‍खा । 

बखार दूर नहीं होता था और रात को वह कुछ-कुछ बड़बड़ाता 
था । बखार १०४ डिग्री तक होजाता था। में चकराया । यदि 
बालक को खो बैठा तो जगत में लोग मझे कया कहेंगे ? बड़े भाई 
क्या कहेंगे ? दूसरे डाक्टर को क्‍यों न बुलाया जाये ? क्‍यों न बुलाऊ : 
मां-बाप को अपनी अधरी अक्ल आजमाने का क्‍या हक है ? 


तिरेपन 


ऐसे विचार उठते । पर ये विचार भी उठते--जीव ! जो 
तू अपने लिए करता है, वही लड़के के लिए भी कर । इससे परमेश्वर 
संतोष मानेंगे । मुझे जल-चिकित्सा पर श्रद्धा है, दवा पर नहीं । 
डाक्टर जीवनदान तो देते नहीं । उनके भी तो आखिर में प्रयोग 
ही न हैं ? जीवन की डोरी तो एकमात्र ईश्वर के हाथ में है । ईश्वर 
का नाम ले और उसपर श्रद्धा रख । अपने मार्ग को न छोड़ ।' 

मन में इस तरह उथल-पुथछू मचती रही । रात हुई। में 
मणिलाल को अपने पास लेकर सोया हुआ था । मेंने निश्चय किया 
कि उसे भीगी चादर की पट्टी में रक्खा जाये । में उठा,कपड़ा लिया, 
ठंढे पानी में उसे ड्बोया और निचोड़कर उसमें पैर से लेकर सिरतक 
उसे लपेट दिया और ऊपर से दो कम्बल ओढ़ा दिये; सिर पर 
भीगा हुआ तौलिया भी रख दिया | शरीर तवे की तरह तप रहा 
था, पसीना तो आता ही न था । 

में खूब थक गया था। मणिलाल को उसकी मां को सौंपकर 
में आध घण्टे के लिए खुली हवा में ताजगी और शान्ति प्राप्त करने के 
इरादे से चौपाटी की तरफ चला गया। रात के दस बजे होंगे। मनुष्यों 
की आमद-रफ्त कम होगई थी; पर मुझे इसका खयाल न था ! 
विचार-सागर में गोते लगा रहा था--हे ईश्वर ! इस धर्म-संकट 
में तू मेरी लाज रखना । मुंह से राम-राम' की रटन तो चल ही 
रही थी । कुछ देर के बाद में वापस लौटा ! मेरा कलेजा धड़क 
रहा था । घर में घुसते ही मणिलाल ने आवाज दी--बापू ! आ- 
गये ?' 

हां, भाई ।' 

'मुझे इसमें से निकालिए न ? में तो मारे आग के मरा 
जारहा हूं । 

क्यों पसीना छूट रहा है क्‍या ?' 


चब्वन 


“अजी, मेँ तो पसीने से तर होगया | अब तो मुझे निकालिए 
न? 
मैंने मणिलाल का सिर देखा। उसपर मोती की तरह पसीने की 
ब्‌दें चमक रही थीं। बुखार कम होरहा था। मेंने ईश्वर को धन्य- 
वाद दिया । 
भमणिलाल, घंबरां मत । अब तेरा बुखार चला 
जायगा; पर कुछ और पसीना आजाय तो कसा ?_ मेंने उससे 
कहा । | 
. उसने कहा--नहीं बापू ! अब तो मुझे छुड़ाइए । फिर 
देखा जायगा ।' द 
. मुझे घैये आगया था, इसीलिए बातों ही में कुछ मिनट गुजार 
दिये । सिर से पसीने की धारा बह चली। मैंने चहर को अलग किया, 
और शरीर को पोंछकर सूखा कर दिया । फिर बाप-बेटे दोनों सो 
गये । दोनों खूब सोय । 
सुंबह देखा तो मणिलाल का बुखार बहुत कम होगया था । 
दूध, पानी तथा फलों पर चालीस दिन तक रक्‍्खा । में निडर हो- 
गया था । बुखार हठीला था; पर वह काबू में आगया था । आज 
मेरे लड़कों में मणिलाल ही सबसे अधिक स्वस्थ और मजबूत हा 
इसका निर्णय कौन कर सकता हैँ कि यह रामजी की कृपा 
है या जल-चिकित्सा, अल्पाहार की अथवा और किसी उपाय की ? 
भले ही सभी अपनी-अपनी श्रद्धा के अनुसार बरतें; पर उस वक्‍त 
मेरी तो ईश्वर ने ही लाज रक्खी । यही मेंने माना, और आज 
भी मानता हूं ।* " 
मुझे तो लगता है, और शायद औरों को भी लगे, कि गांधीजी का 
यह प्रयोग “ऊंट वैद्य” या “नीम हकीम का-सा प्रयोग था । यह 
जोखिम उठाना उचित नहीं था। “पर डाक्टर कहां शर्तिया इलाज 


पचपन 


करता है, और जो चीज धर्म के विपरीत हो, उसे हम जान बचाने 
के लिए भी कंसे करें ? 

तृतीय पुत्र रामदास को साधारण चोट लछगी थी, उसपर 
भी कुछ ऐसे ही मिट्टी के उपचार के प्रयोग किये गये । यह भी एक 
साधारण घटना थी । पर इसका जिक्र करने में भी वही ईश्वरवाद 
आता है । 'भेरे प्रयोग पूर्णतः सफल हुए, ऐसा मेरा दावा नहीं 
है। पर डाक्टर भी ऐसा दावा कहां कर सकते हें ? में इन चीजों का 
जिक्र इसी नियत से करता हूँ कि जो इस तरह के नवीन प्रयोग 
करना चाहे, उसे स्वयं अपने ऊपर ही इसकी शुष्ठआत करनी 
चाहिए । ऐसा करने से सत्य की प्राप्ति शीघ्र होती हे । ईश्वर ऐसा 
प्रयोग करनेवाले की रक्षा करता है ।* 

ये वचन निश्चय ही सांसारिक मापतौल के हिसाब से अब्याव- 
हारिक हैं । सांसारिक मापतौल, अर्थात्‌--जिसे लोग सांसारिक 
मापतौल मानते हें । क्योंकि दरअसल तो अध्यात्म और व्यवहार 
दोनों असंगत वस्तुएं हो ही नहीं सकतीं। यदि अध्यात्म की संसार से 
पटरी न खाये तो यह फिर कोरी कल्पना की चीज रह जाता है। 
पर यह तक तो हम आसानी से कर सकते हैं कि जो क्षेत्र हमारा 
नहीं है उसमें पड़ने का हमें अधिकार ही कहां है ? यह सही है कि 
डाक्टर भी सम्पूर्ण नहीं हें, पर यह भी कहा जासकता है कि जिसने 
डाक्टरी नहीं सीखी वह डाक्टर से कहीं अपूर्ण हे । पर गांधीजी 
इसका जवाब यह देंगे कि प्राकृतिक चिकित्सा के प्रयोग ही ऐसे हें 
कि लाभ कम करें या ज्यादा, हानि तो कर ही नहीं सकते । 

मेंने देखा है कि आज भी ऐसे प्रयोगों के प्रति उनकी रुचि 
कम नहीं हुई है। आज भी आश्रम में यक्ष्मा के रोगी हें, कुष्ठ के रोगी 
हैं, और कई तरह के रोगी हें और उनकी चिकित्सा में गांधीजी रस 
लेते हैं । इसमें भावना तो सेवा की है । रोगियों की सेवा और पतितों 


छ्प्पन 


की रक्षा, यह उनकी प्रवत्ति है । पर शायद जाने-अनजांने उनके 
चित्त में यह भी भावना है कि गरीब मुल्क में ऐसी चिकित्सा जो 
सुलभ हो, जो सादी हो, जो गांव-गंवई में भी की जासके, 
जिसमें विशेष व्यय न हो, बजाय कीमती चिकित्सा के ज्यादा 
उपयोगी होसकती है। इस दृष्टि से भी उनके प्रयोग जारी हैं। उनमें 
से कोई उपयोगी वस्तु ढूंढ निकालने का लोभ चल ही रहा है । 
और चूंकि ये प्रयोग सेवा के लिए सेवा की दृष्टि से होते हैं, यदि ये 
भगवान के भरोसे न हों तो काफी संकल्प-विकल्प और अशान्ति 
भी पैदा कर सकते हैं । जो हो, कहना तो यह था कि गांधीजी की _ 
ईश्वर-श्रद्धा हर काम में हर समय कंसे गतिमान रहती है । 
में निर्चयपूर्वक तो नहीं कह सकता कि मेरे तमाम कार्य 

ईदइवर की प्रेरणा से होते हें। पर जब में अपने बड़े-से-बड़े और 
छोटे-से-छोटे कामों का लेखा लगाता हूं, तो मुझे यह लगता है कि वे 
ईश्वर की प्रेरणा से किये गये थे, ऐसा कथन अनुपयुक्त नहीं होगा । 
मेने ईश्वर का दर्शन नहीं किया, पर उसमें मेरी श्रद्धा अमिट है और 
उस श्रद्धा ने अब अनू भव का रूप लेलिया हैं। शायद कोई यह कहे 
कि श्रद्धा को अनुभव का उपनाम देना, यह सत्य की फजीहत होगी । 
इसलिए में कहूंगा कि मेरी ईश्वर-श्रद्धा का नामकरण करने के लिए 
मेरे पास और कोई शब्द नहीं है ।” 

ब्रह्मचर्य के सम्बन्ध में लिखते हुए भी वही 'रामनाम' साधकों 
के साम॑ने रख देते हे । “बिना उस प्रभु की शरण में गये विचारों पर 
पूर्ण आधिपत्य असम्भव है। पूर्ण ब्रह्मचयं के पालन के अपने इस 
सतत प्रयत्न में, हर पल, में इस सीधे-सादे सत्य का अनभव कर 
५. 6 

बा को अफ्रीका में भयंकर बीमारी ने आ घेरा, तब मांस के 
शोरबे का प्रश्न आया । बा और गांधीजी दोनों ने डाक्टर की राय 


सत्तावन 


को अस्वीकार किया । वहां भी जीवन-मरण का प्रश्न था । बहां भी 
गांधीजी के वही उद्गार थे। “ईइ्वर में विश्वास करके में अपने 
मार्ग पर डटा रहा” और अन्त में विजय हुई । 

पर इससे भी छोटी घटनाओं में गांधीजी ईश्वर की लीला का 
वर्णन करते हैं। स्वदेश लौट आने के बाद जब-जब वह दौरे पर जाते 
थे, तब-तब थर्ड क्लास में ही यात्रा करते थे। उस जमाने में गांधीजी 
के नाम से तो काफी लोग परिचित होगये थे, पर आज की तरह सूरत- 
शक्ल से सब लोग उन्हें पहचानते नहीं थे । जहां जाते थे वहां लोगों को 
पता लगने पर दर्शनारथियों की तो भीड़ लग जाती थी, जिसके मारे 
उन्हें एकान्त मिलना दुष्कर होजाता था, पर गाड़ी में जहां लोग 
उन्हें पहचानते न थे वहां जगह मिलने की मुसीबत थी । और उन 
दिनों वह प्रायः अकेले ही घूमते थे । 

वर्षों की बात है । गांधीजी लाहौर से दिल्ली जारहे थे । वहां 
से फिर कलकत्ते जाना था। कलकत्ते में एक मीटिंग होनेवाली थी, 
इसलिए समय पर पहुंचना था । पर लाहौर के स्टेशन पर जब गाड़ी 
पकड़ने लगे तो गाड़ी में कहीं भी जगह न मिली । आखिर एक 
कुली ने इनसे बारह आने की बख्शीश मिले तो बिठा देने का वायदा 
किया । इन्होंने बख्शीश देने का करार किया | पर जगह तो थी ही 
नहीं। एक डिब्बे के लोगों ने कहा, ' 'जगह तो नहीं है, पर चाहो तो 
खड़े रह सकते हो ।” गांधीजी को जैसे-तैसे रेल में बैठना था, इसलिए 
खड़े रहना ही स्वीकार किया । कुली ने इन्हें खिड़की के रास्ते डिब्बे 
में ढकेलकर अपने बारह आने गांठ में दबाये । 

अब रात का समय और खड़े-खड़े रात काटना । दो घंटेतक तो 
खड़े-खड़े समय काटा । कमजोर शरीर, रास्ते की थकांन | फिर 
गाड़ी का शोरगुल, धूल और धुंआ और खड़े रहकर यात्रा करना। 
कुछ धकक्‍्का-मुक्की करना जाननेवाले लोग तो लम्बी तानकर सो गये 

थे, पर इन्होंने तो बैठने के लिए भी जगह नहीं मांगी । कुछ लोगों ने 
देखा, यह अजीब आदमी है जो बैठने के लिए भी झगड़ा नहीं करता । 
अन्त में लोगों का कृतूृहल बढ़ा। भाई, बैठ क्‍यों नहीं जाते ? 
कुछ ने कहा। पर इन्होंने कहा, “जगह कहां है ?” आखिर लोग नाम 
पूछने छूगे । नाम बताया, तब तो सन्नाटा छा गया। शर्म के मारे 
लोगों की गर्देन झुक गई । चारों तरफ से लोगों ने अपने हाथ-पांव 
समेटना शुरू किया । क्षमा मांगी जाने लगी और अन्त में जगह दी 
और सोने को स्थान दिया । थककर प्राय: बेहोश-जैसे होगये थे । 
सिर में चक्कर आते थे। इस घटना का जिक्र करते समय भी गांधीजी 
इसमें ईश्वर की अनुकम्पा पाते हें । “ईश्वर ने मुझे ऐसे मौके पर 
सहायता भेजी जबकि मुझे उसकी सख्त जरूरत थी ।” 
निलहे गोरों के अत्याचार से पीड़ित किसानों के कष्ट काटने के 
लिए यह जब चम्पारन जाते हैं तो किसानों की सभा करते हैं । दूर-दूर 
से किसान मीटिंग में आकर उपस्थित होते हैं। गांधीजी जब उस 
मीटिंग में जाते हैं तब उन्हें लगता है मानों ईश्वर के सामने खड़े हैं । 
“यह कहना अत्युक्ति नहीं, बल्कि अक्षरश: सत्य है कि उस सभा में 
मेंने ईश्वर, अहिसा और सत्य, तीनों के साक्षात दर्शन किये ।” और 
फिर जब पकड़े जाते हें तो हाकिम के सामने जो बयान देते हें वह सब 
प्रकार से प्रभावशाली और सौजन्यपूर्ण होता है । उसमें भी अन्त में 
कहते हैं, श्रीमान मजिस्ट्रेट साहब, में जो कुछ कह रहा हूं, वह इस- 
लिए नहीं कि आप मेरे गुनाह की उपेक्षा करके मुझे कम सजा दें । 
में केवल यही बता देना चाहता हूँ कि मेंने आपकी आज्ञा भंग की, वह 
इसलिए नहीं कि मेरे दिल में सरकार के प्रति इज्जत नहीं है, पर 
इसलिए कि ईश्वर की आज्ञा के सामने में आपकी आज्ञा मान ही नहीं 
सकता था।” 
ये असाधारण वचन हें । एक तरह से भयंकर भी हें । कया हो, 

यदि हर मनुष्य इस तरह के वचन बोलने लग जाये ? “अन्दरूनी 
आवाज, “अन्तर्नाद” या “आकाशवाणी” सुनना हरेक की किस्मत 
में नहीं बदा होता । इन चीजों के लिए पात्रता चाहिए। कर्मों के 
पीछे त्याग और तप चाहिए। सत्य चाहिए। साहस चाहिए। 
विवेक चाहिए । समानत्व चाहिए | अपरियग्रह चाहिए | जो केवल 
सेवा के लिए ही जिन्दा है, जिसे हानि-लाभ में कोई आसकित नहीं, 
जिसने कर्मयोग को साधा है, जिसकी ईश्वर में असीम श्रद्धा है, 
जिसको अभिमान छ तक नहीं गया, वही मनुष्य अन्तर्नाद सुन सकता 
है । पर झूठी नकल तो सभी कर सकते हैं । “मुझे अन्दरूनी आवाज 
कहती है”, ऐसा कथन कई लोग करने लगे हें । गांधीजी की झूठी 
नकल अवश्य ही भयप्रद है, पर कौन-सी अच्छी चीज का संसार में 
दुरुपयोग नहीं होता ? 
पर प्रस्तुत विषय तो गांधीजी की ईश्वर में श्रद्धा दिखाना है । 
लड़के का बुखार छूटता है तो ईश्वर की मर्जी से, गाड़ी में जगह 
मिलती है तो ईश्वर की मर्जी से, और सरकारी हुक्म की अवज्ञा होती 
है तो ईश्वर की आज्ञा से । ऐसे पुरुष के साथ कभी-कभी सांसारिक 
भाषा में बात करनेवालों को चिढ़ होती है । वाइसराय विलिग्डन 
को भी चिढ़ थी। पर आखिर गांधीजी के बिना काम भी तो नहीं 
चलता । चिढ़ हो तो हो। पेचदार भाषा की उलझन सामने 
होते हुए भी काम तो इन्हींसे लेना है। राजकोट में जब आमरण 
उपवास किया, तब वाइसराय लिनलिथगो ने इन्हें तार भेजा कि 
“उपवास करने से पहले आप कम-से-कम मुझे सूचना तो देदेते । आप 
तो मुझे जानते हैं, इसलिए यकायक आपने यह क्या किया ? ” गांधीजी 
ने लिखा, 'पर में क्या करता ? जब अन्तर्नाद होता है, तब 
. कैसी सलाह और कंसा मशविरा ? 
बात-बात में ईश्वर को सामने रखकर काम करने और बात 

कहने की इनकी आदत, यह कोई अव्यावहारिक वस्तु नहीं है । 
बात यह है कि गांधीजी की हर चीज में जो धामिक दृष्टि हैं वह हम 
सबके लिए समझना कठिन हैं । उनकी ईश्वर के प्रति जीती- 
जागती सतत श्रद्धा को हम समझ नहीं सकते । इसलिए हमें कभी 
परेशानी तो कभी चिढ़ होती है । पर यदि हम बेतार के तार के 
विज्ञान को पूरा न समझते हों, तो क्‍या उस वैज्ञानिक से परेशान 
होजायेंगे जो हमें इस विज्ञान को समझाने की कोशिश करता हो ? 
क्या हम उस वैज्ञानिक से चिढ़ जायेंगे, जो हमसे वैज्ञानिक भाषा में 
उस विज्ञान की चर्चा करता है जिसे हम समझ नहीं पाते; क्योंकि 
हम उस. भाषा से अनभिज्ञ हें ? गांधीजी का भी वही हाल हैं। 
अध्यात्मविज्ञान के मर्म को उन्होंने पढ़कर नहीं, बल्कि आचरण 
द्वारा पहचाना है । 

गांधीजी में जब धर्म की भावना जाग्रत हुई तब उन्होंने अनेक 
शास्त्रों का अध्ययन किया । हिन्दू-धर्म की खोज की । ईसाई- 
मत का अध्ययन किया। इस्लाम के ग्रंथ पढ़े। जरथुस्त्र की 
रचनाएं पढ़ीं। चित्त को निविकार रखकर बिना पक्षपात के सब 
धर्मों के तत्वों को समझने की कोशिश की । आसक्ति-रहित होकर 
सत्यधर्म को, जो गुफा में छिपा था, जानने का प्रयत्न किया । धर्मेस्य 
तत्त्वं निहितं गृहायाम्‌ । इससे उनकी निरपेक्षता बढ़ी, उनका 
प्रयत्न तेजस्वी बना, पर उन्हें सत्य मिला। उनमें बल आया। 
उनमें नीर-क्षीर-विवेक आया। साथ ही निश्चयात्मक बुद्धि भी 
प्रबल हुईं । उनके निश्चय फौलाद के बनने छगे। अच्तर्नाद सुनाई 
देने लगा । इस अन्‍न्तर्नाद की चर्चा में उनका संकोच भागा । 

पर क्‍या वह हवा में उड़ते हें ? क्या वह अव्यावहारिक बन 
गये हैं ? तो फिर यह भी पूछा जाये कि क्‍या एक वैज्ञानिक अ- 
व्यावहारिक होता है ? गांधीजी इकहत्तर साल के होचुके । 
इन इकह॒त्तर बरसों में इन्होंने इतना नाम पाया, जितना अपने जीवन 
में किसी महापुरुष ने नहीं कमाया । संसार इन्हें एक महात्मा की 
अपेक्षा एक महान राजनीतिज्ञ नेता के रूप मे ज्यादा जानता हूँ । 
संकुचित विचार के अंग्रेज इन्हें एक छलिया, फरेबी, पेचीदा और 
कट राजनीतिज्ञ समझते हें। कट्टरपंथी मुसलमान इन्हें एक धूत 
और चालबाज हिन्दू समझते हैं, जिसका एकमात्र उद्देश हे हिन्दू-राज 
की स्थापना । इससे कम-से-कम इतना तो प्रकट है कि यह कोई 
हवाई उड़ानवाले अव्यावहारिक पुरुष तो नहीं हें। भारत की नाव का 
जिस चातुरी, धीरज और हिम्मत के साथ इन्होंने पहले बीस साल 
अफ्रीका में और फिर पच्चीस साल स्वदेश में संचालन किया, उसे 
देखकर चकित होना पड़ता है । यह कोई अव्यावहा रिक भनुष्य का 
काम नहीं था । इनका राजनीति में इन बीस बरसों में एकछत्र राज 
रहा है। किसीने इन्हें चुनौती नहीं दी; और यदि दी तो वह स्वयं 
गिर गया। गांधीजी राजनीति में आज एक अत्यावश्यक, एक 
अपरिहाये व्यक्ति बन गये हैं । क्या यह हवा में विचरने का सबूत है ? 

इनके पास सिवा प्रेम के बल के और कौन-सा बल हे? पर इस प्रेम के 
बल ने इनके अनुयायियों के दिल में इनका सिक्का जमा दिया है। 
इनके विपक्षियों पर इस प्रेम की छाप पड़ी है। ऐसे राजनीतिज्ञ 
नेता को कौन अव्यावहारिक कहेगा ? जो मनुष्य देश के लोगों में 
एक जोरदार राजनैतिक, आध्यात्मिक और सांस्कृतिक प्रगति 
पैदा करदे और उन्हें इन तमाम क्षेत्रों में बड़े जोर से उठाये, उसे 
भला कौन हवाई किले का बाशिदा कहेगा ? मेरा खयाल है, गांधीजी 
से बढ़कर चतुर और व्यावहारिक राजनीतिज्ञ कम देखने में आते हैं । 

पर असल बात तो यह है कि गांधीजी के जीवन में राजनीति 
गौण हैं। असल चीज तो उनमें है धर्मनीति । राजनीति उन्होंने 
धारण की; क्योंकि यह भी उनके लिए मोक्ष का एक साधन है । 
खादी क्‍या, हरिजन-कार्य क्या, जल-चिकित्सा क्या, और बछड़े की 
हत्या क्या, सारी-की-सारी उनकी हलचलें मोक्ष के साधन हें । लक्ष्य 
उनका है--ईश्वर-साक्षात्कार । उपयुक्त सब व्यवसाय उनके 
लिए केवल साधन हैं। गांधीजी को जं। केवल एक राजनेतिक नेता के 
रूप में देखते हें,उनके लिए गांधीजी की ईश्वर की रटंत,उनकी प्रार्थना, 
उनका अंतर्नाद, उनकी अहिसा, उनकी अन्य सारी आध्यात्मिकता, 
ये सब चीजें पहेली हें । जो उन्हें आत्मज्ञानी के रूप में देखते हें 
उनके लिए उनकी राजनीति केवल साधनमात्र दिखाई देती हे । 

आरुरुक्षो त्‌ नेयोंगं कर्म कारणमुच्यते । 
योगारूढस्य तस्येव दहामः कारणम॒च्यते ॥ 

गीता के इस तत्व को समझकर हम गांधीजी का अध्ययन 
करें, तो फिर वह पहेली नहीं रहते । 

“तो क्‍या एक अध्यात्मवादी राजनीति का सुचारु रूप से 
संचालन कर सकता हैं ?” यह प्रश्न कई लोग करते हें । 

इसका उत्तर यही है कि यदि नहीं संचालन कर सकता तो क्या 

:- 'एक झूठा, अकमंण्य, लोभी, स्वार्थी, अधारमिक आदमी कर सकता है ? 
यदि एक निःस्वार्थ, ईश्वर-भक्त मनुष्य राजनीति का संचालन 
नहीं कर सकता, तो फिर गीता को पढ़कर हमें रद्दी की टोकरी में 
फेंक देना चाहिए। यदि राजनीति झूठ और दांव-पेंच की ही एक 
कला है, तो फिर यतो धम्मंस्ततो जयः के कोई माने नहीं । 

>प हमने गलती से यों मान रक्‍्खा है कि धर्म और राजनीति ये 
» *७४« दो असंगत वस्तुएं हें । गांधीजी ने इस भ्रम का छेदन किया और अपने 
आचरणों से हमें यह दिखा दिया कि धर्म और अर्थ दो चीजें नहीं हें । 
सबसे बड़ा अर्थ है : परम+अर्थ-प रमार्थ । गीता ने जो कहा, उसका 
आचरण गांधीजी ने किया । जिस चीज को हम केवल पाठ की 
वस्तु समझते थे वह आचरण की वस्तु है, कोरी पाठ की नहीं,गांधीजी 
ने हमें यह बताया । गांधीजी ने कोई नई बात नहीं की । राजनीति 
और धर्मनीति का जिस तरह श्रीकृष्ण ने समन्वय किया, जिस तरह 
जनक ने राजा होकर विरक्‍्त का आचरण किया,उसी तरह कर्मयोग 
को गांधीजी ने अपने आचार द्वारा प्रत्यक्ष किया । जिस तलवार 
में जंग लग चुका था उसे गांधीजी ने फिरसे सान पर चढ़ाकर नया 
कर दिया । 

उन्तीस अप्रैल सन्‌ १९३३ की बात हैं। उन दिनों हरिजन- 
समस्या गांधीजी का काफी हृदय-मंश्रन कर रही थी। यरवडा- 
'चैक्ट के बाद देश में एक नई लहर आरही थी । जगह-जगह उच्चवर्ण 
हिन्दुओं में हजारों सालतक हरिजनों के प्रति किये गए अत्याचारों के 
कारण आत्मग्लानि जाग्रत होरही थी। हरिजन-सेवक-संघ जोर- 
शोर से अपना सेवा-कार्य विस्तृत करता जारहा था। गांधीजी के 
लेखों ने हरिजन-कार्य में एक नई प्रगति छादी थी। सत्याग्रह तो 
डा पड़ चुका था। वाइसराय विलिग्डन नें मान लिया था कि 
गांधीवाद का सदा के लिए खात्मा होने जारहा है । पर प्रधानमंत्री 
रेम्जे मैक्डानल्ड के निर्णय के विरुद्ध गांधीजी के आमरण उपवास ने 
एक ही क्षण में आये हुए शैधिल्य का नाश करके एक नया चेतन्य लॉ 
दिया । छोगों ने राजनैतिक सत्याग्रह को तो वहीं छोड़ा और चारों 
तरफ से हरिजन-कार्य में उमड़ पड़े । यह एक चमत्कार था। वर्षो से 
गांधीजी हरिजन-कार्य का प्रचार करते थे, पर उच्चवर्ण हिन्दुओं 
की आत्मा को वह जाग्रत नहीं कर सके थे । जो काम वर्षो में नहीं 

होपाया था अब वह अचानक होगया । 
पर जैसे हर क्रिया के साथ प्रतिक्रिया होती है वेसे ही हरिजन- 
कार्य के सम्बन्ध में भी हुआ। एक तरफ हरिजनों के साथ जबरदस्ती 

सहानुभूति बढ़ी, तो दूसरी ओर कट्टर विचार के रूढ़िचुस्त लोगों में 
कट्टरता बढ़ी । 

हरिजनों के साथ जो दुब्यंबहार होते आये थे वे शहरी और नये - 
बिचार के लोगों के लिए कल्पनातीत हें। इन सात बरतसों में उच्चवर्ण 
हिन्दुओं की मनोबृत्ति में आशातीत परिबतेत हुआ है । पर उन दिलों 
स्थिति काफी भयंकर थी। दक्षिण में तो केवल अस्पश्यता ही नहीं 
थी, बल्कि कुछ किस्म के हरिजनों को तो देखनेमात्र में पाप माना 
जाता था। हरिजनों को ओपर-म सर पर हलवा नहीं बनाने देना, 
घी की पूरी नहीं बनाने देना, पांव में चांदी का कड़ा नहीं पहनने देना, 
घोड़े पर नहीं चढ़ने देना, पक्का मकान नहीं बनाने देना, ये साधारण 
दुब्येबहारों की श्रेणी में बिने जानेवाले अत्याचार तो प्राय: सभो 
प्रान्तों और प्रदेशों में उन दिनों पाये जाते थे, जो अब काफी 
कम होगये हें । 

हरिजनों ने जब इस जाग्रति के कारण कुछ निर्भंबता दिखानी 
झरू की, तो कट्टर बिचार के लोगों में क्रोध की माता उफन पड़ी। 
जगह-जगह हरिजनों के साथ मारपीट होने रूगो। गांधोजो के 
फस ये सब समाचार जेल में पहुंचते थे । उतका विषाद इन दुघेटनाओों 
से बढ़ रहा था। अस्पृश्यता हिन्दूधमे का कछूंक हे और उच्चवर्णे- 
वालों के सिर पर इस पाप को जिम्मेदारी हे, ऐसा गांधीजो बराबर 
कहते आये हें। हरिजनों के प्रति सदब्यबहार करके हम पाप का प्राय- 
श्चित्त करेंगे, ऐसा गांधीजी का हमेशा से कथन था। गांधीजी स्वयं 
उच्चवर्णीय हें, इसलिए यह अत्याचार उन्हें काफ़ी पीड़ित कर रहा 
था। हृदय में एक तूफान चलता था। क्‍या करना चाहिए, इसके 
संकल्प-विकल्प चलते थे। पंडितों से पत्रज्यवहार चल रहा था। 

“ईश्वर यह अत्याचार क्‍यों चलने देता है ? रावण राक्षस 
था, पर यह अस्पृश्यता-रूपी राक्षसी तो रावण से भी भयंकर 

है। और इस राक्षसी की धर्म के नाम पर जब हम पूजा करते हैँ, तब 
तो हमारे पाप की गुरुता और भी बढ़ जाती है । इससे हब्शियों की 
गुलामी भी कहीं अच्छी हैं । यह धर्म--इसे धर्म कहें तो--मेरी 
नाक में तो बदब्‌ मारता है | यह हिन्दूवर्म हो ही नहीं सकता । 
मेने तो हिन्दूधर्म द्वारा ही ईसाईवर्म और इस्काम का आदर करना 
सीखा है । फिर यह पाप हिन्दूधर्म का अंग कैसे होसकता है ? 
पर क्‍या किया जायें ?” द 

इस तरह के विचार करते-करते गांधीजी २९ अप्रैछ की रात 
को जेल में सोये। कुछ ही देर सोये होंगे। इतने में रात के ११ बजे | 
जेल में सन्नाटा था। बसंत का प्रवेश होचुक़ा था। रात सुहावनी 
थी। मीठी हवा चलरहीं थी | क॑ंदी सब सोरदे थें। केवल प्रहरी 
लोग जाग्रत थे। ११ बजे के कुछही समय बाद गांधीजी की आंख 
खुली । नींद भाग गई। चित्त में महासागर का-सा तूफान हिलोरें 
खानें लगा । बेचैनी बढ़ने लगी । ऐसा मालूम देता था कि हृदय के 
भीतर एक संग्राम चल रहा है । इसी बीच एक आवाज सुनाई दी । 
माल्म होता था कि यह आवाज दूर से आरही है, पर तो भी ऐसा 
प्रतीत होता था कि जैसे कोई निकट से बोल रहा हो । पर वह आवाज 
ऐसी थी, जिसकी हुक्म उदूली असम्भव थी। आवाज ने कहा-- 
“उपवास कर ।” गांधीजी ने इसे सुना । उनको सन्देह नहीं रहा । 
उनको निदचय होगया कि यह ईश्वरीय वाणी हैं । अब संग्राम दांत 
होगया । बेचैनी दूर हुई । गांधीजी स्वस्थ होगये । उपवास कितने 
दिन का करना तथा कब आरम्भ करना, इसका निर्णय करके उन्होंने 
इस सम्बन्ध में अपना वक्‍तव्य भी लिख डाछा और फिर गाढ़ निद्रा 
में मगन होकर सोगये । 

ब्राह्म मुहर्त में उठकर वललभभाई और महादेवभाई के साथ 
प्रार्था की । “उठ जाग मुसाफिर भोर भयो, अब रेन कहां जो 

सोवत हूँ', यह भजन महादेवभाई ने अनायास ही प्रार्थना में गाया । 


४ ज्रांधीजी ने महादेवभाई से कहा कि तुम रात को जागे हो, इसलिए 


थोड़ा आराम और करलो | महादेवभाई लेट गये | उन्हें तो पता 
भी नहीं था कि गांधीजी ने क्या भीषण संकल्प कर डाला है। 
गांधीजी ने जो वक्‍तव्य तैयार किया वह वलल्‍लभभाई को सौंपा । 
सरदार ने उसे एक बार पढ़ा, दो बार पढ़ा, फिर तो सन्न होगये । 
इसमें तक को कोई स्थान नहीं था। और सरदार तो गांधीजी के 
संवभं/व को अच्छी तरह जानते हैं । “नियागरा के जल-प्रपात को 
रोकने की चेष्टा करना व्यर्थ है। महादेव, इनसे बढ़कर शुद्ध-बुद्ध 
और कौन है ? जो बढ़कर हो वह इनसे तक करे। में तो नहीं 
करूंगा ।” इतना ही सरदार ने महादेवभाई से कहा और “ईइ्बरेच्छछा 
बलीयसी' ऐसा समझकर चुप होगये । 

महादेवभाई ने साधारण तरक॑ किया, पर अन्त में ईश्वर पर 
भरोसा करके वह भी चुप होगये । दूसरे दिन तो सब जगह खबर 
पहुंच गई । सारे देश में सन्नाटा छा गया। में ठहरा हरिजन-सेवक- 
संघ का अध्यक्ष । मेरे पास सन्देश पहुंचा, जिसमें गांधीजी ने यह 
भी कहा कि पूना मत आओ वहीं जो कतंव्य हे सो करो। मुझे 
स्पष्ट याद आता हैं कि मुझे और ठक्कर बापा को यह सन्देश पाकर 
विशेष चिन्ता न हुई। गांधीजी इतनी भीषण आफतों में से सही- 
सलामत निकल चुके हैं कि इस अग्निपरीक्षा में भी वह सफलतापूर्वक 
उत्तीर्ण होंगे, ऐसा मुझे दृढ़ विश्वास था । इसलिए मेंने तो यही लिख 
दिया कि “ईइ्वर सब मंगल करेगा । हम आपके लिए अहनिश 
शुभ प्रार्थना करेंगे। आपका उपवास सफ़ल हो और वह सबका 
मंगल करे ।* 

पर राजाजी को इतनी जल्दी कहां सन्‍तोष होता था ? गांधीजी 
से काफी शाास्त्रार्थ किया, तक॑ किया, पर एक न चली । देवदास ने 

भी >अत्यन्त उदासी के साथ मिन्नत-आरजू की । जनरल स्मट्स ने 


अफ्रीका से एक लम्बा तार भेजा कि आप ऐसा न करें । पर ईश्वरीय ** 


आज्ञा के सामने गांधीजी किसीकी सुननेवांले थे ? सरकार ने भी 
जब देखा कि उपवास होरहा है, तो उन्हें पूना में लेडी ठाकरसी के 
भवन पर्णकुटी ' में पहुंचा दिया । 

इकक्‍कीस दिन का यह उपवास एक दुष्कर चीज था। इससे 
कुछही महीनों पहले एक उपवास होचुका था। उससे काफी कंम- 
जोरी आगई थी। उस पहले उपवास में कुछही दिनों बाद प्राण 
संकट में आगये थे, इसलिए इस उपवास में प्राण बचेंगे या नहीं 
ऐसी अनेक लोगों को शंका थी । पर गांधीजी ने कहा: “'मुझे मृत्यु 
की अभिलाषा नहीं है । में हरिजनों की सेवा के लिए जिन्दा रहना 
चाहता हूं । पर यदि मरना ही है तो भी क्‍या चिन्ता. ? अस्पृश्यता 
की गंदगी जितनी मेंने जानी थी, उससे कहीं अधिक गहरी है; इसलिए 
यह आवद्यक है कि में ओर मेरे साथी, यदि जिन्दा रहना है तो 
अधिक स्वच्छ बनें । यदि ईश्वर की यह मंशा हे कि में हरिजनों 
की सेवा करूं, तो मेरा भौतिक भोजन बंद होने पर भी ईइ्वर मुझे 
जो आध्यात्मिक भोजन भेजता रहेगा वह इस देह को टिकाये रक्‍्खेगा, 
और यदि सब अपने-अपने कत्तंव्य का पालन करते रहेंगे तो वह भी 
मेरे लिए भोजन का काँम देगा । कोई अपने स्थान से न हटें। कोई 
मुझे उपवास रोकने को न कहें ।” 

८ मई १९३३ को उपवास शुरू हुआ और २९ मई को ईइ्वर 
की दया से सफलतापूर्वक समाप्त हुआ । उपवास की समाप्ति के 
कई दिनों बाद गांधीजी ने कहा : यह उपवास क्या था, मेरी इक्‍्कीस 
दिन की निरन्तर प्रार्थना थी । इसका मेरे ऊपर जो अच्छा असर हुआ 
उसका में अब अनुभव कर रहा हूं । यह उपवास केवल पेट का ही 
निराहार न था, बल्कि सारी इन्द्रियों का निराहार था। ईइवर में 


॥ उनहृत्तर ; 


संलग्न होने के माने ही हें तमाम शारीरिक क्रियाओं की अवहेलना, 
और वह इस आत्यंतिक हृदतक कि हम केवल ईश्वर के सिवा और 
सभी चीजों को भूल जायें । ऐसी अवस्था सतत प्रयत्न और बेराग्य 
के बाद ही प्राप्त होती है। इसलिए तमाम ऐसे उपवास एकतरह 
की अव्यभिचारिणी ईश्वर-भक्ति है, ऐसा कहना चाहिए । 

१९२४ की गर्भियों की बात है। गांधीजी जेल से छुटकर 
आये थे। अपेंडिक्स का आपरेशन हुआ ही था। शरीर कुछ दुर्बल 
था । इसलिए स्वास्थ्य-लाभ के लिए जह ठहरे हुए थे। में रोज 
उनके साथ टहलता था। पास में बंठता था । घंटों हर विषय पर 
उनसे चर्चा करता था । एक रोज ईश्वर पर चर्चा चली, तो मेंने 
प्रशन किया कि क्‍या आप मानते हें कि आप ईश्वर का साक्षात्कार 
कर चुके हैं ? क. 

“नहीं, में ऐसा नहीं मानता । जब में अफ्रीका में था, तो मुझे 
लगता था कि में ईश्वर के अत्यन्त निकट पहुंच गया हूं । पर मुझे 
लगता हैं कि उसके बाद मेरी अवस्था उन्नत नहीं हुई हे। बल्कि 
में सोचता हूं तो लूगता है कि में पीछे हटा हूँ । मुझे क्रोध नहीं आता, 
ऐसी अवस्था नहीं है । पर क्रोध का में साक्षी हूं, इसलिए मुझपर 
क्रोध का स्थायी प्रभाव नहीं होता । पर इतना तो है कि मेरा उद्योग 
उग्र है। आशा तो यही करता हूं कि इसी जीवन में साक्षात्कार 
करल । पर बाजी तो भगवान के हाथ में हे । मेरा उद्योग 
जारी है।" 

इन बातों को भी आज सोलह साल होगये । इसके बाद मेंने 
न कभी कुतूहल किया, न ऐसे प्रश्न पूछे । पर में देखता हूं कि 
ईश्वर के प्रति उनकी श्रद्धा और आत्मविश्वास उत्तरोत्तर बढ़ते 
जाते हें । पिछले दिनों किसीसे बात करते-करते कहने लगे : 

“अब मुझसे ज्यादा बहस-मुबाहिसा नहीं होता । मुझे मौन 


सत्तर र 


प्रिय लगता है। पर में ऐसा नहीं मानता कि मक वाणी का कोई 
असर नहीं है । असलीयत तो यह है कि मूक्र वाणी की शक्ति स्थूल 
वाणी से कहीं अधिक बलवती है । लोग सत्याग्रह की बात करते हैं । 
सत्याग्रह जारी हुआ तो यह निश्चय मानता कि बीते काल में जिस 
तरह मुझे दौरा करना पड़ता था या व्याख्यान देना पड़ता था वैत्ती 
कोई क्रिया मझे अब नहीं करती पड़ेगी । ऐपता समझलो कि में 
सेवाग्राम में बैठा हुआ ही नेतृत्व कर लंगा, इतता आत्मविश्वास तो 
आचुका हैं।यदि मुझे ईश्वर का पूर्ण साक्षात्कार होजाये तब तो 
मुझे इतना भी न करना पड़े। मैंने संकल्प किया कि कार्य बता 
उस स्थिति के लिए भी मेरे प्रयत्न जारी हैं ।* 

ये मर्मस्पर्शी वाक्य हें । हमारे भीतर कैसी अकथ दक्ति भरी 
है, जिसकों हम ईश्वर के नाम से भी पुकार सकते हें, इसका स्मरण 
हमें ये शब्द कराते हें । 

अमुक्र काम में ईश्वर का हाथ था, ऐसा तो गांधीजी ने कई बार 
कहा हैं; पर प्रत्यक्ष आकाशवाणी हुई है, यह उनका शायद प्रथम 
अनुभव था । मेरा खयाल है कि ईश्वर की उनकी असीम श्रद्धा का 
यह सबसे बड़ा प्रदर्शन था । मेंते उनसे इस आकाशवाणी के चमत्कार 
पर लम्बी बातें कीं। पर बातें करते समय मुझे लगा कि इस चीज 
को मुझे पूर्णतया अनुभव कराने के लिए उनके पास कोई सुगम भाषा 
नहीं थी । कितनी भी सुगमता से समझायें, कितनी भी प्रब॒ुद्ध भाषा 
का उपयोग करें, आखिर जो चीज भाषातीत हैं उसको कोई क्‍या 
समझाये ? जब हम कहते हैं कि एक आवाज आई, तब हम महज 
एक मानवी भाषा का ही प्रयोग करते हैं । ईश्वर की न कोई आक्वृति 
होसकती है, न शब्द, स्पर्श, रूप, रस, गंध इत्यादि से ईश्वर वाधित 
है । फिर उसकी आवाज कैसी, आकृति कसी ? फिर भी आवाज 
तो आई। उसकी भाषा कौन-सी ? “वहीं भाषा जो हम स्वयं 


इकह॒त्तर 


बोलते हें ।' “उसके माने हें कि हमें छगता है कि कोई हमसे कुछ 
कहरहा हे । पर एसा तो भ्रम भी होसकता हे।' हां, भ्रम भी 
होंसकता हे, पर यह भ्वम नहीं था । इसके यह भी माने हुए कि 

वाणी” को सुनने की पाञ्रता चाहिए। एक मनुष्य को भ्रम 
होसकता हे। वह उसे आकाशवाणी कहेगा, तो ख्वाहमख्वाह 
अंधश्रद्धा फेलायेगा । दूसरा अधिकारी है, जाग्रत है । वह कह सकता 
है कि यह भ्रम नहीं था। आकाशवाणी भी अन्य चीजों की तरह 
उसका पात्र ही सुन सकता हे । सूर्य का प्रतिबिब शीशे पर ही पड़ेगा, 
पत्थर पर नहीं । 

इकक्‍्कीस दिन का यह धामिक उपवास गांधीजी के अनेक उप- 
वासों में से एक था । छोटे-छोटे उपवासों की हम गणना न करें, 
तो भी अबतक शायद दस-बारह तो इनके ऐसे बड़े उपवास ही हो- 
चुके हे जिनमें इन्होंने प्राणों की बाजी लगाई । 

जेसे और गुणों के विषय में, वेसे ही उपवास के विषय में भी 
यह नहीं कहा जासकता कि यह प्रवृत्ति कैसे जाग्रत हुई। गुलाब 
का फूल पहले जन्मा या उसकी सुगंध ? कौनसी प्रवृत्ति पहले 
जाग्रत हुई, कौनसी पीछे , इसका हिसाब लगाना यद्यपि दुष्कर है, 
पर इतना तो हम देख सकते हें कि इनकी माता की उपवासों की 
बृत्ति ने शायद इनकी उपवास-भावना को जाग्रत किया । इनकी 
माता अत्यन्त धामिक प्रवृत्ति की थीं । उपवासों में उन्हें काफी 
श्रद्धा थी। छोटे-मोटे उपवास तो सालभर होते ही रहते थे । पर 
“चातुर्मास” में तो एक ही बेला भोजन होता था । “चान्द्रायण'' 
व्रत इनकी माता ने कई किये । एक चातुर्मास” में इनकी माता 
ने ब्रत लिया कि सूर्यदर्शन के बिना भोजन नहीं करूंगी । बरसात 
में कभी-कभी सूर्य कई दिनोंतक निकलता ही नहीं था । निकलता 
भी था तो चन्द मिनटों के लिए। बालक गांधी छत पर चढ़े- 


बहत्तर 


चढ़े एकटक सूर्य के दर्शन की प्रतीक्षा करते रहते और दर्शन होते 
ही मां को खबर देते । पर कभी-कभी बेचारी मां पहुंचे उससे . 
पहले ही सूर्यदेवता तो मेघाच्छन्न आकाश में लप्त होजाते थे । 
पर मां को इससे असन्तोष नहीं होता था | बेटा, रहने दो चिन्ता 
को, ईदइ्वर ने ऐसा ही चाहा था कि आज में भोजन न करूं। 
इतना कहकर वह अपने काम में लग जाती थीं । 

बालक गांधी पर इसकी क्‍या छाप पड़ सकती थी, यह हम 
सहज ही सोच सकते हें। यह छाप जबर्दस्त पड़ी । पहला उपवास, 
मालम होता है , उन्होंने अफ्रीका में किया, जबकि “टाल्स्टॉय फार्म” 
में आश्रम चला रहे थे । यह कुछ दिनों के लिए बाहर थे। पीछे 
से आश्रमवासियों में से दो के सम्बन्ध में इन्हें पता छगा कि उनका 
नंतिक पतन हुआ हैँ । इससे चित्त को चोट तो पहुंचनी ही थी, 
पर इन्हें छगा कि ऐसे पतन की जिम्मेदारी कुछ हदतक आश्रम के 
गुरु पर भी रहती है । चूंकि आश्रम के संचालक गांधीजी थे, इस: 
दुर्घटना में इन्होंने अपनी जिम्मेदारी भी महसूस की । इसके लिए 
गांधीजी, ने सात दिन का उपवास किया | इसके कुछ ही दिन बाद 
इसी घटना के सम्बन्ध में इन्हें चौदह दिन का एक और उपवास 
करना पड़ा । 

इसके बाद और अनेक उपवास हुए हें । स्वदेश छौटने पर ऐसी 
ही घटनाओं को लेकर एक-दों और उपवास किये । अहमदाबाद 
की मिल-हड़ताल के लिए एक उपवास किया। हिन्दू-मस्लिम- 
ऐक्य के लिए इक्कीस दिन का एक उपवास किया | हरिजनों की 
सीटों के सम्बन्ध में प्रधानमंत्री मैक्डानल्ड के निर्णय के विरुद्ध 
एक आमरण उपवास किया और फिर हरिजन-प्रायश्चित्त के लिए 
एक उपवास किया । हरिजतन्॒-प्रचार-कार्य के लिए सरकार ने जेल 
में इनपर बंदिश लगादी, तब एक और उपवास किया | हरिजन- 


तिहत्तर 


'प्रवास की समाप्ति पर कुछ हरिजन-सेवकों के असहिष्णु व्यवहार 
के प्रायश्चि ततस्वरूप वर्धा में सात दिन का उपवास किया | एक 
उपवास राजकोट में क्रिया । प्रधानमंत्री के निर्णय के विरुद्ध जो 
उपवास किया उसकी सफल समाप्ति में कुछ हिस्सा मेरे भी जिम्मे 
आया था। इसलिए इस उपबास का निकट से अवलोकन और अध्य- 
यन करने का मुझे काफी मौका मिला । 

उन दिनों गांधीजी जेल में ही थे । सत्याग्रह चल रहा था, 
यद्यपि लोगों की थकान बढ़ती जाती थी। अचानक एक बम गिरा-- 
लोगों ने सुना कि गांधीजी ने आमरण उपवास की ठानी है। चारों 
“तरफ खलबली मच गई। में तो यह समाचार अखबारों में पढ़ते 
ही हक्‍्का-बक्का रह गया । गांधीजी को मेंने तार भेजा कि क्‍या 
करना चाहिए ? में तो सहम गया हूं। फौरन उत्तर आया, चिता 
-की कोई बात नहीं। हर मनाने की बात है। अत्यन्त दलित के लिए 
यह अन्तिम यज्ञ करने का ईश्वर ने मुझे मौका दिया है । मुझे 
-कोई शंका नहीं कि उपवास स्थगित नहीं किया जासकता। यहां 
-से कोई सूचना या सलाह भेजने की में अपनेमें पात्रता नहीं पाता।' 
किसीकी समझ में नहीं आया कि क्‍या करना चाहिए, पर हमारे 
-सबके मुंह पूत्ता की ओर मुड़े और लोग एक-एक करके वहां 
'पहुंचनें लगे + 

राजाजी, देवदास और में तो शीघ्य ही पूना पहुंच गये | पूज्य 
_मालवीयजी, सर तेजबहादुर सप्रू, श्री जयकर, राजेन्द्रबाबू, राव- 
-बहादुर राजा, ये लोग भी एक के बाद एक बम्बई ओर फिर पूना 
"पहुंचने लगे। पीछे से डाक्टर अम्बेडकर को भी बुला लिया गया था। 
सरकारी आज्ञा लेकर सर पुरुषोत्तमददास, सर चुन्नीलाल 
-मथरादास वसनजी और में सर्वप्रथम गांधीजी से जेल में मिले । 
हम लोगों को गांधीजी से जेल-सुपरिटेंडेंट के कमरे में 


-चौहत्तर 


_ मिलाया गया। उपवास अभी शरू नहीं हआ था । कमरा एक- 
तल्‍ले पर था । उसकी खिड़कियों में से हमें जेल का काफी हिस्सा 
दुष्टिगोंचर होता था । जहां फांसी होती है, वह हाता भी खिड़की 
में से दिखाई देता था। गांधीजी के आने का रास्ता उसी हाते की 
दीवार के नीचे से गुजरता था। मैंने गांधीजी को करीब नौ महीने 
से नहीं देखा था। अचानक खिड़की में से मेने गांधीजी को तेजी के 
साथ हमारी ओर आते देखा | में सब चिता भूल गया | गांधीजी 
तो इस तरह सरपट चले आरहे थे मानों कुछ हुआ ही नहीं था । 
उनकी तरफ फांसी का हाता था, जहां, मेंनें सुना, दो-तीन दिन 

पहले ही एक आदर्मी को छटकाया गया था । मेरा जी भर आया | 
यह आदमी और ऐसी जगह पर ! 

गांधीजी ऊपर कमरे में आये। मेने बड़े प्रेम से पांव छए । 
फिर तो काम की बातें होने लगीं। उन्होंने बड़ी सावधानी से 
चीज ब्यौरेवार समझाई । उपवास क्योंकर बंद होसकता है, यानी 
होने के बाद क॑ंसे समाप्त होसकता है, इसकी दार्तों का ब्यौरेवार 
उन्होंने जिक्र किया | बात करने से पहले जहां हमें उनका यह कार्य 
कुछ आवद्यकता से अधिक कठोर लगता था, बात करने पर वह 
धर्म हैं, एक कर्त्तव्य है, ऐसा छगनें छगा । उनका मानसिक चित्र 
लेकर हम लोग वापस बम्बई लौटे और पूज्य माल्वीयजी और 
दूसरे नेताओं को सारा हाल सुनाया । 
मझ याद आता है कि उस समय हमारे नेतागण किस तरह 

अत्यन्त आलस्य के साथ उलझन में पड़े हुए किकर्त्तव्यविमृढ़ हो 
रहे थे। न तो गांधीजी का उपवास किसीकों पसंद था, न उनकी 
रचनात्मक सलाह की कोई उपयोगिता समझी जाती थी | न 
किसीकों खयाल था कि समय की बरबादी गांधीजी की जान को 
जोखिम में डाल रही थी | बारबार यही जिक्र आता था कि उन्हें 


पचह॒त्तर 


ऐसा नहीं करना चाहिए था । यह उनका बलात्कार है । उन्हें 
 समझाना चाहिए कि वह अब भी उपवास छोड़ दें । यह कोई महसूस 
भी नहीं करता था कि न तो वह उपवास छोड़ सकते थे, न यह 
समालोचना का ही समय था। हमारे सामने एक ही प्रश्न था कि 
कैसे उस ग्त्थी को सुलझाकर गांधीजी की प्राण-रक्षा की जाये । 
मुझे स्पष्ट याद है कि नेताओं में एक मनुष्य था, जिसका दिमाग 
कुछ रचनात्मक कार्य कर रहा था। वह थे सर तेजबहादुर सप्रू। 
पर गांधीजी की प्राण-रक्षा का जिम्मा तो असल में ईश्वर ने ले 
रक्‍्खा था। हम वृथा ही चिन्ता करते थे । 

हालांकि गांधीजी ने उपवास शुरू ४ करने से .पहले 
काफी समय देदिया था, पर उस समय का कोई भी सार्थक उपयोग 
न होसका। गांधीजी स्वयं सारा कारबार अपने हाथ में न लेलेते 
तो कोई उपयोगी काम होता या नहीं, इसमें भी मुझे शक हैं। उपवास 
शुरू होते ही सरकार ने जेल के दरवाजे खोल दिये। नतीजा इसका 
यह हुआ कि गांधीजी से मिलना-जुलना बिना किसी रोक-टोक 
के होने लगा । इसलिए इस व्यवसाय की सारी बागडोर पूर्णतया 
गांधीजी के हाथों में चली गई। सरकार का तो यही कहना था 
कि हरिजन और उच्चवर्ण के लोगों के बीच जो भी समझौता हो- 
जाये उसको वह मान लेगी । इसलिए वास्तविक काम यही था: 
कि उच्चवर्ण और हरिजन नेताओं के बीच समझौता हो । 

- वैसे तो हम लोग समझौते की चर्चा में य्रत दिन लगे रहते 
थे। पर दरअसल सिद्धांतों के सम्बन्ध में तो दो ही मनृष्यों को निर्णय 
करना था । एक ओर गांधीजी और दूसरी ओर डाक्टर अम्बेडकर । 
पर इन सिद्धांतों की नींव पर भी तो एक भीत चुननी थी। उसमें 
सर तेजबहादुर सप्रू की बुद्धि का प्रकाश हम लोगों को काफी सहायता 
देरहा था । मेंने देखा कि गांधीजी. यद्यपि धीरे-धीरे 


छिह्ृत्तर 


निरबंल होते जाते थे, पर मानसिक सत्ता में किसी तरह का 
कोई फर्क न पड़ा। बराबर दिनभर कभी उच्चवर्ण के नेताओं 

' से तो कभी अम्बेडकर से उनका सलाह-मशवरा चलता ही रहता था।. 
राजाजी, देवदास और में अपने ढंग से काम को प्रगति दे रहे . 

थे। पर बागडोर तो सम्पूर्णतया गांधीजी के ही हाथ में थी। गांधीजी _ 
का धीरज, उनकी असीम श्रद्धा, उनकी निर्भयता, उनकी अनासक्ति, 
यह सब उस समय देखने ही लायक थी। मौत दरवाजे पर खड़ी 
थी। सरकार क्रूरतापूर्वक तटस्थ होकर खड़ी थी। अम्बेडकर का 
हृदय कटुता से भरा था। हिन्दू नेता सुबह से शाम और शाम से 
सुबह कर देते थे, पर समझोता अभी कोसों दूर था। राजाजी, 
देवदास और मुझको कभी-कभी झुंझलाहट होती थी । पर गांधीजी 
सारी चिन्ता ईश्वर को समर्पण करके शांत पड़े थे। रे 
एक रोज जब जेल के भीतर मशवरा चल रहा था, तब गांधीजी: 

ने कुछ हिन्दू नेताओं से कहा, घनश्यामदास ने मेरी एक सूचना 
आपको बताई होगी । एक नेता ने झटपट कह दिया, नहीं, हमें: 
'तो कुछ मालम नहीं। गांधीजी ने एक क्षणिक रोष के साथ कहा, 
“यह मेरे दुर्भाग्य की बात है ।” मुझे चोट लग गई। में जानता था, 
और यह नेता भी जानते थे, कि गांधीजी की सारी सूचना में उन्हें 
देचुका था । पर जो लोग गांधीजी को एक अव्यावहारिक, हवा में 
तैरनेवाला, शख्स मानते हैं, उन्हें गांधीजी की सूचना सुनने तक 
की फुरसत नहीं थी। उस सूचना को उन्होंने महज मजाक में उड़ा 
दिया था। मेंने सब बातें याद दिलाई और इसपर उन नेता ने अपनी 
भूल सुधारी। पर ब्रा असर तो हो ही चुका था। इसी तरह किसी 
छोटी-सी बात पर उस रोज देवदास और राजाजी पर भी गांधीजी 
को थोड़ा रोष आगया था। रात को नौ बजे सोने के समय 
गांधीजी क़ो विषाद होने रलगा। “मेंने रोष करके अपने उपवास 


सतत्त्तर 


की महिमा गिरादी । रोष क्‍या था, एक पलभर का 
आवेश था। पर गांधीजी के स्वभाव को इतना भी असह्य था। 
अंपना दोष तिलभर भी हो तो उसे पहाड़ के समान मानना 
और पराया दोष पहाड़ के समान हो ता भी उसे तिल के 
समान देखना, यह उनकी फिलासफी है । बिहार में जब भूकम्प 
हुआ, तो उन्होंने उसे “हमारे पापों का फल माना । 
गांधीजी ने तुरन्त राजाजी को -तलूब किया और उनके सामने 
अत्यन्त कातर होगये। आंखों से अश्रुओं की झड़ी लग गई। रात को 
ग्यारह बजे जेलवालों की मा्फंत डेरे पर से देवदास की और मेरी 
बुलूाहट हुई । म॑ तो सो गया था, पर देवदास गया। गांधीजी ने 
उससे “क्षमा” चाही । पिता पुत्र से क्‍या क्षमा मांगे ? पर एक 
महापुरुष पिता यदि अपना व्यवहार सौ टंच के सोने के जितना 
निर्मल न रबखे , तो फिर संसार को क्या सिखा सकता है ? 
राजाजी और देवदास दोनों से गांधीजी ने अत्यन्त खेद प्रकट 
किया और कहा कि इसी समय जाकर घनश्यामदास से भी मेरा 
खेद प्रकट करो। उन्होंने तो मुझे जगाना भी उचित नहीं समझा, 
वयोंकि इस चीज को हमने तिरूभर भी महत्व नहीं दिया था। 
पर यह गांधीजी की महिमा है । आकाशवाणी” वाले उपवास 
पर भी, जो कुछ -हीने बाद किया गया था, इसी तरह राजा [' 
और शंकरलाल पर उन्हें कुछ रोष आगया था, जिसके लिए उन्होंने 
राजाजी को एक माफी की चिट्ठी भेजी थी । राजाजी ने तो उस 
चिट्टी को मजाक में उड़ा दिया, क्योंकि जिस चीज को गांधीजी 
रोष मानते थे वह हम लोगों की दृष्टि में कोई रोष ही नहीं था । 
पर यह तो दूसरे उपवास की बात बीच में आगई | प्रस्तुत 
उपवास, जिसका जिक्र चल रहा था, वह तो चला ही जाता 
था। सुबह होती थी और फिर शाम होजाती थी । एक कदम 


अठत्तर 


भी मामछा आगे नहीं बढ़ता था। देवदास तो एक रोज कातर होकर 
रोने लूगा। गांधीजी की स्थिति नाजुक होती जाती थी। एक 
तरफ अम्बेडकर कड़ा जी करके बातें करता था, दूसरी ओर.हिन्दू 
नेता कई छोटी-मोटी बातों पर अड़े बैठे थे । प्रायः मोटी-मोटी 
सभी बातें तय होचुकी थीं, पर जबतक एक भी मसला बाकी रह 
जाये तबतक अंतिम समझौता आकाशकुसुम की तरह होरहा 
था और अतिम समझौता हुए बिना उनकी प्राण-रक्षा असम्भव थी। 

हरिजनों को कितनी सीटें दी जायें, यह अम्बेडकर के साथ 
तय कर लिया गया था। किस प्रांत में कितने हरिजन हैं, न्‍्याय- 
पूर्वक उन्हें कितनी सीटें मिलें, इसका ज्ञान ठक्कर बापा को प्रचुर- 
मात्रा में था, जो उस समय हम लोगों के काम आया | चुनाव किस 
तरह हो, इस पद्धति के सम्बन्ध में भी अम्बेडकर से समझौता हो- 
गया। पर यह पद्धति कितने साल चले, इसपर झगड़ा था। अम्बेड- 
कर चाहता था कि चुनाव की यह पद्धति तो दस साल के बाद ही 
समाप्त हो; पर जो सीटें हरिजनों के लिए अछूग रिजवे की गई हें 
वे अलग रिजवं बनी रहें या उच्चवर्ण के हिन्दुओं के साथ हो हरिजनों 
की सीटें भी सम्मिलित होजायें और सबका सम्मिलित चुनाव हो, 
यह प्रश्न पन्द्रह साल के बाद हरिजनों के वोट लेकर उनकी इच्छा- 
नुसार निर्णय किया जाये | पर हिन्दू नेता इसके खिलाफ थे । वे 
चाहते थे कि सारी-की-सारी पद्धति एक अरसे के बाद, ज्यादा-से- 
ज्यादा दस साल के बाद, खतम कर देनी चाहिए। उनकी दलील थी 
कि अछूतपन कलंक है, इसलिए दस साल में वह मिटा दिया जाये; 
और बाद में राजनीति के क्षेत्र में न कोई छूत रहे न अछत, सबकी 
सम्मिलित सीटें हों । 

अम्बेडकर साफ इंकार कर गया और मामला फिर उल्झ 
गया। गांधीजी की अपनी और राय थी। अम्बेडकर जब इस संबंध 


उनासी 


में जेल में जाकर गांधीजी से बहस करने लगा तब गांधीजी ने कहां, 
“अम्बेडकर, में सारी सीटें बिना हरिजनों की मर्जी के सम्मिलित 
करने के पक्ष में नहीं हूं, पर मेरी राय है कि पांच साल के बाद ही 
हम हरिजनों की अनुमति का वोट मांगें और उनकी इच्छानुसार 
निर्णय करें ।” पर डाक्टर अम्बेडकर ने कहा कि कि दस साल से 
पहले तो किसी भी हालत में हरिजनों की अनुमति की जानकारी 
के लिए उनसे वोट न मांगें जायें। यह बहस काफी देरतक चलती 
रहीं । गांधीजी की उत्कट इच्छा थी कि पांच साल के अन्दर ही- 
अन्दर सवर्ण अपने आचरण से हरिजनों को सम्पूर्णतया अपना हलें। 
इस काम के लिए इससे अधिक समय लगजाना 
कल्पना के बाहर मालम देता था। राजाजी और में चितित॑ 
भाव से गांधीजी के मुंह की तरफ देख रहे थे। मेरे दिल में आता 
था कि जान की बाजी है, गांधीजी क्‍यों इतना हठ करते हैं ? पर 
गांधीजी निःशंक थे । उनके लिए जीना-मरना प्रायः एकसमान 
था। बातें चलती रहीं। अन्त में गांधीजी के मुंह से अचानक निकल 
गया--- अम्बेडकर, या तो पांच साल की अवधि, उसके बाद हरिजनों 
के मतानुसार अन्तिम निर्णय, नहीं तो मेरे प्राण । हम लोग स्तब्ध 
होगये। गांधीजी ने तीर फेंक दिया, अब क्या हो ? 

लम्बी सांस लेकर हम लोग वापस डेरे पर आगये। अम्बेडकर 
को समझाया, पर वह टस-से-मस न हुआ । उसके कट्टर हरिजन 
साथी डाक्टर सोलंकी ने भी उसकी जिद को नापसंद किया । 
मैंने राजाजी से कहा कि 'राजाजी, क्‍यों पांच साल, और क्‍यों दस 
साल ? हम यही क्‍यों न निश्चय रकक्‍खें कि भविष्य में चाहे जब 
हरिजनों की अनुमति से हम इस करार को बदल सकेंगे ? ” राजाजी 
ने कहा, कि गांधीजी को शायद यह पसंद न आये। मेंने कहा--कुछ 
हम भी तो जिम्मेदारी लें। उन्हें पूछने का अब अवसर कहां है ? 


अस्सी 


है कक 


के चित्र 
| भूरसिंह, पिद्ानी 

राजाजी नें कहा--तीर चलाओं | मेंनें यह प्रस्ताव अम्बडकर के 
सामने रकक्‍खा | छोगों ने इसका समर्थन किया और वह मान गया | 
एक समाप्ति तो हुई | पर गांधीजी की अनुमति तो बाकी .थी । 
राजाजी जेल में गये और गांधीजी को यह किस्सा सुनाया | उन्होंने 
करार के इस प्रकरण की भाषा श्यानपूर्वक सुनी | एक बार सुनी, 
द्वो बार सुनी, अन्त में धीरे से कहा-- साथु ! “सबके मुंह पर प्रसन्नता 
छागई। में जब उनकी अनुमति मिल चुकी, तभी उनके पास पहुंचा । 
और उनके चरण छुए | बदले में उन्होंने जोर की थपकी दी । 
उपवास खुलने में दों दिन और भी छगें, क्योंकि इतना समय सरकार 
नें यरवढा-पैक्ट की स्वीकृति देनें में छगाया । २० सितम्बर 
१९३२ को उपवास शुरू हुआ, २४ को यरवढा-मैक्ट बना, २६ को 
सरकार की स्वीकृति मिली और उपवास टूटा । 

पर सारी घटना में देखनेंठायक चीज यह थी कि मौत की 
साक्षात मूति भी गांधीजी को एक तिल भी दार्ये-बार्ये नहीं 
डिगा सकी थी। सभी उपवासों में इनका यही हाल रहा । राजकोट 
के उपवास में भी एक तरफ मुत्यु की त॑यारी थी, वमन जारी 
था, बेचनी बढ़ती जारही थी, और दूसरी तरफ वाइसराय से लिखा 
प्रढ़ी करना और महादेवभाई और मुझको (दोनों-के-दोनों हम दिल्ली 
में थे) संदेश भेजना जारी था। इसमें कोई शक नहीं कि हर उपवास 
में अन्तिम निर्णय-चाह़े वह निर्णय हरिजन और उच्चवर्ण के नेताओं 
के बीच हुआ हो, चाहे वाइसराय और गांधीजी के बीच--गांधीजी 
की मुत्यु के डर के बोझ के नीचे दबकर हुआ । किसी मर्तबा भी 
आंतिपूर्वक सोंचनें के छिए न समय था, न अवसर मिला। फिर 
भी गांधीजी कहते हें कि उतावलापन हिसा है ।” तुझूसीदासजी 
नें जब यह कहा कि समरथ को नईहिं दोष गुसाईं तब उन्होंने यह 
कोई व्यंग्योक्ति नहीं की थी। असल बात भी यह हैँ कि समर्थ मनुष्य 


इक्यासी 


के तमाम कामों में एकरंगापन देखना, यह बिल्कुल भूल है । 
एकरंगापन यह जरूर होता है कि हर समय हर काम के पीछे सेवा 
होती है, शुद्ध भावना होती है। हर काम यज्ञार्थ होता हैं, पर तो भी 
हर कॉम की शक्ल परस्परविरोधात्मक भी होसकती है । 


बयासी 


र 


गांधीजी के उपवासों की काफी समालोचना हुई है, और लोगों 
ने काफी पुष्टि भी की है। पर साधारण वाद-विवाद से क्या निर्णय 
होसकता है ? उपवास एक व्यक्ति के द्वारा किये जाने पर पापमय 
और केवल धरना भी होसकता है, और दूसरे के द्वारा वही चीज 
धर्म और कत्तंव्य भी होसकती है । 
बात सारी-की-सारी मंशा की है । उपवास यज्ञार्थ है क्या ? 
फलासक्ति त्यागकर किया जारहा है क्‍या ? शुद्ध बुद्धि से किया 
जारहा है क्‍या ? करनेवाला सात्विक पुरुष है क्या ? ईर्ष्या-द्वेष 
से रहित है क्‍या ? इन सब प्रश्नों के उत्तर पर उपवास धर्म है 
या पाप है, इसका निर्णय होसकता है । पर निरी उपयोगिता की 
दृष्टि से भी हम उपवास-नीति के शुभ-अशुभ पहल सोच सकते हैं। 
संसार को उलटे मार्ग से हटाकर सीधे मार्ग पर लाने के लिए 
ही महापुरुषों का जन्म होता है। भिन्न-भिन्न महापुरुषों ने अपनी 
उद्देश्य-सि दि के लिए भिन्न-भिन्न मार्गों का अनुसरण किया । प्र 
इन सब मार्गों के पीछे लक्ष्य तो एक ही था। नीति की स्थापना 
और अनीति का नाश-- 
यदा यदा हि धर्मस्य ग्लानिर्भवति भारत। 
अभ्युत्यानमधमंस्थ तदात्मानं सृजाम्यहम्‌ ॥ 
पर इस लक्ष्य-पूर्ति के लिए भिन्न-भिन्न महापुरुषों के साधनों 


| 


तिरासी 


की बाहरी शकल-सूरत में अवश्य ही भेद दिखाई देता है । प्रजा को 
सुशिक्षण देना, उसकी सोई हुई उत्तम भावनाओं को जाग्रत करना, 
इन सब उद्देश्यों की प्राप्ति महापुरुष अपने खुद के आचरणद्वारा 
और उपदेश-आदेशद्वारा करते हें। “मम वर्त्मानुवर्तन्ते मनुष्याः 
पार्थ स्बंशः” यह श्रीकृष्ण ने कहा । गांधीजी कहते हैं, जैसे शारीरिक 
व्यायाम द्वारा शारीरिक गठन प्राप्त होसकता है और बौद्धिक व्यायाम 
द्वारा बौद्धिक विकास,वैसे ही आत्मोन्नति के लिए अध्यात्मिक व्यायाम 
जरूरी है और आध्यात्मिक व्यायाम का आधार बहुत अंश में गुरु 
के जीवन और चरित्र पर निर्भर करता है । गुरु यदि शिष्यों से मीलों 
दूर भी हो, तो भी अपने चरित्र-बल से वह शिष्यों के चरित्रों को 
प्रभावान्वित कर सकता है । यदि में स्वयं झूठ बोलता हूं, तो अपने 
लड़कों को सत्य की महिमा कंसे सिखा सकता हूं ? एक कायर 
शिक्षक अपने विद्यार्थियों को बहादुर नहीं बना सकता, न एक भोगी 
अध्यापक बालकों को आत्मनिग्रह सिखा सकता है। इसलिए मेंने 
यह देख लिया कि मुझे, कुछ नहीं तो अपने बालकों के लिए ही सही, 
सत्यवान, शुद्ध और शुभकर्मी बनना चाहिए । इसलिए सभी महा- 
पुरुषों ने अपने चरित्र और उपदेशों द्वारा ही धर्म का प्रचार किया 
है। धर्म की वृद्धि से अधरमम का स्वत: ही नाश होता हे । 
पर कभी-कभी अधर्म पर सीधा प्रहार भी महापुरुषों ने 
किया है । और अनीति का नाश करने के साधनों का जब 
हम अवलोकन करते हें, तो मालूम होता हे कि महापुरुषों के 
इन साधनों के बाहरी स्वरूप में काफी भेद रहा है । 

श्रीकृष्ण ने भूमि का भार हलका किया,भअर्थात्‌ संसार में पापों का 
बोझ कम किया, तब जिन साधनों का उपयोग किया उनके बाहरी 
रूप में और बुद्ध के साधनों के बाहरी रूप में अवश्य भेद मिलता है । 
महाभारत का युद्ध, कंस का नाश, शिशुपाल और जरासंध इत्यादि 


चौरासी 


दुष्ट राजाओं का श्रीकृष्ण के द्वारा वध होना आदि घटनाएं हम _ 
ऐतिहासिक मानलें, तो यह कहना होगा कि श्रीकृष्ण का भूमि-भार 
हरने का तरीका और बुद्ध का तरीका बाहरी स्वरूप में भिन्न-भिन्न 
थे । पर हम कह सकते हैं कि मूल तो दोनों तरीकों का एक ही है । 
जिनका वध किया उनसे श्रीकृष्ण को न द्वेष था, न ईर्ष्या थी, न 
उन्हें उनके प्रति क्रोध था । 

परित्राणाय साधनां विनाशाय च दुष्कृताम । 

धर्मंतंस्वापनाथाय संभवाति यगे यगे ॥ 

यह लक्ष्य था और जिस तरहे एक विज्ञ जर्राह रोगी के सड़े 
अंग को रोगी की भलाई के लिए ही काटकर फेंक देता है, उसी 
तरह श्रीकृष्ण ने और श्रीरामचन्द्र ने समाज की रक्षा के लिए, 
और जिनका वध किया गया उनकी भी भलाई के लिए, दुष्टों 
का दमन किया । जिनका वध किया गया--जेसे रावण, कंस, 
जरासंध इत्यादि, उन्हें भी श्रीरामचन्द्र और श्रीक्ृषष्ण ने सुगति ही 
दी, ऐसा हमारे पुराण बताते हें । 
महापुरुषों ने दुष्टों का वध किया इसलिए हमें भी ऐसा ही 

करना चाहिए, ऐसी दलील तो हिसा के पक्षपाती चटपट दे डालते 
हैं । पर यह भूल जाते हें कि ये वध बिना क्रोध, बिना द्वेष, फला- 
सक्‍्ति से रहित होकर समाज की रक्षा के लिए किये गये थे, और 
जो मारे गये उन्हें भगवात्र द्वारा सुगति मिली । इसलिए मूल में 
तो राम कया, कष्ण क्या, और बुद्ध क्या, सभी समानतया अहिसा- 
वादी थे | राम और क्रृष्ण के साधनों का बाहरी रूप हिसात्मक 
दिखाई देते हुए भी उसे हिंसा नहीं कह सकते; क्‍योंकि “न मा 
कर्माणि लिम्पन्ति न मे कर्मफले स्पुहाँ और फिर, 

योगयुक्‍्तो विशुद्धात्मा विजितात्मा जितेन्द्रियः । 

सर्व धृतात्मभूतात्मा कुर्वन्नपि न लिप्यते ॥ 


पिचासी 


इन वचनों को यदि हम ध्यानपूर्वक सोचें तो सहज ही समझ म 
आजायेगा कि श्रीराम और श्रीकृष्ण हिसा से उतने ही दूर थे जितने 
कि बुद्ध । 

_“ गांधीजी ने भी बछड़े की हत्या करके उसे अहिसा बताया; 
क्योंकि मारदेनामात्र ही हिसा नहीं है-- 
यस्य नाहंंकृतो भावो बुद्धिप्रस्थ न लिप्यते। 
हत्वापि स इमांल्लोकान्न हन्ति न निबध्यते । 

हिसा-अहिसा का निर्णय करने के लिए हमें यह भी जानना 
जरूरी है कि मारनेवाले ने किस मानसिक स्थिति में किस भावना से 
वध किया है । वध करनेवाले की मानसिक स्थिति और भावना 
ही हमें इस निर्णय पर पहुँचा सकती है कि अमुक कर्म हिसा है या 
अहिंसा । पर राग-द्वेष से रहित होकर, अक्रोधपूर्वक, शुद्धभाव से 
लोककल्याण के लिए, किसीका वध करनेवाला क्या कोई साधारण 
पुरुष होसकता है ? वह तो कोई असाधारण देवी पुरुष ही होसकता 
है । इसके माने यह भी हुए कि उत्तम उद्देश्य के लिए भी हिसात्मक 
हस्त्र-ग्रहण साधारण मनुष्य का धर्म नहीं बन सकता । राग, द्वेष, 
क्रोध और ईर्ष्या से जकड़े हुए हम न तो हिसा-शस्त्र धर्मपू्वक चला 
सकते हें, न राग-द्वेष के कारण जिनकी विवेक-बुद्धि नष्ट होगई है 
वे यही निर्णय कर सकते हें कि वध के योग्य दुष्ट कौन हें। राग-द्वेष 
से रहित हुए बिना हम यह भी तो सही निर्णय नहीं कर सकते 
कि दुष्ट हम हैं या हमारा विरोधी । यदि हम दुष्ट हें और हमारा 
विरोधी सज्जन है, तो फिर लोक-कल्याण का बहाना लेकर हम 
यदि हिंसा-शस्त्र का उपयोग करते हें तो पाप ही करते हैं और 
आत्म-वंचना भी करते हैं । असल में तो अनासक्ति-पूर्वक हिसा-शस्त्र 
का उपयोग केवल उन उच्च महापुरुषों के लिए ही सुरक्षित 
समझना चाहिए, जिनमें कमल की तरह जल में रहते हुए भी 


छियासी 


अलिप्त रहने की शक्ति हैं । इसलिए साधारण आदमियों का 
निर्दोष धर्म तो केवल अहिसात्मक ही होसकता हे । 
जो अहिंसकः नहीं बन सका वह आत्म-रक्षा के लिए चाहे 


हिंसा का प्रयोग करे, पर वहां तुलना हिंसा और अहिसा के. 


बीच नहीं है । तुलना है कायरता और आत्म-रक्षा के लिए की गई 
हिंसा के बीच, और कायरता अवद्य ही आत्म-रक्षा के लिए की गई 
हिसा से भी बुरी है । कायरता तम:प्रधान हैं | आत्म-रक्षाके लिए 
की गई हिंसा रजोगुणी भी होसकती है । पर आत्म-रक्षा के लिए 
की गई हिंसा भी शुद्ध धर्म नहीं, अवेक्षाकृत धर्म ही है । शुद्ध धर्म 
'-तो अहिसा ही हैं । 
स्पष्ट करने के लिए हम कह सकते हैं कि डकेती के लिए एक 
डाक हिंसा करता है, तो वह निक्ृष्ट पाप करता हैं । आत्म-रक्षा के 
लिए, देश या धर्म की रक्षाके लिए की गई हिसा, यदि न्याय हमारे 
साथ है तो, उस डकैत द्वारा की गई हिंसा की तुलना में धर्म है । 
पर अच्छे हेतु के लिए अनासक्त होकर की गई हिंसा अहिसा ही 
हैं और इसलिए शुद्ध धर्म है। उसी तरह कायरता लेकर धारण 
की गई अहिंसा, अहिंसा नहीं पाप है ॥ अशोक वीर था। उसने 
दिग्विजय के बाद सोचा कि साम्राज्य-स्थापन के लिए की गई हिसा 
पाप है। इसलिए उसने क्षमा-धर्म का अनुसरण किया | वह वीर की 
क्षमा थी; पर उसीका पौत्र अपनी कायरता ढांकने के लिए अशोक की _ 
नकल करने ऊछूगा। उसमें न क्षमा थी, न शौर्य था। उसमें थी कायर- 
ता । इसलिए कवियों ने उसे मोहात्मा के नाम से पुकारा । बलिष्ठ 
की अहिंसा ही, जो विवेक के साथ है, शुद्ध अहिसा हैं । वह एक 
सत्त्वगुणमयी वृत्ति है । कायर की अहिसा और डाक्‌ की हिसा दोनों 
पाप हैं । अनासक्तं की हिसा और बलिष्ठद्वारा विवेक से की गई 
अहिसा दोनों ही धर्म और अहिसा हैँ । 


सतासी 


पर धर्म की गति तो सूक्ष्म है । मनुष्य क्रोध के वश या लोभ के 
वश हिसकवृत्ति पर आसानी से संयम नहीं कर पाता । इसलिए 
गांधीजी ने हिसा को त्याज्य और अहिसा को ग्राह्य माना । गांधीजी 
स्वयं जीवन्मुक्त दशा में, चाहे वह दशा क्षणिक-जब निर्णय किया 
जारहा हो उस घड़ी के लिए ही--क्यों न हो, अहिसात्मक हिसा 
भी कर सकें, ज॑से कि बछड़े की हिसा, पर साधारण मनुष्य के 
लिए तो वह कर्म कौए के लिए हंस की नकल होगी । इसलिए सबके 
लिए सरल, सुगम और स्वर्णमय मार्ग अहिसा ही है, ऐसा गांधीजी ने 
मानकर अहिंसा-धर्म की वृद्धि की है । उफ्वास की प्रवृत्ति भी 
इसीमें से जन्मी । 
हिसा को पूर्णतया त्याज्य मानने के बाद भी ऐसे शास्त्र की 
जरूरत तो रह ही जाती है, जिससे अधर्म का नाश हो । धर्म को 
अत्यन्त प्रगति मिलने पर भी अधर्म का नाश होता है, फर अधर्म का 
नाश होने पर भी तो धर्म की प्रगति का आधार रहता है। दोनों 
अन्योन्याश्रित हैं । एक मनुष्य हमसे वादाखिलाफी करता हे, जैसा 
कि राजकोट में हुआ था । या तो हमपर कोई जबरन एक. ऐसी 
भयंकर चीज लादता है कि जो जबरदस्त प्रतिवाद के बिना नहीं 
रोकी जा सकती-जंसा कि हरिजन साम्प्रदायिक निर्णय के सम्बन्ध में 
हुआ । तब अहिसा-शस्त्रधारी ऐसी परिस्थिति में क्या करे ? हिसा 
को तो उसने त्याज्य माना है । इसलिए उसे तो ऐसे ही शस्त्र का प्रयोग 
करना है, जो जनता की आत्मा को अधर्म के खिलाफ उत्तेजन दे 
पर जनता का क्रोध न बढ़ाये, जनता में द्वेष पेदा न होने दे, जो 
बुराई को छेदन करने के लिए तो लोगों को उकसाये पर साथही 
बुराई करनेवालों को भय से मुक्त भी करदे। हमारा एक निकटस्थ 
बुरी लत में फंसा है ,उसको हम कैसे बुरे मार्ग से हटायें ? उसे व्याकुछ 
तो करना हे, पर हिसा के शस्त्र से नहीं, प्रेम के द्वारा । ऐसी तमाम 


अठासी 


परिस्थितियों के लिए कई अहिंसात्मक उपायों का विधान होसकता: 
हैं। ऐसे विधानों में उपवास एक रामबाण शस्त्र है, जिसका गांधीजी 
ने बार-बार प्रयोग किया। 

उपवास में कोई बलात्कार नहीं होता, यह कौन कहता हैं ? 
पर बलात्कार होनेमात्र से ही तो हिसा नहीं होसकती । प्रेम का भी 
तो बलात्कार होता है। प्रेम के प्रभाव में हम कभी-कभी अनिच्छा- 
पूर्वक भी काम कर लेते हैँ । पर प्रेम के वश अनिच्छा से यदि हम 
कोई पाप करते हैं तो उससे बुराई होती है । यदि, अनिच्छापूर्वकः 
ही सही, हम पुण्य करते हैं, तो समाज को उसका अच्छा फल मिलही 
जाता है । असल बात तो यह है कि हिसक नेता हमारी मानसिक 
निर्बलता का लाभ उठाकर अपने हिंसक शास्त्रों द्वारा हमें डराकर 
हमसे पाप कराता है । अहिंसक नेता हमारी धर्म-भीरुता को उकसा- 
कर हमें अपने प्रेम से प्रभावान्वित करके हमसे पुण्य कराता है । 
इसका यह भी फल होता हे कि पाप के नीचे हमारी दबी हुई अच्छी 
प्रवृत्तियां स्वतन्त्र बनती हें। इस तरह पहले जो काम प्रेम के 
बलात्कार से किया, वही हम अब अपनी स्वतन्त्र बुद्धि से करने 
लगते हें । परतंत्रता को खोकर इस तरह हम॑ स्वतंत्रता प्राप्त 
कर लेते हैं । आदर्श स्थिति तो अवश्य ही वह होगी कि अहिंसा- 
त्मक नेता को कोई बल-प्रयोग करना ही न पड़े, पर ऐसी स्थिति 
तो सतयुग की ही होसकती है। महापुरुष के जन्म की पहली शर्त ही 
यह है कि समाज निर्वल्व है, अधर्म का जोर है, जुल्मों के मारे समाज 
त्रस्त है, उसे धर्म की प्यास है, जिसे मिटाने के लिए महापुरुष जन्म 
लेता है । यदि धर्म हो, निर्बलता न हो, तो क्‍यों तो महापुरुष के 
आने की जरूरत हो और क्‍यों उपवास की आवश्यकता हो ? क्‍यों 
उपदेश और क्‍यों सुशिक्षण की ही आवश्यकता हो ? 

पर इसके माने यह भी नहीं कि हर मनुष्य इस उपवास-रूपी 


नवासीः 


अहिसा-शस्त्र का उपयोग करने का पात्र है । अहिसात्मक हिसा, 
जिसका प्रयोग राम, कृष्ण इत्यादि ने और गांधीजी ने बछड़े पर 
'..किया, उसके लिए तो असाधारण पात्रता की जरूरत होती है, पर 
हिसात्मक शस्त्र के लिए भी तालीम की जरूरत पड़ती है । तलवार, 
गदका, पटा, निशानेबाजी की कला सीखने की फौजी सिपाहियों को 
जरूरत होती है और उस तालीम के बाद ही वे अपने शस्त्रों का 
निपुणता से प्रयोग कर सकते हें । इसी तरह उपवास के लिए भी, 
यदि अहिसामय उपवास करना है तो, पात्रता की आवश्यकता है । 
सभी लोग अहिंसात्मक उपवास नहीं कर सकते । धरना' देना एक 
चीज है, धामिक उपवास दूसरी चीज । पर 'धरना' में धर्म कहाँ, 
और अहिंसा कहां ? 'धरना' ज्यादातर तो निजी स्वार्थ के लिए 
होता है । पर कुछ उपवास पाखण्ड और विज्ञापनबाजी के लिए 
भी लोग करते हैं । ऐसे उपवासों से कोई विशेष बलात्कार न भी 
हो, तो भी उनको हम अधाभिक उपवासों की श्रेणी में ही गिन सकते 
हैं । इसकी चर्चा का यह स्थान नहीं है । हम तो धाभिक उपवास की 
ही चर्चा कर रहे हैं । यह समझना जरूरी है कि धामिक उपवास का 
जो प्रयोग करनां चाहता है उसे पहले पात्रता सम्पादन करनी 
चाहिए । वह इसलिए कि हर धामिक उपवास में बलात्कार की 
सम्भावना रहती है । अधाभिक उपवास में बलात्कार हो ,भी, तो 
लोग उसकी अवहेलना कर जाते हें और अवहेलना करना भी 
चाहिए, क्‍योंकि उसमें बल-प्रयोग के पीछे कोई नीति या धर्म नहीं 
होता । इसलिए ऐसे उपवास करनेवालों के सामने झुकना भी अधर्म 
है । पर धारमिक उपवास में चूंकि सफल बल-प्रयोग की सम्भावना 
है, उपवास करनेवाले को ज्यादा सावधानी और ज्यादा पात्रता 
की आवश्यकता होती है । 

इसीलिए राजकोट के उपवास के बाद गांधीजी ने लिखा, सत्या- 


नव्जे 


डा 


ग्रह के शस्त्रागार में उपवास एक बलिप्ठ वस्त्र है । पर इसके सभी 
पात्र नहीं होते । जिसकी ईब्वर में सजीव श्रद्धा न हों, वह सत्याग्रही' 


है 


उपवास का अधिकारी नहीं होसकता | यह कोई नकछ करने की-& 


चीज नहीं हैँ । अत्यन्त अन्तर्वेदना हों तभी उपवास करना-चॉहिए 
और इसकी आवश्यकता भी असाधारण मौकों पर ही होती हे 
ऐसा लगता हें मानों में उपवास के छिए अधिक उपयक्त बन गया 
हैं । हार्लाकि उपवास एक शक्तिशाली शस्त्र हैँ, इसकी मर्यादाएं 
अत्यन्त कठोर हें; इसलिए जिन्होंने इसका शिक्षण नहीं पाया 
उनके लिए उपवास कोई मृल्यवान चीज नहीं हैँ | और जब में 
अपने माप-दण्ड से उपवासों को मापता हूँ, तो मझें छगता हैं कि 
अधिकतर उपवास जो लोग करते हें वे सत्याग्रह की श्रेणी में आ 
ट्री नहीं सकते | वे तों महज बरना' या भूख-हड़ताल के नाम से 
ही पुकारे जानें चाहिएँ ।” 

“अन्दरूनी आवाज” सुनने की तथा उपवासों की नकल कई 
लोगों ने अपने स्वार्थ के लिए की हें । कुछ लोग पाखण्ड भी करते 
हें । पर कौन-सी अच्छी वस्तु का दुरुपयोग नहीं हुआ ? किसी चीज का 
दस्पयोग होता हैँ केवल इसीलिए वह चीज बुरी नहीं बन जाती । 
असल बात तो यह टै कि हर चीज में विवेक की जरूरत है । इसलिए 
गांधीजी ने यद्यपि आकाशवाणी भी सुनी और कई उपवास भी 
किये, तो भी प्राय: अपने लेखों में इन दोनों चीजों के सम्बन्ध में 
वह सावधानी से काम लेने की लोगों को सल्गह देते हें । मेंने देखा 
हैं कि वह प्राय: अन्तर्नादँ की बात करनेवाले को शक की 
निगाह से देखते हें और उपवास करनेवालों को प्रायः बिना अपवाद 
के निवारण करते हें । और यह सही भी हे । 


इक्यानवे 


श्र 


गांधीजी का ध्यान करते ही हमारे सामने सत्याग्रह का चित्रा 
उपस्थित होता है । जैसे दूध के बिना हम गाय की कल्पना नहीं 
कर सकते, वैसे ही सत्याग्रह के बिना गांधीजी की कल्पना नहीं 
होती । गांधीजी तो सत्याग्रह का अर्थ अत्यन्त व्यापक करते हें । 
वह इसकी व्याख्या सविनय कानून-भंग तक ही सीमित नहीं करते । 
सविनय कानून-भंग सत्याग्रह का एक अंगमात्र है, पर हरिजन-कार्य 
भी उनकी दृष्टि से उतना ही सत्याग्रह है जितना कि सविनय 
कानून-भंग। चर्खा चलाना भी सत्याग्रह है । सत्य, ब्रह्मचये, ये सारे 
सत्याग्रह के अंग हैं । 

सत्याग्रह, अर्थात्‌ सत्य का आग्रह । इसी चित्र को सामने 
रखकर सत्याग्रह-आश्रम के वासियों को सत्य, अहिसा,,. ब्रह्मचर्य,. 
अस्वाद, अपरियग्रह, अभयत्व, अस्पृश्यता-निवारण, कायिक परिश्रम, 
सर्व-धर्म-समभाव, नम्प्रता, स्वदेशी, इन एकादश ब्रतों का पालन 
करना पड़ता है । इसका अर्थ तो यह हुआ कि ये एकादश ब्रत ही 
सत्याग्रह के अंग हें । सविनय कानून-भंग--नम्थ्रता, सत्य, अहिसा 
और अभयत्व के अन्तर्गत प्रकारान्तर से आजाता है | इसे कोई 
स्वतंत्र स्थान नहीं है। फिर भी साधारण जनता तो यही समझती 
है कि सत्याग्रह के माने ही हें सविनय कानून-भंग । 'सविनय 


बानवे 


का महत्त्व भी कम ही लोग महसूस करते हैं । सत्याग्रह का अथ है 
कानून-भंग, साधारण जनता तो इतना ही जानती है । आइचये 


हैं कि इन चालीस सालों के निरन्तर प्रयत्न के बाद भी यह गलत->: .. 


'फहमी चली ही जारही है। आमतौर से सभी तरह के अवेध विरोध 
का नाम आजकल सत्याग्रह पड़ गया है। जो लोग कानून-भंग में शुद्ध 
सत्याग्रह का आचरण नहीं करते, वे कानून-भंग को सत्याग्रह का 
नाम न देकर यदि महज “निःशस्त्र प्रतिकार” कहें, तो सत्याग्रह 
की ज्यादा सेवा हो । 

गांधीजी में यह शुद्ध सत्याग्रह बचपन से ही रहा है, पर सविनय 
आज्ञा-भंग का स्थूल दर्शन सर्वप्रथम अफ्रीका में होता है । अफ्रीका 
पहुंचते ही इन्हें प्रिटोरिया जाना था,इसलिए डरबन से प्रिटोरिया के 
लिए रवाना हुए । फर्स्ट क्लास का टिकट लेकर गाड़ी में आराम से 
जाकर बेठ गये । रात को नौ बजे एक दूसरा गोरा मुसाफिर उसी 
डिब्बे में आया। गांधीजी को उसने एड़ी से चोटी तक देखा और 
फिर बाहर जाकर एक रेलवे अफसर को लेकर वापस लौटा । 
अफसर ने आते ही कहा 

उठो, तुम यहां नहीं बेठ सकते, तुम्हें दूसरे नीचे दर्ज-के डिब्बे में 
जाना होगा । 

पर मेरे पास तो फर्स्ट का टिकट है । 

“रहने दो बहस को, उठो, चलो दूसरे डिब्बे में ।” 

“में साफ कहे देता हूँ कि में इस डिब्बे से ऐसे नहीं निकलनेवाला 
हूँ । मेरे पास टिकट है और अपनी यात्रा इसी डिब्बे में समाप्त करना 
चाहता हूँ ।” 

तुम सीधी तरह नहीं मानोगे । में पुलिस को बलाता हट 
पुलिस कॉन्सटेबल आया । उसने गांधीजी को हाथ पकड़कर 
बाहर निकाल दिया और इनका सामान भी बाहर पटक दिया । 


तिरानवे 


इन्होंने दूसरे डिब्बे में जाना स्वीकार नहीं किया और गाड़ी इन्हें 
बिना लिये ही छट गई । यह मुसाफिरखाने में चुपचाप जा बंठ । 
. सामान भी रेलवालों के पास ही रहा । रात को भयंकर जाड़ा पड़ता 
थां)"डसके मारे यह ठिठरे जाते थे। “में अपने कत्तंव्य का विचार 
करने लगा । क्‍या मुझे अपने हक-हकूकों के लिए लड़ना चाहिए ? 
या अपमान को सहन करके भी प्रिटोरिया जाना चाहिए और 
मकदमा समाप्त होने पर ही वहांसे लौटना चाहिए ? अपना कत्तव्य 
पूरा किये बिना भारत लौटना मेरी नामर्दी होगी । यह काले- 
गोरे के भेदभाव का रोग तो गहरा था । मेरा अपमान तो 
रोग का एक लक्षणमात्र था। मुझे तो रोग को जड़-मूल से खोदकर 
नष्ट करना चाहिए और उस प्रयत्न में जो भी कष्ट आये उसे सहन 
करना चाहिए । यह निश्चय करके में दूसरी गाड़ी से प्रिटोरिया 
के लिए रवाना हुआ ।* 

डरबन से प्रिटोरिया पहुँचने के लिए रेल से चाल्संटाउन पहुँचना 
था । वहांसे घोड़ा-गगाड़ी की डाक थी, उसमें सफर करना और 
जोहॉन्सबर्ग पहुँचकर वहांसे फिर रेल पकड़कर प्रिटोरिया पहुँचना 
था । गांधीजी दूसरी गाड़ी पकड़कर चाल्संटाउन पहुँचे । पर अब 
यहांसे फिर घोड़ागाड़ी की डाक में यात्रा करनी थी। रेल के टिकट के 
साथ ही उन्होंने घोड़ागाड़ी का टिकट भी खरीद लिया था। घोड़ा- 
गाड़ी के एजेण्ट ने जब देखा कि यह तो सांवला आदमी है, तो इनसे 
कहा कि तुम्हारा टिकट तो रह ॒होचुका है। गांधीजी ने उसे 
उपयकत उत्तर दिया तो वह चप होगया, पर मूल में जो कठिनाई 
काले-गोरे की थी वह कैसे दूर होसकती थी ? « गोरे यात्री तो 
सब गाड़ी के भीतर बेठे थे । इन्हें गोरों के साथ तो बिठाया नहीं 
जासकता था, इसलिए बग्घी का संचालक जो कोचमैन के बगल में 
बैठा करता था वह तो स्वयं भीतर बेठ गया और इन्हें कोचर्मन के 


चोौरानवे 


बगल में बिठाया । 
यह अपमान था, पर गांधीजी इस जहर की घूंट को पी गये ४ 
गाड़ी चलती रही । कुछ घण्टे बीत गये । अब गाडी कें संचालक को 


तम्बाक्‌ पीने की इच्छा हुई, इसलिए उसने बाहर बैठने की ठानी। 


उसकी जगह तो. गांधीजी बैठे थे और गांधीजी को भीतर॑ बैठाया 
जा नहीं सकता था। इस समस्या को भी उसने गांधीजी का और 
अपमान करके: ही हल करना निश्चय किया । कोचमैन की दूसरी 
तरफ एक गनन्‍्दी-सी जगह बची थी, उसकी तरफ लक्ष्य करके 
गांधीजी से कहा, अब तू यहां बेठ, मुझे तम्बाकू पीना है ।” यह 
अपमान असह्य था। गांधीजी ने कहा, मेरा हक तो भीतर बैठने का 
था । तुम्हारे कहने से में यहां बेठा । अब तुम्हें तम्बाक्‌ पीना है, 
इसलिए मेरी जगह भी तुम्हें चाहिए ! में भीतर तो बैठ सकता 
हूँ, पर और दूसरी जगह के लिए में अपना स्थान खाली नहीं कर 
सकता ।” बस, इतना कहना था कि तपाक से उसने गांधीजी को 
तमाचा मारा । इनका हाथ पकड़कर इन्हें नीचे गिराने की कोशिश 
करने लगा । पर यह भी गाड़ी के डण्डे से चिपटकर अपने स्थान पर 
जमे रहे । 

दूसरे यात्री यह तमाशा चुपचाप देखते थे । गाड़ी का संचालक 
इन्हें पीट रहा था, गालियां देरहा था, खींच रहा था और यह 
गाड़ी से चिपके हुए थे, पर शान्त थे । ब्रह बलिष्ठ था, यह दुर्बल 
थे। यात्रियों को दया आई | एक ने कहा, भाई, जाने भी दो, क्‍यों 
गरीब को मारते हो ?” उसका क्रोध शान्त तो नहीं हुआ, पर कुछ 
दर्मा गया। इन्हें जहां-का-तहां बैठने दिया । गाड़ी अपने मुकाम पर 
पहुँची । वहांसे फिर रेल पकड़ी, पर फिर वही मुसीबत । गार्ड ने 
पहले इनसे टिकट मांगा, फिर बोला, “उठो, थर्ड में जाओ।” फिर 
झंझट शुरू हुई, पर एक अंग्रेज यात्री ने बीच में पड़कर मामला शान्त 


पिचानवे 


किया और यह सही-सलामत प्रिटोरिया पहुँचे । 

सविनय आज्ञा-भंग का गांधीजी के लिए यह पहला पाठ था । 
उनकी इस वृत्ति का प्रथम दर्शन शायद यहींसे होता है । ऐसे मोके 
'पर ऐसा करना चाहिए, यह शायद उन्होंने निश्चय नहीं कर रक्‍्खा 
था । पर ऐन मौके पर अचानक विवेक-बुद्धि आज्ञा-भंग करने के 
लिए उभारती है और वह सविनय आज्ञा-भंग करते हें । मार खाते 
हैं, पर मारनेवाले पर कोई क्रोध नहीं है । न इन्हें उसपर मुकदमा 
चलानेकी रुचि होती है । इस तरह पहले पाठ का प्रयोग सफलता- 
'पूवेक समाप्त होता है 

यह जो छोटी-सी चीज जाग्रत हुई, वह फिर बृहत आकार 
धारण कर लेती है। पर यह कोरा आज्ञा-भंग नहीं है । 'सविनय” 
है, जो कि सत्याग्रह की एक प्रधान शर्ते हे । सत्याग्रह उनके लिए 
कोई राजनैतिक शास्त्र नहीं है । आदि से अन्ततक उनके लिए यह 
धा्िक शास्त्र है,जिसका उपयोग वह राजनीति में, घर में, हर समय, 
हर हालत में करते हें । 

बा को एक मतंबा बीमारी होती है । चिकित्सा से लाभ नहीं 
हुआ, तो गांधीजी ने अपनी जल-चिकित्सा और प्राकृतिक चिकित्सा 
का उपयोग शुरू किया । इन्हें लगा कि बा को नमक और दाल का 
त्याग करना चाहिए, पर बा को यह राय पसन्द न आई। एक रोज 
बहस करते-करते बा ने कहा, यदि आपको भी दाल और नमक 
छोड़ने को कहा जाये, तो न छोड़ सकेंगे ।” “तुम्हारी यह भूल हे । 
यदि में बीमार पड़ और मुझे डॉक्टर इन चीजों को छोड़ने के लिए 
कहे तो में अवश्य छोड़ दूं। पर लो, में तो एक साल के लिए दाल 
और नमक दोनों छोड़ देता हूँ, तुम छोड़ो या न छोड़ो । बा बेचारी 
घबरा गईं, फिजल को आफत मोल लों। “में दाल और नमक 
छोड़ती हँ,पर आप न छोड़ें ।” पर गांधीजी ने तो बातों-ही-बातों में 


कछियानवे 

॥्‌ 
अर 


प्रतिज्ञा लेली थी । अब उससे टलनेवाले थोड़े ही थे। बा ने भी 
संतोष किया । इस घटना का जिक्र करते हुए गांधोजी कहते हें, 


4. 


में मानता हूं कि मेरा यह सत्याग्रह मेरे जीवन की स्मृतियों में सबसे 
ज्यादा सुखद हे । 


ये दो घटनाएं गांधीजी की शुद्ध सत्याग्रह की नीति की .रूपैं- हि 


रेखा हमारे सामने रखती हें । यद्यपि एक घटना एक अनजान के 
साथ घटती हे, जो इनके प्रति ऋद्व था, और दूसरी घटती है एक 
निकटस्थ के साथ, जो हठ के कारण अपने त्रिय भोजन को स्वास्थ्य की 
अपेक्षा ज्यादा महत्व देती थी, पर दोनों में भावना एक ही काम 
करती है। दोनों में हृदय-परिवर्तेन की इच्छा है। दोनों में स्वेच्छा- 
पुर्वेक कष्ट-सहन करने की नीति हे । दोनों में क्रोध या आवेश का 
अभाव हूँ । इन दो घटनाओं का ध्यानपूर्वक अध्ययन करने के बाद 
हम देख सकेंगे कि इनके बाद के बड़े-से-बड़े राजनैतिक संग्रामों में 
वही भावना, वही प्रवृत्ति रही है, जो इन दो घटनाओं में हमें मिलती 
हे---अक्रोध से क्रोध को जीतना, दूसरों की उत्तम भावना को स्वयं 
कष्ट सहकर जाग्रत करना। सत्याग्रह के शस्त्र का इन्होंने जीवन की 
हर क्रिया में उपयोग किया है । पर इस शस्त्र को अधिक ख्याति 
राजनीति में मिली है, इसलिए राजनीति के कुछ कार्यों का सिंहाव- 
लोकन सत्याग्रह की नीति को ठीक-ठीक समझने में हमारे लिए 
ज्यादा सहायक होसकता है । 

गांधीजी ने सरकार के साथ कई लड़ाइयां लड़ीं और कई 
मतंबा सरकार के संसर्ग में आये । इन सभी लड़ाइयों में या संसर्गों में 
सत्याग्रह की झलक मिलती है; पर मेरा खयाल है कि १९१४- 
१८ का यूरोपीय महाभारत, और उसी जमाने में किया गया चम्पा- 
रन-सत्याग्रह और वर्तमान यूरोपीय महाभा रत, ये तीन प्रकरण इनके 
स्वदेश लौटने के बाद ऐसे हुए हैं कि जिनमें हमें शुद्ध सत्याग्रह का 


सतानवे 


: दिग्दर्शन होता है । अफ्रीका का सत्याग्रह-संचालन तो इनके अखंड 
आधिपत्य में हुआ था । इसलिए उस सत्याग्रह में शुद्ध सत्याग्रह की 

हा नीति का ही अनुस्रग हुआ । पर १९२०-२२ और १९३०-३२ 
१७७ ६४::६. की लड़ाइयां विस्तृत थीं, और अधिनायकी इनकी होते हुए भी 
अँनेक्रोतक यह सत्याग्रह फल गया था । उसका नतीजा यह हुआ 
कि सत्याग्रह सर्वाश में सत्याग्रह न रहा । इन लड़ाइयों में सत्याग्रह 
के साथ-साथ दुराग्रह भी चला । 

यह सही है कि लोग शरीर से कोई हिसा नहीं करते थे । 
पर जबान और दिल में जहर की कमी न थी । 

इटली और तुर्की के बीच कई साल पहले जब युद्ध छिड़ा 
तब अकबर साहब ने लिखा था : 

न सीने में जोर हे न बाजू में बल 
कि टरकी के दुश्मन से जाकर लड़ें; 
तहेदिल से हम कोसते हें मगर 
कि इटलो की तोपों में कीड़े पड़ें। 

ऐसे संकड़ों सत्याग्रही थे, जिनके बारे में थोड़े-से हेरफेर के 
साथ यह शेर कहा जासकता था । “इंग्डेंड के फेफड़ों में कीड़े पड़े” 
ऐसी मिन्नत मनानेवालों की भी क्या कमी थी ! पर पिछले यूरोपीय 
महाभारत और वतंमान यरोपीय युद्ध में (युद्ध तो जारी ही है) 
इनकी जो नीति रही वह शुद्ध गांधीवाद का प्रदर्शन हुआ है । 


अट्ठानवे 


१३ 


पिछला यूरोपीय युद्ध और वर्तमान यूरोपीय युद्ध ये ऐसी बड़ी 


घटनाएं हूँ, जिन्होंवे संसार के हर पहल को प्रभावांवित किया है 
ओर भविष्य में करेंगी । असल में तो वर्तमान युद्ध के जन्म के पीछे 
छिपा हुआ कारण तो पिछला युद्ध ही है और ये दोनों युद्ध संसार की 
बृहत बीमारी के चिन्हमात्र हें। बीमारी तो कुछ दूसरी ही है। 
माल्म होता है कि जैसे पृथ्वी के गर्भ में तूफान उठता है उसे हम 
देख नहीं पाते और भूकम्प होने पर ही हमें उसकी खबर होती हैं, 
वेसे ही मानव-समाज में भी जो आग भीतर-ही भीतर वर्षों से दहक 
रही थी उसे हमने युद्ध होने पर ही सम्यक प्रकार से देखा है। पिछला 
युद्ध एक तरह का भूकम्प था। प्रेसिडेंट विलसन ने उप्त भूकम्प 
का निदान किया। बरतानिया के प्रधानमंत्री छायड जा को भी 
स्थिति स्पष्ट दिखाई दी। पर दोनों की मानसिक निर्बलता ने इन्हें 
लाचार बना दिया। विजय के मद में ये लोग रोग को भूल गये । 
रोग की चिकित्सा न करके लक्षणों को दबाते की कोशिश की गई । 
नतीजा यह हुआ कि एक जबरँंस्‍्त विस्फोटक मानव-समाज के अंग 
में फूट निकला हैं, जिसके दर्द के मारे सारी सुष्टि व्याकुलता से कराह 
रही है । 

इन दोनों महाभारतों में गांधीजी ने क्या किया, यह एक अध्य- 


निनन्‍्यानवे 


० ५. ५ मर 


यन करनेलायक चीज है। गांधीजी की राजनीति में धर्मनीति 
प्रधान होती है । यूरोपीय महाभारतों से बढ़कर दूसरा राजनीति 
का प्रकरण इस सदी में और कोई नहीं हुआ । इन दोनों राजनैतिक 
*-अ्रकरणों में गांधीजी ने राजनीति और धर्म का कँसे समन्वय किया,यह्‌ 
एक समालोच्य विषय होसकता है । पर हर हालत में वह गांधीजी 
के व्यक्तित्व पर एक तेज प्रकाश डालता है। गांधीजी की प्रथम 
यरोपीय युद्ध के बाद की नीति में इतना फर्क अवश्य पड़ा है कि 
इंग्लैंड के राज्यशासन में जो इनका अटूट विश्वास था वह मिट गया। 
पर उसके मिटने से पहले इन्हें कई आघात लगे, जिन्होंने उस विश्वास 
की सारी बुनियाद को तहस-नहस कर दिया । 

“(ब्रिटिश राज्य-शासन में मेरी जितनी श्रद्धा थी उससे बढ़कर 
किसीकी हो ही नहीं सकती थी । में अब सोचता हूं, तो मुझे लगता 
है कि इस राजभक्ति की जड़ में तो मेरी सत्यप्रियता ही थी । मे 
ब्रिटिश शासन के दुर्गुणों से अनभिज्ञ न था, पर मुझे उस समय 
ऐसा लगता था कि गुण-अवगुणों के जमा-खर्च के बाद ब्रिटिश शासन 
का जमा-पक्ष ही प्रबल रहता था । अफ्रीका में मेंने जो रंग-भेद पाया 
वह मुझे ब्रिटिश स्वभाव के लिए अस्वाभाविक चीज लगती थी। 
मैंने माना था कि वह स्थानीय थी और अस्थायी थी, इसलिए राज- 
कुटुम्ब के प्रति आदर-प्रदर्शन करने में में हर अंग्रेज से बाजी मारता 
था। पर मैंने इस राजभक्ति से कभी स्वार्थ नहीं साधा । मेंने तो 
ऐसा माना कि राजभक्तिद्वारा में एक ऋणमात्र अदा कर रहा हूं।' 

ये इनके प्राचीन भाव थे । फिर जब इन्होंने सरकार के लिए 
“जैतानी” शब्द की रचना की, तबतक विचारों में परिवर्तत होचुका 
था। पर सरकार शैतानी' होगई तो भी कार्य-पद्धति में कोई परि- 
वर्तेन न हुआ, क्योंकि इन्हें शैतान से भी तो दुश्मनी नहीं है । एक 
बार मैंने कहा, “अमुक मतुष्य बड़ा दुष्ट है। आप क्यों उसे अपने 


सो 


पास रखते हैं? ” गांधीजी ने उत्तर में कहा,''में तो चाहता हूं कि शैतान 
भी मेरे पास बैठे, पर वह मेरे पास रहना पसंद ही नहीं करता | 


इसलिए राजभक्ति तो काफ्र हुई, पर सल्तनत के हृदय-परिवर्तन . ... 
की चाह न मिटी। जिस स्वराज्य की प्राप्ति “ऋण अदा करके 
होनेवाली थी उसकी प्राप्ति अब “हृदय-परिवर्तेन द्वारा होने की *: ४ 


चाह जगी। पर स्वयं कष्ट-सहन करने की नीति और अन्य तत्सम 
चीजें ज्यों-की-त्यों हें । 

४ अगस्त १९१४ को लड़ाई का ऐलान हुआ। ६ अगस्त को 
गांधीजी ने दक्षिण अफ्रीका से इंग्लंड में पदार्यण किया। लन्दन 
पहुंचते ही पहला ध्यान इनका अपने कर्तव्य की ओर गया। कुछ 
भारतीय मित्र उस समय इंग्लेंड में थे। उनकी एक छोटी-सी 
सभा बुलाई और उतके सामते कतेव्य-सम्बन्धी अपने विचार प्रकट 
किये । इन्हें लगा कि जो हिंदुस्तानी भाई इंग्लेंड में रहते थे, उन्हें 
सहायता देकर अपना कत्त॑व्य-पालन करना चाहिए । अंग्रेज विद्यार्थी 
फौज में भरती होरहे हैं । भारतीय विद्यार्थियों को भी ऐसा ही करना 
चाहिए, यह इनकी राय थी । “पर दोनों की स्थितियों में क्या तुलना 
है? अंग्रेज मालिक हें, हम गुलाम हैं। गुलाम क्‍यों सहयोग दें ? 
जो गुल्लम स्वतंत्र होना चाहता है उसके लिए तो स्वामी का संकट 
ही अवसर है ।” पर यह दलील उस समय गांधीजी को नहीं हिला 
सकी । आज भी ऐसी दलील का उनपर कोई असर नहीं होता । 

“मुझे अंग्रेज और हिंदुस्तानी दोनों की हैसियत के भेद का 
संपूर्ण ज्ञान था, पर मेंने यह नहीं माना था कि हम गुलामों की हैसियत 
में पहुंच गये थे । मुझे लगता था कि यह सारा दोष ब्रिटिश शासन 
का नहीं, पर व्यक्तिगत अफसरों का था, और मेरा विश्वास था कि 
यह परिवर्तन प्रेम से ही संपादन किया जासकता था। यदि हमें 
अपनी अवस्था का सुधार वांछतोथ था, तो हमारा फर्ज था कि हम 


एक सो एक 


अंग्रेजों की उनके संकट में मदद करें और उनका हृदय पलटायें ।' 
पर विरोधी मित्रों की ब्रिटिश सल्तनत में वह श्रद्धा नहीं थी जो 


<.[«... गांधीजी की थी, इसलिए वे सहयोग देने को उत्सुक नहीं थे। आज 
:. 5» “वह श्रद्धा गांधीजी की भी नहीं रही, इसलिए गांधीजी के सहयोग 


«४.८ 'का अभाव है। पर “अंग्रेजों का संकट हमारा अवसर है” इस दलील 


'. औडेकड: 


को आज भी गांधीजी स्वीकार नहीं करते । मित्रों ने उस समय कहा, 

इस समय हमें अपनी मांगें पेश करनी चाहिए ।” पर गांधीजी ने 
कहा, यह ज्यादा सूंदर होगा और दूरदशिता भी होगी कि हम अपनी 
मांगें लड़ाई के बाद पेश करें ।” अबकी बार मांगें पेश की गई हैं, 


पर तो भी अंग्रेजों के संकट की चिता से गांधीजी मुक्त नहीं हें । वह 


उनके लिए किसी तरह की परेशानी पैदा करना नहीं चाहते । 
प्रथम और द्वितीय यूरोपीय युद्धों के प्रति इनकी मनोवृत्ति में जो 
सूक्ष्म सादृश्य बराबर नजर आता है, वह अध्ययन करनेलायक है । 

अंत में लन्दन में वालंटियरों की एक टुकड़ी खड़ी की गई। 
उस समय के भारत-मंत्री लार्ड क्र थे। उन्होंने बड़ी अगर-मगर के 
बाद उस टुकड़ी की सेवा स्वीकार करने की सम्मति दी । अंग्रेजों में 
तब भी हमारे प्रति अविश्वास था, जो आजतक ज्यों-का-त्यों बना 
हुआ हे । 

गांधीजी के साथियों ने जब दक्षिण अफ्रीका में सुना कि गांघीजी 
ने स्वयंसेवकों की एक टुकड़ी लड़ाई में सहायता देने के लिए खड़ी 
की है, तब उन्हें अत्यन्त आइचर्य हुआ । एक ओर अहिसा की उपा- 
सना और दूसरी ओर लड़ाई में शरीक होना ! गांधीजी की इन दो 
परस्पर-विरुद्ध मनोवृत्तियों ने इनके साथियों को उलझन में डाक 
दिया । 

युद्ध की नेतिकता में इन्हें कतई विश्वास न था । “यदि हम अपने 
घातक के प्रति भी क्षमा का पालन करते हैं, तो फिर ऐसे युद्ध में जिसमें 


शक सौ दो 


हमें यह पूरा पता भी न हो कि धर्म किसकी ओर हैं, कैसे किसीका 
पक्ष लेकर लड़ सकते हें ?” 

पर इसका उत्तर गांधीजी यों देते हें 9 

मुझे यह अच्छी तरह ज्ञात था कि युद्ध और अहिसा का कभी £ 3५ 
मेल नहीं होसकता। पर धर्म क्‍या हे और अधम क्‍या हूं, इसकां: 
निर्णय. इतना सरल नहीं होता । सत्य के उपासक को कभी-कभी 
अंधकार में भी भटकना पड़ता है । अहिसा एक विशाल धर्म है । 
“जीवो जीवस्य जीवनम्‌” इस वाक्य का अत्यंत गूढ़ अर्थ है । मनुष्य 
एक क्षण भी जाने-अनजाने हिसा किये बिता जीवित नहीं रहता । 
जिन्दा रहने की क्रियामात्र --खाना, पीना, डोलना--जीव का हनत 
करती है, चाहे वह जीव अणु जितना ही छोटा क्‍यों न हो । इसलिए 
जीवन स्वयं ही हिसा है । अहिसा का पूजक ऐसी हालत में अपने 
धर्म का यथार्थ पालन उसी दंशा में कर सकता है, जबकि उसके 
तमाम कर्मों का एक ही स्रोत हो । वह स्रोत हे दया । अहिसावादी 
भरसक जीवों की रक्षा करने की कोशिश करता है और इस तरह 
वह हिंसा के पापमय फंदे से बचता रहता हैं। उसका कर्तव्य होता है 
कि वह इद्रविय-निग्रह और दया-धर्म की वृद्धि करता रहे । पर मनुष्य 
हिसा से पूर्णतः: मुक्त कभी हो ही नहीं सकता । आत्मा एक है और 
सर्वत्र व्याप्त है । इसलिए एक मनुष्य की बुराई का असर प्रकारां- 
तर से सभीपर होता है। इस न्याय से भी मनुष्य हिसा से सर्वंथा 
मुक्त नहीं होसकता । दूसरी बात यह हैं कि जबतक समाज का वह 
एक अंग है, तबतक समाज की हस्ती के लिए भी जो हिसा होती है 
उसका वह भागीदार तो है ही। जब दो राष्ट्रों में युद्ध होता है 
तब अहिंसा के उपासक का प्रथम धर्म तो है युद्ध को बंद कराना । 
पर जो इसके लिए अयोग्य हे, जो युद्ध रोकने की शक्ति भी नहीं 
रखता, वह चाहे युद्ध में शरीक तो हो, पर साथ ही राष्ट्रों को, संसार 


एक सौ तीन 


को और अपनेआपको युद्ध से मकक्‍त करने का प्रयत्न भी निरंतर 
करता रहे । 

गांधी जी के तबके और आज के विचारों में कोई फर्क नहीं है, '* 
चाहे कार्यक्रम की बाहरी सूरत कुछ भिन्न माल्म देती हो । “अहिंसा 


«का पूजक अपने धर्म का पालन पूर्णतया तभी कर सकता है जबकि 


उसके कर्ममात्र का स्रोत केवल दया ही हो ।” यह वाक्य उनके तमाम 
निर्णयों के लिए नाव के पतवार का-सा काम देता है। पर उस 
युद्ध में शरीक होने में एक और दलील थी :-- 

“में अपने स्वदेश की स्थिति ब्रिटिश सल्तनत की सहायता 
से सुधारने की आशा करता था। में इंग्लेंड में ब्रिटिश नाविक 
सेन्‍्य की सहायता से सुरक्षित था। चुंकि में इंग्लेंड की छत्रछाया में 
सुरक्षित था, एक प्रकार से में इंग्लेंड की हिसा में भी शरीक था । 
में इंग्लेंड से अपना नाता तोड़ने को यदि तैयार न था, तो इस हालत 
में मेरे लिए तीन ही मार्ग खले थे : या तो युद्ध के विरुद्ध बगावत 
करना और सत्याग्रह-धर्म के अनुसार जबतक इंग्लेंड अपनी नीति 
को न त्याग दे तबतक इंग्लेंड की शहंशाहत से असहयोग करना, 
अथवा कानूत-भंग करके जेल जाना, अथवा ब्रिटिश राष्ट्र को जंग 
में सहायता देना और ऐसा करते-करते युद्ध की हिसा के प्रतिकार की 
शक्ति प्राप्त करना । चुंकि में प्रथम दो मार्गों के अनुसरण के लिए 
अपनेआपको अयोग्य पाता था, मेंने अंतिम मार्ग ग्रहण किया । 

यह तक कुछ लूला-सा लगता है; पर गांधीजी किस तरह निर्णय 
पहले करते हें और दलील पीछे उपजाते हें, इसकी चर्चा आगे करेंगे । 
पर तक अकाटच न भी हो तो न सही, गांधीजी की आत्मा को जिस 
समय जो सत्य जंचा उसीके पीछे वह चले हैँ । उनके तर्को में जान-बूझ- 
कर आत्मवंचना नहीं होती । असल बात तो यह थी की उनकी 
ब्रिटिश शासन-पद्धति में बेहद श्रद्धा थी । दक्षिण अफ्रीका में उनके 


एक सो च(र 


साथ इतना दुव्यंवहार हुआ, तो भी उनका धीरज औरं उनकी श्रद्धा 
अडिग रही। बोअर-लड़ाई में और जूलू-बलवे में यद्यपि उनकी 
सहानुभूति बोअरों और जूल लोगों की तरफ थी, तो भी अंग्रेजों को 


सहायता देना ही उन्होंने अपना धर्म माना । इस सहायता के बाद -. .... 
भारतीयों की स्थिति समझने के लिए उपनिवेश-मंत्री जोसेफ चेम्बर-. “४ 


लेन जब अफ्रीका आये और हिंदुस्तानियों की प्रतिनिधि-मंडली उनसे 
मिलने के लिए प्रत्नंध करने लगी, तो उन्होंने साफ कहला दिया कि 
“और सब आयें, पर गांधी को नेता बनाकर न छाया जाये । उतसे 
एक बार मुलाकात होचुकी है, अब बार-बार उनसे नहीं मिलना है।' 

अंग्रेजों की यह पुरानी वृत्ति आजतक ज्यों-की-त्यों जिन्दा है । 

गोलमेज परिषद हुई तब भारतीय प्रतिनिधिगण भारतीयों 
द्वारा चुने हुए नुमाइंदे नहीं थे, पर सरकार द्वारा नियुक्त किये हुए 
थे। सरकार ने हमें शांति दी, रक्षा दी, परतंत्रता दी, तो फिर 
नुमाइंदे भी वही नियुक्त क्‍यों न करे ? आज भी कांग्रेस और ब्रिटिश 
सल्तनत में इसी सिद्धांत पर बहस चालू है। सरकार कहती है, 
लड़ाई के बाद तमाम जातियों, समाजों और फिरकों के नुमाइंदों से 
हिंदुस्तान के नये विधान के संबंध में सलाह-मशवरा करेंगे । 
कौन जातियां हैं, कौनसे समाज है और कौनसे फिरके हैँ, इसका 
निर्णय भी सरकार ही करेगी। प्रांतीय सरकारें चुने हुए नुमाइंदों 
द्वारा संचालित होरही थीं। पर वे नुमाइंदे अपने घर रहें। सर- 
कार तो अपनी आवश्यकता देखकर नये नुमाइंदे पैदा करती हैं । गांधी 
दक्षिण अफ्रीका में हिंदुस्तानियों का प्रतिनिधि बनकर चेम्बरलेन से 
मिले, यह अनहोनी बात कैसे बर्दाइत होसकती है; इसलिए गांधी 
नहीं मिल सकता । 

पर गांधीजी पर इसका भी कोई बुरा असर नहीं हुआ । जब 
यूरोपीय युद्ध शुरू हुआ, तब फिर सहायता दी। बाद में पंजाब में 


एक सो पांच 


खन-खराबी हुई, रौलट कानून बना, जलियांवांछा बाग आया। 
गांधीजी की श्रद्धा फिर भी जीवित रही । नये सुधार आते हैं, तब 
गांधीजी उन्हें स्वीकार करने के पक्ष में जोर लगाते हैं । ऐसी 


”» «. गांधीजी की श्रद्धा और अहिंसा है-- 


जो तोको कांटा बुबे, ताहि बोय तू फूल; 
'तोको फूल के फूल हैं, वाको हैं तिरसूल । 

गांधीजी की यह मनोव॒त्ति एकधार, अखंडित, शुरू से आखिर-. 
तक जारी है । हालं कि ब्रिटिश राज्य की नेकनीयती में उनकी श्रद्धा 
अब उठ गई है, फिर भी व्यवहार वही प्रेम और अहिंसा का हूँ । 
गांधीजी अब भी “फूल बोने” में मस्त हैं । 

यह उनकी ब्रिटिश शासन की नेकनीयती में श्रद्धा ही थी, जिसके 
कारण उन्होंने गत युद्ध में सहायता दी । उनकी दलील तो निर्णय 
के बाद बनती है, इसलिए पंगु-जैसी लगती है । पर चूंकि लड़ाई में 
सरकार को सहायता देना यह उस समय गांधीजी को अपना धर्म 
लगा, उन्होंने मर्यादा के भीतर सहायता देने का निश्चय किया । 
बोअर-लड़ाई में और जूल-विप्लव में गांधीजी की सहानुभूति बोअरों 
और जूल लोगों के साथ होते हुए भी उन्होंने माना कि अंग्रेजों को 
सहायता देना उनका धर्म था, इसलिए सहायता अंग्रेजों को दी । 
ऐसी असंगति कोई आइचर्य की बात नहीं है । एक कर्म जो एक समय॑ 
घर्म होता है, वही कर्म अन्य समय में अधर्म होसकता हैं । इसी लिए 
यह कहा हैं कि धर्म की गति गहन हे । 

ऐसी ही एक असंगति की कहानी हमें महाभारत में मिलती है । 
महाभारत-युद्ध की जब सब तैयारी होजाती हैँ और योद्धा आमने- . 
सामने आकर खड़े होते हें, तब युधिष्ठिर भीष्म पितामह के पास 
जाकर प्रणाम करते हें और युद्ध के लिए उनकी आज्ञा मांगते 
हैं । युधिष्ठिर की इस विनय से भीष्म अत्यंत प्रसन्न होते हैं और 


एक सो छः 


कहते हैँ, “पुत्र, तू युद्ध कर और जय प्राप्त कर । में सुझपंर प्रसन्न 


हूं। और भी जो कुछ चाहता हो वह कह, तेरी पराजय नहीं होगी।” 
इतनी आशीष दी, पर पुद्ध तो भीष्म पितामह को दुर्योधन की ओर... 
से ही करना था, इसलिए असंगति को समझाते हुए मचे :. & के 
कौरवों का अन्न खाया है इसलिए युद्ध तो उन्हींकी ओर से करूंगा, . /* 


बाकी तो जो तुम्हें चाहिए वह अवश्य मांगों ।” 
अथत्य पुरुषों दासो दासस्त्वर्थो न कस्यचित्‌ । 
इति सत्य महाराज बढ्ोष्स्म्यर्थेन कौरवः ॥ 

“है महाराज ! सच तो यह है कि पुरुष अर्थ का दास है और अर्थ 
किसीका दास नहीं, इसलिए में कौरवों से बंधा पड़ा हूं ।” 

भीष्म पितामह के लिए तो कैसा अर्थ और कैसा बंधन ? 
पर बात तो यह है कि यहां अर्थ से भी मतलब धर्म से ही है । 
भीष्मजी का कहना था कि में धमं से बंधा हूं, इसलिए यद्ध तो में 
कौरवों की तरफ से ही करूंगा, बाकी मेरा पक्ष तो तुम्हारी तरफ है । 

हजारों साल के बाद एक दूसरा महाभारत यूरोप में होता है। 
गांधीजी कहते हैं, में युद्ध के पक्ष में नहीं, पर चूंकि इंग्लेंड की सुरक्षा 
में पला हूं, इसलिए मेरा धर्म यह है कि में इंग्लेंड की सहायता 
करू। हजारों साल के बाद इतिहास की पुनरावृत्ति का यह एक 
अनुपम उदाहरण है । 

गत यूरोपीय युद्ध चार साल तक चला और उसमें मित्रराष्ट्रों 
को जान लड़ाकर युद्ध करना पड़ा। कई उतार-चढ़ाव आये । 
भारतवर्ष में गांधीजी ने जिस खालिस मन से इंग्लेंड को सहायता दी 
उतनी सरलता से शायद ही किसीने दी हो। कई नेता तो विपक्ष 
में भी थे, पर ज्यादातर तटस्थ थे। लोकभावना में भी जब और 
तब में कितना सादृश्य है, यह देखनेलायक चीज है । 

लड़ाई के जमाने में वाइसराय चेम्सफोर्ड ने तमाम नेताओं 

और रईस लोगों की एक युद्ध-सभा बुलाई । गांधीजों 
को भी निमंत्रण मिला । कुछ हिचकिचाहट और अगर-मगर के 
साथ गांधीजी ने सभा में शरीक होने का निश्चय किया। सभा में 
जो प्रस्ताव था उसके समर्थन में गांधीजी ने हिन्दी में केवल इतना ही 
- क्रहा, “में इसकी ताईद करता हूं ।” पर जो उन्हें कहना था, वह पत्र 
द्वारा वाइसराय को लिखा। वह पत्र भी देखनेलायक है :-- 

“में मानता हूं कि इस भयंकर घड़ी में ब्रिटिश राष्ट्र को-- 
जिसके कि अत्यंत निकटभविष्य में हम अन्य उपनिवेश्ञों की तरह 
साझेदार बनने की आशा लिये बैठे हें--हमें प्रसन्नतापूवंक और 
स्पष्ट सहायता देनी चाहिए। पर यह भी सत्य है कि हमारी इस 
मंशा के पीछे यह आशा है कि ऐसा करने से हम अपने ध्येय को शीक्ष 
ही पहुंच जायेंगे । कतंव्य का पालन करने से अधिकार अपनेआप 
ही मिल जाते हैं, और इसलिए लोगों को विश्वास है कि जिस सुधार 
की चर्चा आपने की है उसमें कांग्रेस-लीग की योजना को आप पूरी 
तरह से स्वीकार करेंगे। कई नेताओं का ऐसा विश्वास है और 
इसी विश्वास ने सरकार को पूर्ण सहायता देने पर नेताओं को आमादा 
किया है ।* 

गांधीजी के पत्र का यह एक अंश है। कितना निर्मल विश्वास ! 
उस समय हिन्दू-मुस्लिम ऐक्प था। आज की तरह साम्प्रदायिक 
अनैक्य की दुहाई देने की कोई गुंजाइश न थी। लीग और कांग्रेस 
दोनों ने सम्मिलित योजना गढ़कर सरकार के सामने पेश की थी । 
पर सरकार ने उसे महत्व नहीं दिया। उसे अस्वीकार कियां और 
इस तरह सारी आशाएं निष्फल हुईं । जो लोग यह मानते हैं कि 
हिन्दू-मुस्लिम अनैक्य ही भांरत को स्वतंत्रता देने के लिए इंग्लेंड 
के मार्ग में बाधक है, उनके लिए यह पुरानी कहानी एक सबक है । 

आगे चलकर गांधीजी ने लिखा, “यदि में अपने देशवासियों 


एक सो आठ 


को समझा सक तो उनसे यह करवाऊं कि जंग के जमाने में वे स्व॒राज्य 
का नाम भी न लें 

वर्तमान युद्ध के आरम्म में जब गांधीजी वाइसराय छिनलियगों 
से मिले तो उसके बाद उन्होंने अपने एक वक्तव्य में कहा, मुझे इस 
समय इस देश की स्वावीनता का कोई खयाल नहीं हें। स्वतंत्रता 
तो आयेगी ही, वर वह किस काम की, यदि इंग्लेंड और फ्रांस मर 
मिटें या मित्रराष्ट्र जर्मनी को तबाह और दीन करके जीतें ?” इन 
दोनों उक्तियों में मी वही सादव्य जारी हे 

आगे चढछकर गांघीजी ने वाइसराय चेम्सफोर्ड को छिखा-- 
“मेँ चाहता ढुँ कि भारत हर हट्रे-कट्टें नौजवान को ब्रिटिश राष्ट्र 
की रक्षा के लिए होम दे । मुझे यकीन हैँ कि मारत का यह बलिदान 
ही उसे ब्रिटिश साम्राज्य का एक आदरणीय साझेंदार बना देने के 
लिए पर्याप्त होगा । इस संकट के समय यदि हम साम्राज्य की जी- 
जान से सेवा करें और उसकी भय से रक्षा करदें, तो हमारा यह 
कार्य ही हमें हमारे ध्येय की ओर जीघ्रता से लेजाबगा | अपने 
देशवासियों को में यह महसूस कराना चाहता हूं कि साम्राज्य की 
ओअवा यदि हमने करदी, तो उस क्रिया में से ही हमें स्व॒राज्य मिल 
गया, ऐसा समझना चाहिए । 

आइचर्य हैं कि गांधीजी ने उस समय जिस भाषा का उपर्युक्त 
उक्त में प्रयोग किया, करीब-करीब वहीं भाषा आज सरकारी 
हलकों द्वारा हमारी मांगों के संबंध में प्रयोग की जाती है। वे 
कहते हे कि इस समय केवल जंग की ही बात करो, और जी-जान से 
हमारा पक्ष छेकर लड़ों। बस, इसीमें तुम्हें स्‍्व॒राज्य मिल जायेगा । 
गत य॒द्ध में मी सरकार की तरफ से कहा गया था कि इस समय हमें 
सारे घरेल झगढ़ों को भछकर यद्ध में दत्तचित्त होजाना चाहिए 
और गांधीजी नें वैसा किया भी । भारत ने अपने नौजवानों की 

बलि भी चढ़ाई। धन को भी साम्राज्य-रक्षा के लिए फूंका । पर 
उससे भारत को स्वतंत्रता नहीं मिली । युद्ध के अंत में जब जलियां- 


:.” वाला बाग आया, तब गांधीजी का यह विश्वास और श्रद्धा चल बसे, 
:पर तो भी व्यवहार में कोई फर्क नहीं पड़ा । 


.  बर्तमान यूरोपीय युद्ध नम्बर दो में गांधीजी ने जिस नीति का 


अवलंबन किया है, वह भी शुद्ध सत्याग्रह है । पिछले युद्ध में ब्रिटिश 
साम्राज्य की मनोवृत्ति में उन्हें जो श्रद्धा थी, वह अब नहीं रही । 
पर सत्याग्रह की नीति ही उनके मतानूसार यह है कि जितनी ही 
अधिक बुराई विपक्ष में हो, उतना ही ज्यादा हमें अहिसामय होने की 
जरूरत पड़ती है । इसलिए यद्यपि गांधीजी का असहयोग तो जारी 
है, पर इस संकट-काल में इंग्लेंड जरा भी तंग हो ऐसा कोई भी कार्य 
करना उन्हें रुचिकर नहीं है। नतीजा यह हुआ है कि ज्यों-ज्यों 
इंग्लेंड की शक्ति कम होती गई, त्यों-त्यों गांधीजी इस बात का ज्यादा 
खयाल करने लगे कि ब्रिटिश सरकार को किसी तरह हमारी ओर 
से परेशानी न हो । 

पर पिछले युद्ध और इस युद्ध में एक और फर्क हैं और उस 
फर्क के कारण गांधीजी का युद्ध में शरीक होना या न होना, इस 
निर्णय पर काफी असर पड़ा है । 

गत युद्ध में हम बिलकुल पराधीन थे, हमारी कोई जिम्मेदारी 
नहीं थी, हमारी कोई पूछ नहीं थी । हम उपद्रव करके अंग्रेजों को 
सहायता मिलने में कुछ हृदतक रुकावट अवदेय डाल सकते थे, कितु 
यह कार्य सत्याग्रही नीति और गांधीजी की अहिसा-नीति के खिलाफ 
होता । पर रुकावट डालना एक बात थी और सक्रिय सहायता देना 
दूसरी बात। रुकावट न डालते हुए भी सक्रिय सहायता देने में हम 
असहयोग कर सकते थे, तो भी गांधीजी ने सक्रिय सहायता देना ही 
अपना धर्म माना | “हम जब इंग्लेंड द्वारा सुरक्षित हें और खुशी- 


एक सौ दस 


खुशी उस सुरक्षा को स्वीकार करते हैं, तब तो हमारा धर्म होजाता 
हैँ कि हम अंग्रेजों को सक्रिय सहायता दें और उनकी ओर से शस्त्र 
लेकर लड़े भी ।” पर इस तक में आज की स्थिति में कोई प्राण नहीं 


हैं। क्योंकि तबकी और अबकी परिस्थिति में काफी अंतर पड़; 


गया हें। इसलिए वह पुरानी दलील आज की स्थिति में लाग 
नहीं होती । 
इस बार युद्ध छिड़ा तब प्रांतों में प्रांतीय स्वराज्य था और उनमें 
से आठ प्रांतों में तो स्वराज्य की बागडोर कांग्रेस के हाथ में थी । 
एक और प्रांत में भी, अर्थात्‌ सिंध में, आधी-पड़धी बागडोर कांग्रेस के 
हाथ में थी । इस तरह कुल नौ प्रांतों में कांग्रेस का आधिपत्य था। 
केंद्र में भी स्वराज्य का वादा होचका था। और अनमान से भी 
यह कहा जासकता है कि हम पूर्ण स्वराज्य के काफी निकट पहुंच 
गये हूँ । इसलिए आज “ उन्हींकी दी हुई रक्षा से हम सुरक्षित हें” 
ऐसा नहीं कहा जासकता । आज हम इस योग्य बन गये हें कि 
हम अपनी ही रक्षा से भी सुरक्षित होसकते हैं। हम गत यद्ध 
के समय जितने पराधीन थे उतने आज पराधीन नहीं हैं। 
हम यह कहने का नेतिक स्वत्व--काननी न सही---अवश्य 
8 कि हम अपनी रक्षा किस तरह करेंगे, कैसे करेंगे । 
जहां इंग्लेंड को परेशान न करना गांधीजी ने अपना 
घर्म माना वहां यह निश्चय करना भी उनका धर्म होगया 
कि भारतवर्ष पर आक्रमण हो तो उस आक्रमण का मुकाबिला-- 
प्रतिरोध---हिसात्मक उपायों द्वारा करवा या अहिसात्मक उपायों 
द्वारा । हम मारते-मारते मरें या बिना मारे भी मरना सीखें। 
तमाम परिस्थिति पर ध्यानपूर्वक सोच-विचार के बाद गांधीजी 
ने युद्ध छेढ़ा तभी यह निश्चय कर लिया था कि उग्र हिंसा का 
सामना अहिसा से ही होसकता है । अबीसीनिया, स्पेन और चीन के 

युद्ध में विषदग्रस्त राष्ट्रों को गांधीजी ने अहिंसा की ही सीख दी थी । 
जो सलाह अन्य विपदग्रस्त राष्ट्रों को दी गई थी, क्या उससे विपरीत 
सलाह अपने देशवासियों को दें ! 
.. गांधीजी की दृष्टि से अहिसा की जीवित कसौटी का समय 
. आचुका था। यदि अहिंसा के प्रयोग की सक्रिय सफलता का प्रदर्शन 
करना है, तो इससे उत्तम अवसर और क्या होसकता था ? नैतिक 
और व्यावहारिक दोनों दृष्टियों से युद्ध छिड़ते से पहले ही गांधीजी 
इस निर्णय पर पहुंच चुके थे कि इतनी उग्र और सुव्यवस्थित हिसा 
का सामना कम-से-कम हिंदुस्तान तो हिसात्मक उपायों द्वारा कर 
ही नहीं सकता । उसके पास इतने उग्र साधन ही कहां हें, जो सु- 
व्यवस्थित मुल्कों के श्त्रास्त्रों से मुठभेड़ ले सके ? पर यह तो गौण 
बात थी। प्रधान बात तो यह थी, क्‍या हम भयंकर हिसा का 
अहिंसा से सफल मुकाबिला करके संसार के सामने एक धामिक 
शस्त्र का प्रदर्शन नहीं कर सकते ?” और इसी विचार ने गांधीजी 
को इस निर्णय पर पहुंचाया कि भारत और इंग्लेंड के बीच समझौता 
होने पर अंग्रेजों को नैतिक सहयोग अवश्य दिया जाये, पर कम-से- 
कम कांग्रेस हिंसा में शरीक होकर अपनी नैतिक ध्वजा को झुकने न दे । 
कांग्रेस के दिग्गज इस नीति की उत्तमता को महसूस करते थे, 
पर इस मार्ग पर पांव रखने में ही हिचकते थे । चक्रवर्ती राजगोपाला- 
चार्य जैसे तीक्ष्ण बुद्धिवादी तो न लड़ने की नीति को धर्म भी नहीं 
मानते थे । युद्ध के शुरू-शुरू में इस प्रइन ने इतना जोर नही पकड़ा । 
कांग्रेस की मांगें सरकार के सामने रक्खी पड़ी थीं। पर सरकार 
ने न तो उन्हें पूरा किया, न कोई आशा दिलाई । इस तरह कांग्रेस 
के प्रस्ताव का मानसिक अर्थ दो पक्ष के लोगों का भिन्न-भिन्न था । 
गांधीजी सरकार से समझौता होने पर केवल नेतिक सहायताभर 
ही देना चाहते थे। अन्य दिग्गजों ने अपनी कल्पना पर भौतिक 

सहायता देना भी कतंव्य मान रक्‍्खा था। प्रस्ताव-पर-प्रस्ताव 
कांग्रेस पास करती चली गई और इसकी द्विअर्थी भावना भी दोनों 
पक्ष अपने-अपने मन में पुष्ट करते रहे । 

गांधीजी ने तो लेखों, वक्‍तव्यों और वाइसराय की मुलाकातों 
में इस चीज को स्पष्ट कर दिया था कि हिदुस्तान तो अंग्रेजों को 
नेतिक बल का ही दान दे सकता है । पर वाइसराय ने भी अपने 
मन में अवश्य मान रक्खा होगा कि भौतिक बल का दान भी समझौता 
होने पर मिलना नितांत असंभव नहीं । दिन निकले, महीने निकले । 
जर्मनी की मृत्यु-बाढ़ एक के बाद दूसरे राष्ट्र को अपने उदर में 
समेटती हुई आगे बढ़ती चली । जब फ्रांस का पतन हुआ, तब 
“मारते-मारते मरना या “बिना मारे मरना यह प्रदन तेजी के साथ 
महत्वपूर्ण बन गया। अबतक जिस तरह से दो पक्ष अपनी- 
अपनी कल्पना लेकर गाड़ी हांकते थे, वह अब असम्भव-सा होगया । 
गांधीजी शुरू से इस भेद को जानते थे । शुरू से अपने सहकमियों 
से कहते थे कि मुझे छोड़दो | पर गांधीजी को जबतक राजी- 
खुशी उनके सहकर्मी छोड़ न दें, तवतक वह कांग्रेस से निकल 
नहीं सकते थे । अंत में कांग्रेस के दिकपालों ने देख लिया कि गांधीजी 
को अधिक दिन तक निबाहना उनके प्रति सरासर अन्याय है और 
वर्धा में २० जून १९४० को लम्बी बहस के बाद गांधीजी को 
बिदाई देदी । 

यह भी गांधीजी के जीवन की एक अनोखी घटना थी । शायद 
इससे अत्यंत मिलती-जुलती घटना हमारे पुराणों में युधिष्ठिर 
के स्वर्गारोहण के वर्णन में मिलती हे । गांधीजी से अन्य नेताओं 
के इस मतभेद की चर्चा करते हुए मेंने कहा, बापू ! इसे मतभेंद 
नहीं कहना चाहिए । एक शक्कर ज्यादा मीठी हो और 
दूसरी कम मीठी हो, तो क्‍या हम यह कहेंगे कि दोनों 


एक सो तेरह 


शकक्‍करों में मतभेद हे ” बात तो यह है कि आप जहां छुद्ध 
धर्म की बात करते हें, वहां अन्य नेता आपद्धर्म की बात 
करते हैं । उनकी श्रद्धा इतनी बलवती नहीं है कि वे शुद्ध धर्म की वेदी 


- “5 पर कही जानेवाली व्यावहारिकता का बलिदान करदें। और आप 


यह आशा भी कैसे कर सकते हैं कि आपकी जितनी सजीव 
श्रद्धा सभीके हृदय-पट पर अपना प्रभुत्व जमाले ? जैसे युधिष्ठिर 
स्वर्ग में गये तब एक-एक करके उनके निकटस्थ गिरते चले गये, 
उसी तरह आपका हाल है। ज्यों-ज्यों आप बढ़ते हें, ऊपर चढ़ते 
हैं, त्यों-त्यों आपके साथी पिछड़ते जाते हें, थकान के मारे गिरते 
जाते हैं ।” पास में बैठी हुई डा० सुशीला ने मजाक में कहा, “पर 
युधिष्ठिर के साथ कुत्ता तो रहा। बापू ! इस दृष्टांत से स्वर्ग 
में पहुंचनेवाला कुत्ता कौन-सा है ?” गांधीजी ने कहा, “पहले 
यह बताओ कि वह यूधिष्ठिर कौन-सा हे ? विषय के गांभीरय ने 
सबके चेहरों पर जो एक तरह की सलवटें डाल दी थीं वे इस मजाक 
में रफा हुईं । सब खिलखिलाकर हंस पड़े । 

पर इसका नतीजा क्‍या होगा ? अभी तो कालदेव इतिहास 
का निर्माण करते ही जाते हें । अंत तो बाकी है, होनहार भविष्य 
के गर्भ में हे । पर एक बात स्पष्ट होगई । कांग्रेस की अहिसा-नीति, 
यह एक उपयोगितावाद था। गांधीजी की अहिसा, यह उनका 
प्राण है। पर कौन कह सकता है कि गांधीजी की अहिसा कांग्रेस को 
प्रभावांवित न कर देगी ”? और जो अहिसा अबतक उपप्रोगिता के 
ढकने से ढकी थी वह अब अपना शुद्ध स्वरूप प्रकाशित न कर देगी ? 

दो महीने तक उपयोगिता के सेवन के पश्चात बम्बई में फिर 
गांधीजी के हाथ में बागडोर सौंपना क्‍या यह सिद्ध तो नहीं कर 
रहा है कि इच्छा या अनिच्छा से कांग्रेस शुद्ध गांधीवाद की तरफ 
खिंची जारही है ? 


एक सो चोौदह 


मेरा खयाल है कि जब बाहर के आक्रमणों से भार॑तवर्ष की रक्षा 
_ का प्रदन सचमुच उपस्थित होगा, तब हमारे नेताओं का काफी 
हृदय-मंथन होनेवाला है । हिसात्मक वास्त्रास्त्रों से किसी बड़े राष्ट्र 
से मुकाबिला करने की हमारी हौंस--यदि सचमुच वह हौंस हो : 
तो--छोटे मुंह बड़ी बात हैं । दूसरी ओर हमारे पास सत्याग्रह का 
एक शस्त्र है, जो चाहे सान पर चढ़कर संपूर्ण न भी बन पाया हो तो. 
भी एक ऐसा शस्त्र है जो अन्य किसी राष्ट्र के पास आज नहीं है । 
इसलिए जिस दिन भारतवर्ष की रक्षा का प्रश्न सचमुच ही उपस्थित 
होगा उस दिन सत्याग्रह का शस्त्र गांधीजी जिंदा हों और खटाई में 
पड़ा रहे ऐसी सम्भावन[ नहीं । गांधीजी का तो यह भी विश्वास है 
कि भारत की जनता अहिसात्मक संग्राम में पीछे नहीं रहेगी । श्रद्धा 
की कमी उनकी समझ में नेताओं में हे, न कि जनता में । 

जो हो, एक चीज साबित हुई। वह है गांधीजी की अहिसा 
में सजीव श्रद्धा । दूसरी चीज जो अभी साबित होनी बाकी है वह 
है अहिसा-शस्त्र का कौशल । उसके लिए, मालूम होता है, अवसर 
आरहा हैं । और यदि गांधीजी के जीवन में वह अवसर आजाये 
और उसमें उस दास्त्र की विजय साबित होजाये, तो यह 
संसार के भविष्य के इतिहास-निर्माण के लिए एक अद्भुत 
घटना होगी । 

पर बीच में भविष्य की कल्पना आगई । जो हो, अंग्रेजों को 
परेशानी न हों, गांधीजी की इस मंशा का देश ने अबतक एक 
स्वर से पालन किया । खाकसारों ने उपद्रव किया, पर कांग्रेस 
शांत रही । वह बलवान की द्ांति थी। सहज ही आज कांग्रेस 
लाखों आदमी कटा सकती है, जेलें ठसाठस भर सकती है । पर 
गांधीजी ने शांति रखकर इस युद्ध के जमाने में जनता पर उनका 
कितना काब्‌ है यह साबित कर दिया। भारतवषं में इतनी शांति 


एक सौ पंद्रह 


पहले कभी न थी जितनी आज है । हमने अपनी उदारता का प्रदर्शन 
कर दिया । इससे हमारी शक्ति साबित हुई है। हमारी नेकनीयती 
का प्रमाण मिला । शुद्ध सत्याग्रह का स्वरूप इंग्लेंड के सामने आ- 
गया । अंग्रेजों से हमारी लड़ाई बंद नहीं हुई है । मुमकिन है, 
जंग के बाद उनसे लड़ाई हो । शायद बड़ी भयंकर लड़ाई हो । यह 
भी मुमकिन है कि सरकार अपनी गलतियों से कांग्रेस को झगड़ने के 
लिए बाध्य करे । पर गांधीजी अंग्रेजों को परेशानी से बचाने के 
लिए कुछ भी उठा न रक्‍खेंगे। आज अंग्रेज त्रस्त हें, इसलिए उनपर 
आज वार करना कायरता होगी । ऐसी भावना गांधीजी के चित्त 
में अवश्य रही है । गांधीजी को स्वराज्य से भी सत्याग्रह प्रिय हे । 
और गांधीजी तो मानते ही यों हें कि स्वराज्य की अधिक-से-अधिक 
सेवा इसीमें है कि हम शुद्ध सत्याग्रह का अनुसरण करें। इसलिए 
गांधीजी ने ब्रिटिश सल्तनत को परेशानी से काफी बचाया। इंग्लेंड 
इसके लिए कृतज्ञ नहीं है और न इंग्लेंड की मनोवृत्ति में कोई फर्क 
पड़ा है । पर गांधीजी आशा किये बेठे हें कि “चमत्कार का 
युग गया नहीं है। जबतक ईश्वर हैँ तबतक चमत्कार भी 
है ।” इस श्रद्धा की भाप से गांधीजी का स्टीम-एंजिन चला 
जारहा है । 

वत्तमान युद्ध के समय में गांधीजी में एक बात और मेंने देखी 
है। जबसे युद्ध चला है तबसे वह प्रायः सेवाग्राम में ही रहना पसंद 
करते हें। अति आवद्यकता के कारण एक बार उन्हें बंगाल जाना 
पड़ा। रामगढ़-कांग्रेस में तो जाना ही था। वाइसराय के पास जब- 
जब जाना पड़ा तब-तब गये। पर इन यात्राओं को छोड़कर और कहीं 
न तो जाना चाहते हें, न बाहर जाने के किसी कार्यक्रम को पसंद 
करते हें। पहले के जो वादे बाहर जाने के थे, वे भी उन्होंने वापस 
लौटा लिये। मुझसे भी एक वादा किया था, पर वह लौटा लिया 


एक सो सोलह 


गया । क्‍यों ? “मुझे, जबतक लड़ाई चलती है, सेवाग्राम छोड़ना 
अच्छा नहीं लूगता ।” कुछ सोचते रहते होंगे। पर कभी उन्हें विचार- 
मग्न नहीं पाया । फिर भी मालम होता है कि वतंमान युद्ध में 

उन्हें काफी विचार करना पड़ा है। 


एक सो सत्रह 

पर गांधीजी कब सोचते हें, यह प्रश्न सामने आता है। भांधीजी 
के पास इतना काम रहता है कि सचमुच यह कहा जासकता है कि 
उन्हें एक पल की भी फुर्सत नहीं रहती। मुझे अक्सर ऐसा लगा है कि 
काम के इतने बाहुलल्‍य के कारण कभी-कभी महत्व्र के कार्य ध्यान 
से ओझल होजाते हें और कम महत्व के कामों को आवश्यकता से 
अधिक समय मिल जाता है। द्वितीय गोलमेज परिषद में जब गये 
तंब उनके मंत्रिवर्ग में वही लोग थे, जो सदा से उनके साथ रहे हें । 
नये-नये कामों की बाढ़-सी आरही थी और इसपर भी काम शीक्ष 
निपट जाये ऐसी व्यवस्था नहीं थी। सिवाय नये आदमी मंंत्रिवर्गं 
में भर्ती करने के और क्या उपाय होसकता था ? पर यह गांधीजी 
को स्वीकार नहीं था। ज्यों-ज्यों काम बढ़ रहा था, त्यों-त्यों आपस 
में बांट-चंटकर काम निपटाया जाता था। फलस्वरूप, गांधीजी की 
नींद में कमी होती जारही थी। 
लन्दन में काम करते-करते रात के दो तक बज जाते थे। सुबह 
चार बजे प्रार्थना करके नौ बजे तक टहल-फिरकर, खा-पीकर तैयार 
होकर, फिर काम करना पड़ता था। चार घंटे से ज्यादा तो नींद 
शायद ही कभी मिलती थी । इसलिए गांधीजी ने कांफ्रेंस में ही, 
जब स्पीचें होती रहती थीं, कुर्सी पर बेठे-बेठझे आंख मूंदकर नींद लेना 


एक सो अठारह 


शुरू कर दिया। मेंने टोका। कहा, यह कुछ अच्छा नहीं लगता 
कि बड़े-बड़े लोग बैठे हों, व्याख्यान दिये जारहे हों, और 


आप सोते हों।” उत्तर मिला, “फिर क्या जागरण करके यहां बीमार... 
पड़ना है ? और तुमने कभी देखा भी है क्या कि एक भी मर्म के 


व्याख्यान को में न सुन पाया होऊं ? ”” यह बात सही भी थी । 
यहां भी उनका विवेक का मापदण्ड कुछ अलग ही था। न मालूम 
कौनसी वृत्ति काम करती थी ! जब कभी कोई महत्व का 
पुरुष बोलने खड़ा होता था, तो गांधीजी चट आंखें खोल देते 
थे और समाप्ति पर फिर नींद लेलेते थे । 

पर मुझे यह स्थिति अच्छी नहीं लगती थी । साथवालों में 
आपस में हम लोग यँह चर्चा किया करते थे कि बापू को चाहिए 
कि अपने मंत्रिवर्ग में कुछ नये आदमियों का और समावेश करें। 
इसकी क्या जरूरत हे कि हर खत बापू या महादेवभाई ही हाथ से 
लिखें ? गांधीजी का दाहिना हाथ लिखते-लिखते थक जाता था, 
तो वह बांयें हाथ से काम करने लगते थे। गोलमेज परिषद सम्बंधी 
कामों की कभी-कभी वह अवहेलना भी करते थे। और इसके बदले 
गायों की प्रदर्शिनी में जाना, विछायती बकरियां देखना, साधारण 
मनुष्यों से मिलना-जुलना, कई तरह की खब्तियों को काफी 
से ज्यादा समय देदेना, ये सब चीजें बढ़ती जारही थीं। अक्सर 
गरीबों के बच्चों से खेलते-खेलते कह दिया करते थे कि मेरी गोलमेज 
परिषद सिण्ट जेम्स” महल में नहीं, इन बच्चों के बीच में हे । ये 
सब चीजें पास में रहनेवालों को खटकती भी थीं । अब में देखता 
हूं तो लगता हैँ कि गांधीजी ने गोलमेज परिषद की अलहेलना करके 
कुछ नहीं खोया । तो भी यह में अब भी महसूस करता हुं कि उनके 
पास काम ज्यादा है, आदमी कम। क्‍यों नहीं स्टेनो-टा इपिस्ट रखते, 
जिससे कि लिखा-पढ़ी में सुभीता हो, समय की बचत हो ? कई 


एक सो उच्नोसं 


मतंबा मेंने इसका जिक्र किया, पर कोई फल नहीं निकला । 

पर प्रश्न तो यह है, “इतने काम के बीच इन्हें सोचने की फु्संत 
कब मिलती है ?” 

कितने ऐसे किस्से हें, जिनपर उनका उनके साथियों से मत- 

भेद हुआ । कितनी घटनाएं मुझे याद हैं, जिनके सम्बन्ध में मुझे 
ऐसा लगा कि गांधीजी गछती कर रहे हें और पीछे साबित 
हुआ कि गलती उनकी नहीं उनसे मतभेद रखनेवालों की 
थी। एक प्रतिष्ठित मित्र ने एक मतंबा, जब एक घटना घट रही 
थी, कहा कि गांधीजी गलती कर रहे हें। मेंने भी कहा, हां, गलती 
होरही है ।' पर फिर उसी मित्र ने याद दिलाई कि हम लोगों ने 
कई मतंबा जिस चीज को गांधीजी की भूल*माना था वह पीछे 
से उनकी बुद्धिमत्ता साबित हुईैं। यह सच बात थी। यह आइचर्ये 
की बात है कि इतना काम और इतने जटिल प्रश्नों की समस्या 
और फिर इतना शुद्ध निर्णय। भूल मनुष्यमात्र करता है। गांधीजी 
भी भूल करते हें। उन्होंने अपनी कितनी भूलों का बढ़ा-चढ़ाकर 
जिक्र किया है । मजा यह है कि जिन चीजों को उन्होंने भूल माना 
है उन्हें उनके साथियों ने भूल नहीं माना । बल्कि उनके साथियों 
ने यह माना कि गांधीजी ने अपनी भूल स्वीकार करने में भूल की है। 
भूल मनुष्यमात्र करता ही है। गांधीजी भी करते हें, पर सबसे कम। 

गांधीजी का निर्णय करने का तरीका कया है ? वह कंसे सोचते 
हैं ? इतने कामों के बीच कब सोचते हें ? गांधीजी को मेंने 
कभी विचारमग्न नहीं देखा । प्रश्न सामने आया कि झट गांधीजी 
ने फेसला दिया। बड़े-बड़े मौकों पर मेंने पाया है कि प्रश्न उपस्थित 
होगया है, निर्णय करने का समय आगाया है, पर जबतक ऐन मौका 
नहीं आया तबतक निर्णय नहीं करते । 


+ 


गोलमेज परिषद की प्रथम बेठक में उनका महत्त्वपूर्ण व्या- 


एक सो बीस 


ख्यान होनेवाला था, जो उनका प्रथम व्याख्यान था उसे सुनने 
को, उनके विचार जानने को, सब लोग अत्यंत उत्सुक थे। गांधीजी 
ने न कोई विचार किया, न तैयारी ही की, और वहां पहुंचते ही 
धारा-प्रवाह मर्म की बातें उनकी जबान से निकलने लगती हें: । 
अत्यंत महत्व के काम के लिए वाइसराय से मुलाकात करने जा 
रहे हैं । पांच मिनट पहले में पूछता हुं, क्या कहेंगे ?” उत्तर 
मिलता है, 'मेरा मस्तिष्क शुन्य है । पता नहीं क्‍या कहूंगा ।” 
और वहां पहुंचते ही कोई अनोखी बात कह बैठते हें। यह एक 
अद्भुत चीज हें। । 
अहमदाबाद में मिल-मजदूरों की हड़ताल हुई | न्याय मजदूरों 
के साथ था, यह गांधीजी ने माना था। मिल-मालिकों से भी 
प्रेम था। इसलिए एक हदतक तो प्रेम का भी झगड़ा था। मजदूर 
पहले तो जोश में रहे, पीछे ठंढे पड़ने गे । भूख के मारे चेहरों पर 
हवाइयां उड़ने लगीं । मजदूरों की सभा में गांधीजी व्याख्यान 
देरहे थे। मजदूरों के चेहरे सुस्त थे । अचानक गांधीजी के मुंह से 
निकल पड़ा, यदि हड़ताली डटे न रहे और जबतक फंसला न हो 
तंबतक हड़तालियों ने हड़ताल को जारी न रक्‍्खा, तो में भोजन 
न छुऊंगा । यह अचानक निर्णय मुंह से निकक पड़ा । न पहले 
कोई विचार उपवास का था, न कोई मन में तर्क करके तत्त्व का 
मोल-तोल था । राजकोट का उपवास भी इसी तरह अचानक 


ही किया गया था । 

इन घटनाओं में एक बात मेने स्पष्ट पाई। गांधीजी निर्णय 
करने के लिए न विचार-मग्न होते हें, न अपने निर्णय को विचार 
की कसौटी पर पहले कसते हें। निर्णय पहले होता है, तक-दलील 
पीछे पैदा होती है। यही कारण है कि कभी-कभी उनकी दलीलें 
कच्ची माल्मम देती हें, तो कभी-कभी “घृताधार पात्र वा पाज़्ाधारं 
घृतस्‌ ” की तरह अत्यत सूक्ष्म या तोड़ी-मरोड़ी हुई या खींचातानी 
की हुई मालम देती हे । कभी-कभी ऐसी दलीलों के मारे उनके 
विपक्षी परेशान होजाते हें। उन्हें चाणक्य बताते हें। उन्हें उस 
मछली की उपमा दी जाती है, जो अपनी चिकनाहट के कारण 
हाथ की पकड़ में नहीं आती और फिसलकर कब्जे से निकल जाती है। 

पर दरअसल बात यह हे कि गांधीजी की दलीलें सहज स्वभाव 
की होती हें। पर चूंकि ये दलीलें निर्णय के बाद पैदा होती हैं, न कि 
निर्णय दलील और तक की भित्ति पर खड़ा किया जाता है , इसलिए 
उनका सारे-का-सारा निर्णय तक कभी अनावश्यक जटिलता लिये, 
कभी चाणक्यीय वागूजाल से भरा हुआ और कभी थोथा प्रकट 
होता है । और हो भी क्‍या सकता है? सूरज से पूछो 
कि आप सर्दी में दक्षिणायन और गर्मी में उत्तरायण क्‍यों होजाते 
हैं, तो क्या कोई यथाथे उत्तर मिलेगा ? सर्दी-गर्मी उत्तरायण- 


शक सौ बाईस - 


दक्षिणायन के कारण होती हैँ, न कि उत्तरायण-दक्षिणाय॑न सर्दी- 
गर्मी के कारण । गांधीजी की दलीलें भी वैसी ही हें । वे निर्णय 
के कारण बनती हें, न कि निर्णय उनके कारण बनता हैं । असल 
में तो जबदस्त दलील उनके निर्णय के बारे में यही होसकती है कि'* 
यह गांधीजी का निर्णय में अतिशयोक्ति नहीं कर रहा हरा हे; 
क्योंकि मेने यह पाया है कि उनका निर्णय उनकी दलीलों से कहीं 
अधिक प्राबल्य रखता हैं, कहीं अधिक अकाटय होता हें 
चार तरह के सत्यानाग वाली स्वतंत्रता-दिवस के उपलक्ष्य 
में जो शपथ हट, उसमें कथन हैं कि अंग्रेजों ने भारतवर्ष का आथिक, 
राजनंतिक, सांस्ट्रतिक और आध्यात्मिक नाश किया हें । यह 
पुरानी शपथ है, जो वर्षों से चली आती है। पर इस साल 
काफी कोछाहल हुआ । अंग्रेजी पत्रकारों नें और कुछ अंग्रेज नेताओं 
नें कहा कि “यह सरासर झूठ हैं | हम छोगों ने कब आध्यात्मिक 
या सामाजिक नाश किया ? यह कथन ही नितांत असत्य 
हैं कि हमने मारतीय अध्यात्म या संस्क्रति का खून किया है।* 
ब्रात में कुछ वजन भी हैं; पर जैसा कि हर दफा होता है, गांधीजी 
जो कद्ते हैं उसका अर्थ जनता या सर्वसाधारण कुछ भी करें, गांधीजी 
को तो वही अर्थ मान्य हैं जो उनका अपना हैं । वह ऋब्दों कें 
साहित्यिक अर्थ के कायल नहीं हें । वह थब्दों में जो तत्त्व भरा रहता 
हैं, उसके पत्षपाती हँ | कांग्रेस ने कहा, आजादी चाहिए। गांबीजी 
नें कहाँ कि हां, आजादी चाहिए ॥ पर जवाहरलालजी आजादी 
मांगते हें तो वह कुछ अलग चीज चाहते हें । गांधीजी की आजादी 
अलग चींज हैँ । गांधीजी की आजादी पूर्ण स्वराज्य तो है ही, पर 
कई पहलओं से महज राजनैतिक आजादी की अपेक्षा अधिक जटिल 
भी है । गांघीजी के पूर्ण स्वराज्य में अंग्रेजों के लिए तो त्याग हैं 
ही, पर मारतीयों के लिए भी सुख की नींद नहीं । आजादी कहते- 


एक सौं तेईस 


कहते गांधीजी “पूर्ण स्व॒राज्य” शब्द का प्रयोग करने लगते हें ॥ 
फिर “रामराज्य' कह जाते हें । 

असल में तो वह रामराज्य ही चाहते हें । कई मतेबा उन्होंने 
पाश्चात्य चुनाव-प्रणाली की निदा की है और रामराज्य को श्रेष्ठ 
माना ह। क्‍योंकि उनकी दृष्टि में रामराज्य के माने पूर्ण स्व॒राज्य 
होसकता है, पर पूर्ण स्वराज्य के माने राक्षस-राज्य भी होसकता 
है। जमंनी स्वतंत्र है, ऐसा हम मान सकते हें। पर गांधीजी ऐसी 
स्वतंत्रता नहीं चाहते । वह मुद्दे के पीछे चलते हें, शब्द के गुलाम 
नहीं हैं । हलुवा कहो या और किसी नाम से पुकारो, वह एक पोषक 
और स्वादिष्ट भोजन चाहते हें । वह शब्द का ऐसा अर्थ करते हैं 
कि जिसके पीछे कुछ मुद्दा रहता है, तथ्य रहता है। इसलिए हर 
शब्द का अपना अर्थ करते हें और उसीपर डटे रहते हें। 
इसमें बहुत गलतफहमियां होजाती हें, पर इससे उनको व्याकुलता 
नहीं होती । . 

कांस्टिट्यूएण्ट असेम्बली शब्द के अर्थ का भी शायद यही हाल 
है । रामगढ़ के सविनय आज्ञा-भंग के प्रस्ताव के पीछे जो कैद लगी 
है उसको लोग भूल जाते हें और आज्ञा-भंग को याद रखते हें। 
पर गांधीजी आज्ञा-भंग को ताक पर रखकर उसके पीछे जो कैद 
है उसकी रटन करते हें। लोग जब रसगुल्ला-रसगुल्ला चिल्लाते 
हैं, तब उनकी मंशा होती है एक गोल, अंडाकार सफेद चीज से, जो 
मीठी और रसभरी होती है । पर गांधीजी इतने से संतुष्ट॑ नहीं ॥ 
उन्हें गोलाकार, अंडाकार या सफेद की परवा नहीं । चाहे चपटी 
क्यों न हो, चाहे पिलास लिये क्‍यों न हो, पर मीठी तो हो ही, ताजगी 
भी लिये हो । उसमें कोई जहर न मिला हो, स्वच्छ दूध की बनी हो, 
जो-जो उसमें वांछनीय चीजें होती हें वे सब हों, फिर शक्ल चाहे 
कुछ भी हो, रंगरूप की कोई कंद नहीं । शक्कर सफेद न हो और 

छाल हो और उसके कारण रसगल्ले का रंग यदि लाल हैं तो 
ज्यादा पसंद हैं । गांधीजी ने जब “चार सत्यानाश” वाली दपथ 
का समर्थन किया तो उनका अपना अर्थ कुछ और था, कांग्रेस का अर्थ 
कुछ और था । 
इसलिए जब कुछ प्रतिष्ठित अंग्रेजों नें इस शपथ की शिकायत 
की और इसे असत्य और हिंसात्मक बताया तो झट गांघीजी ने 
अपनी व्याख्या दे डाली--“मेरे पिताजी सीधें-सादे आदमी थे। 
पांव में नरम चमड़े का देसी जूता पहना करते थे। पर जब उन्हें 
गवर्नर के दरबार में जाना पढ़ा, तो मौजा पहना और बट पहने । 
कलकत्ते में मैंने देखा कि कुछ राजा-महाराजाओं को कर्जन के दरबार 
का न्योता आया तो उन्हें अजीब तैयारियां करनी पढ़ीं। उनकी 
बनावट और स्वांग इतने भद्दे थे कि मानों वे खानसामा के 
भेष में हों ऐसे छूगते थे । हजारों भारतीय ऐसे हें जो अंग्रेजीदां 
तो बन गये, पर अपनी भाषा से कोरे हें | क्या यह संस्क्रति और 
अध्यात्म का ह्यस नहीं हैं ? माना कि यह हमने अपनी स्वेच्छा से 
किया, पर स्वेच्छा से हमने आत्म-समर्पण किया, इससे क्या अंग्रेजों 
का दोष कम होजाता है ? जो बेड़ियां बंदी को बंधन में रखती हें 
उन्हींकी यदि बंदी पूजा करने छूग जाये और अपने बंधरनकर्त्ता का 
अनुवर्तन करें तों फिर ह्वस का कौन-सा अध्याय बाकी रहा ?” 
यह कुछ अनोखी-सी दलील हे, पर इस दलील ने शपथ" 
से पैदा हुई कटुता को अवब्य ही कम कर दिया । साथ ही, गांधीजी 
के विपक्षियों को यह लछगे बिना नहीं रहा कि बाल की खाल खींची 
जाती हैं । पर दरअसल बात तक्ेयह हैं कि उस शपथ के माने गांधीजी 
के अपने और रहे हैँ, लोगों के कुछ और | गांधीजी के निर्णय तर्क 
के आघार पर नहीं होते । तर्क पीछे आता है, निर्णय पहले बनता है । 
दरअसल दद्ध बद्धिवालों को निर्णय म॑ ज्यादा सोच-विचार नहीं 


एक सौ पच्चीस 


करना पड़ता । एक अच्छी बंदूक से निकली हुई गोली सहसा 
तेजी के साथ निशाने पर जाकर लगती है। उसी तरह स्थितप्रज्ञ 
का निर्णय भी यंत्र की तरह झटपट बनता है, क्‍योंकि “'सत्य प्रतिष्ठायां 
« ,क्रियाफलाश्रयत्वम्‌ । 

पर यह उनकी विभूति--और इसे विभूति के अछावा और 
क्या कह सकते हैं ?--मित्र और विपक्षी दोनों को उलझन में डाल 
देती है। यह चीज गांधीजी को रहस्यमय बना देती है । इसके कारण 
कितनेही लोग उनके कथन को अक्षरशः: न स्वीकार करके उसे 
शंका की दृष्टि से देखते हें । 

गांधी-अरविन पैक्ट के समय की बात हे। करीब-करीब 
सारी चीजें तय होगईं। एक-एक शब्द वाइसराय और गांधीजी 
ने आपस में मिलकर पढ़ लिया । पढ़ते-पढ़ते वाइसराय के घर पर 
दोपहरी होगई। वाइसराय ने कहा : “में भोजन कर लेता हूं। 
आप भी थक गये हें। मेरे कमरे में आप सो जाइए, फ़िर उठकर 
आगे काम करेंगे ।” गांधीजी सोगये । ढाई बजे सोकर उठे, हाथ- 
मुंह धोया । गांधीजी का कथन है, “मुझे कुछ बेचेनी-सी मालूम हुई । 
मैंने सोचा, यह क्‍या है ? बेचैनी क्‍यों है ? यह शारीरिक बेचेनी 
नहीं थी, यह मानसिक बेचेनी थी । मुझे लगा कि में कोई पाप कर 
रहा हूं। इकरारनामे का मसविदा मेंने लिया और उसे पढ़ना शुरू 
किया । पढ़ते-पढ़ते जमीन संबंधी धारा पर पहुंचते ही मेरा माथा 
ठनका । बस, मैंने जान लिया, यही भूल होरही थी । वाइसराय से 
मैंने कहा, यह मसविदा ठीक नहीं है । में इसे नहीं मान सकता । यह 
सही है कि मैंने इसकी स्वीकारोक्ति द्वेदी थी, पर मेंने देखा कि में 
पाप कर रहा था । इसलिए में इस स्वीकारोक्ति से वापस हटता हूं ।' 

वाइसराय बेचारा हक्‍्का-बक्‍्का रह गया। यह भी कोई 
तरीका है ? दलीलें तो गांधीजी के पास हजार थीं और दलीलें 


एक सो छब्बोस 


शिकस्त देनेवाली थीं। पर दलीलों ने नाट्य-मंच पर पीछे प्रवेश 
किया, पहले आया निर्णय । अंत में वाइसराय दंलीलों के कायल 


हुए। पर क्या वाइसराय ने नहीं माना होगा कि यह आदमी 7. 


बढ़ा है? 

६ अप्रैल को सत्याग्रह-दिवस मनाया जाता है। इसके निर्णय का 
इतिहास भी ऐसा ही है । कुछ दिन पहले तक गांधीजी ने इसकी कोई 
कल्पना ही नहीं की थी । एक रात गांधीजी सो जाते हैं । रात को 
स्वप्न आता है कि तारीख ६ को सत्याग्रह-दिवस मनाओ । सहकर्मी 
कहते हैं कि अब समय नहीं रह गया, सफलता मुश्किल है । पर इसकी 
कोई परवा नहीं। मुनादी फिरादी जाती है और छ: तारीख 
का दिन शान के साथ सफल होता है। क्‍या यह कोई दलील पर 
बना हुआ निर्णय था ? क्‍या सहकारियों ने नहीं सोचा होगा कि 
यह कैसा बेजोड़ आदमी है, जो हठात निर्णय करता है और दलीलें 
पीछे से पैदा करता है ? पर मेरा खयाल है कि जो अंतरात्मा 
से प्रेरित होकर निर्णय करते हें, उनके निर्णय तर्क के आधार पर 
नहीं होते । पर यह अंतरात्मा सभीको नसीब नहीं होती । 
यह क्या वस्तु है, इसके समझने का प्रयास भी कठिन है। प्रस्तुत 
विषय तो इतना ही है कि गांधीजी के निर्णय कैसे हुआ करते हैं । 


एक सो सत्ताईस 


१६ 


जबसे मझे गांधीजी का प्रथम दर्शन हुआ, तबसे मेरा-उनका 
अविच्छिन्न सम्बन्ध जारी है । पहले कुछ साल में समालोचक होकर 
उनके पास जाता था, उनके छिद्र ढूंढने की कोशिश करता था; 
क्योंकि नौजवानों के आराध्य छोकमान्य की ख्याति को इनकी 
ख्याति टक्कर लगाने लूग गई थी, जो मुझे रुचिकर नहीं मालूम 
देता था। पर ज्यों-ज्यों छिद्र ढंढने के लिए में गहरे उतरा त्यों-त्यों 
मझे निराश होना पड़ा और कुछ अरसे में समालोचक की वृत्ति 
आदर में परिणत होगई, और फिर आदर ने भक्ति का रूप धारण 
कर लिया। बात यह है कि गांधीजी का स्वभाव ही ऐसा है कि 
कोई विरला ही उनके संसर्ग से बिना प्रभावांवित हुए छूटता हैँ । 

हम जब स्वप्नावस्था में होते हें तब न करनेयोग्य कार्य कर 
लेते हैं, जो जाग्रत अवस्था में हम कभी न कर। पर शारीरिक जाग्रत 
अवस्था में भी मानसिक सुषुप्ति रहती है और ध्यानपूर्वक खुद्दंबीन 
से अध्ययन करनेवाले मनष्य को, रूहानी बेहोशी में किये गये कामों 
से, उस तिल के तेल का माप मिल जाता है। गांधीजी से मेरा 
पच्चीस साल का संसर्ग रहा है। मेंने अत्यंत निकट से, सूक्ष्मदशक 
यंत्र द्वारा, उनका अध्ययन किया है । समालोचक होकर छिद्रांवेषण 
किया है। पर मेंने उन्हें कभी सोते नहीं पाया | मालूम होता हैं, 

बह हर पल जाग्रत रहते हैं ॥ इसलिए जब वह मुझे. कहंते हैं कि, 
“हर पल मेरा जीवन ईर्वर-सेवा में व्यतीत होता हैं,” तो में इसमें 
कोई अतिशयोक्िति नहीं पातां.। ऐसा कथन अभिमान की निशानी 
नहीं है; क्‍योंकि गांधीजी द्रष्टा-.होकर ही अपना विवेचन देते हैं । 
यदि द्रष्टा होकर कोई अपनेआपको देखें, तो फिर वह चांहे अपना 
विवरण दे या पराया, उसमें कोई भेद नहीं रह जाता । और वह 
अपना विवरण भी उतना ही नि:संकोच देसकता है जितना कि पराया । 

यरवडा में जब वह उपवास के बाद उपवास करने लगे तो मुझे 
ऐसा लगा कि शायद अब वह सोचते होंगे, में बूढ़ा होकर अब 
जानेवाला तो हूं ही, इसलिए क्‍यों न लड़ते-लड़ते जाऊं ?” 
मैंने उन्हें एक तरह का उलाहना देते हुए कहा, मालम होता है कि 
आपने जीकर देश का भला किया, पर अब चूंकि मरना है, इसलिए 
मृत्यु से भी आप देश को लाभ देना चाहते हैं ।” उन्होंने कहा, ऐसी 
कल्पना करना भी अभिमान है; क्‍योंकि करना, कराना, न कराना 
यह ईइवर का क्षेत्र है । यदि इस तरह का मन में हम कोई नकशा 
खींचें तो यह ईद॑वर के अस्तित्व की अवहेलना होगी और इससे हमारा 
अभिमान साबित होगा ।” मुझे यह सुनकर आश्चर्य हुआ; अहंकार 
का उन्होंने कहांतक नाश किया है, इसका मुझे पता छगा । _ 

अहंकार से गांधीजी इतनी दूर हें, यह उनके अंतर में झांकने 
से ही पता लग सकता हैं । 

हरिजन-सेवक-संघ के हर पदाधिकारी को एक तरह की शपथ 
लेनी पड़ती है । उसका आशय है कि में अपने जीवन में ऊंच-नीच 
का भेद नहीं मानूंगा । इस शपथ के लेने का समय आया तो मेने, 
इंकार किया। मैंने कहा कि “केवल जन्म से न कोई ऊंचा"है न नीचा, 
यह तो में सहज ही मान सकता हूं। पर यदि एक आदमी चोर हैं, 
दुष्ट है, पापी है, उसके पाप-कमं प्रत्यक्ष हें और मुझमें वे ऐब नहीं हें 

तो में अभिमान न भी करूं तो भी, इस ज्ञान से कि में अमुक से 
हूं, कैसे वंचित रह सकता हूं ? इसके माने यह हें कि में द्रष्टा 
भी यह मान सकता हूं कि में अमुक से ऊंचा हूं, अमुक से ब ।' 

इस बहस ने उन्हें कायल नहीं, किया, तो मेने मुद्दे की : 
पेश की, “आप अपने ही को लीजिए । आप ईश्वर से अधिक न 
हैं बनिस्बत मेरे, अब क्या आप इस बात को आपमें अऑ*् 
न होते हुए भी भूल जायेंगे कि आप ऊंचे हें और में नीचा हूं ? 

“पर यह बात ही सही नहीं है, क्योंकि जबतक हम अपनी 
मंजिल तय न करलें, कौन कह सकता है कि ईश्वर के निकट कौन हैं 
और दूर कौन ? जो दूर दिखाई देता है वह निकट भी होसकता है, 
और जो निकट दिखाई देता है वह दूर भी होसकता है । में हिंदुस्तान 
से एक बार अफ्रीका जारहा था। जहाज पर ठीक समय पर नहीं 
पहुंच सका । लंगर उठ चुका था, इसलिए एक नाव में बेठकर 
मुझे जहाज के पास पहुंचाया गया । पर तूफान इतना था कि कई 
बार मेरी किश्ती जहाज के बाजू में टकरा-टकराकर दूर हट गई । 
अंत में जैसे-तेसे मुझे जहाज पर चढ़ाया गया। पर यह भी संभव 
था कि जैसे किह्ती कई बार जहाज से टकराकर दूर निकल गई, 
वैसे दूर ही रह जाती और में जहाज पर सवार ही न होपाता । 
क्या केवल किद्दती के छजाने से हम यह कह सकते हें कि हम जहाज 
के निकट पहुंच गये ? निकट पहुंचकर भी तो दूर चले जासकते हैं । 
तो में फिर कैसे मानलं कि में ईश्वर के निकटतर हूं और अमुक मनुष्य 
दूर है ? ऐसी कल्पना ही भ्रममूलक है और अहंकार से भरी है ।' 
मुझे यह दलील मोहक लगी । अधिक मोहक तो यह चीज 
लगी कि गाँधीजी किस हृदतक जाग्रत हें। राजा का स्वांग भरनेवाला 
कलाकार अपने स्वांग से मोहित नहीं होता । गांधीजी अपने बड़प्पन 
में बेभान नहीं हे । अहंकार मोह का एक दूसरा नाम है। जाग्रत 

मनुष्य को मोह कहां, अहंकार कहां ? यही कारण है कि गांधीजी 
कभी-कभी निस्संकोच आत्मदलाघा भी कर बेठते हें। “में प्रचार- 
शास्त्र का पंडित हूं; अखबारनवीसी में निपुण हूं; में पक्का बनिया 
हूं; में शरीर-शास्त्र का विद्यार्थी. हुं; मेरा दावा है कि में अड़तीस 
वर्ष से गीता के अनुसार आचरण करता आरहा हूं (यह सन्‌ १९२९ 
ई० में इन्होंने लिखा था ) ; में सत्य का पुजारी हूं; मेरा जीवन अहनिश 
ईश्वर-सेवा में बीतता है ।” इस शब्दावली में और किसीके मंह से 

अहंकार की गंध आसकती हे, पर गांधीजी के मंह से नहीं । क्योंकि 
गांधीजी तटस्थ होकर अपनी विवेचना करते हें । 

एक दक्ष सर्जन छुरी लेकर चीरफाड़ करके मनुष्य-शरीर 

के भीतर छिपे हुए अवयवों को दर्शकों के सामने ला देता है। सड़े 
हुए हिस्से को निर्दंयता से काट डालता है, टांके लगाता है, और 
इस बेरहमी से छरी चलाता नजर आता है मानों वह जिंदा शरीर 
पर नहीं बल्कि एक रूकड़ी पर कौशल दिखला रहा हो । पर वही 
सर्जन यह व्यवहार अपने ऊपर नहीं कर सकता। ऐसा सर्जन 
कहां, जो हँसते-हंसते काम पड़ने पर अपनी सड़ी टांग को काट फेंके ? 
पर गांधीजी वसे सर्जन हें। उनके स्नायु ममता-रहित होगये हें, 
इसलिए गांधीजी जिस बेरहमी से परपुरुष को नहइतर मार सकते हें 
उससे कहीं अधिक निर्देयता से अपने ऊपर नश्तर चला सकते हैं । 
“मैंने हिमाऊय के समान बड़ी भल की है, मेने अमक पाप किया 
ऐसी स्वीकारोक्तियों से उनकी आत्मकथा भरी हे। क्‍या आइचर्य 
है, यदि वह कहें कि बुद्ध की अहिसा मेरी अहिसा से न्यून थी । 
टाल्स्टाय कभी अपने विच्चारों का पूर्ण अनुसरण नहीं कर सका, 
क्योंकि उसके विचार उसके आचारों से कई मील आगे दौड़ते थे । 
में अपने विचारों से अपने आचार को एक कदम आगे रखने का 
प्रयत्त करता आरहा हूं ।” ये उक्तियां अभिमान की नहीं, एक 

तटस्थ जर्राह की हैं, जो उसी दक्षता और कुशलता से स 
चीरफाड़ सकता है, जिस दक्षता से वह ओरों की चीरफाड़ करता है 

सूक्ष्मतया अध्ययन करनेवाले को सहज ही पता लग जाता 
कि अभिमान गांधीजी को छ तक नहीं गया । मेरा खयाल है 5 
मनुष्यों की परख छोटे कामों से होती है, न कि बड़े कामों से । बड़े 
से-बड़ा त्याग करनेवाला रोजमर्रा के छोटे कामों में लापरवाह॑ 
भी कर बैठता है और कभी-कभी अत्यंत कमीना काम भी कर लेत 
है। कारण यह है कि बड़े कामों में लोग जाग्रत रहकर काम के साथ 
साथ आत्मा को जोड़ देते हें, इसलिए वह कार्य दिप उठता है 
पर छोटे कामों में लापरवाही में मनुष्य असावधान बन जाता है 
ऐसे मनुष्य के सम्बंध में यह साबित होजाता है कि उसक 
त्याग उसका एक स्वाभाविक धर्म नहीं बन गया है। प 
गांधीजी के बारे में यह कहा जासकता है कि चाहे छोटा हो य 
बड़ा, सभी काम वह जाग्रत होकर करते हैं । इसके माने यह । 
कि त्याग, सत्य, अहिंसा इत्यादि उनका स्वाभाविक धर्म बन गय 
है। उन्हें धर्म-पालन करने में प्रयत्न नहीं करना पड़ता और या 
प्रयत्न करना पड़ता है तो अत्यंत सूक्ष्म ॥ वह आठ पहर जाग्रः 
रहते हैं। यह कोई साधारण स्थिति नहीं हें। 


शक सौ बत्तीस 

गांधीजी को एक महात्मा के रूप में हमने देखा, एक नेता के 
रूप में भी देखा, पर गांधीजी का असल रूप तो “बापू” के रूप में 
देखने को मिलता है। सेवाग्राम में बड़े-बड़े मसले आते हें । 
वाइसराय से खतोकिताबत होती है, वकिग कमेटी की बेठकें 
होती हैं, बड़े-बड़े नेता आते हैं। मंत्रिमंडल के लोग कांग्रेस-राज 
के जमाने में सलाह-सूत के लिए आते ही रहते थे । पर आश्रमवासी 
न बड़े लोगों की चिंट्ठियों से चौंधियाते हें, न बड़े नेताओं को देखकर 
मोहित होते हैं । न राजनीति में उन्हें कोई बड़ी भारी दिलचस्पी 
है। उन्हें तो बापू ने क्या खाया, क्या पिया, कब उठ गये, कब सो 
गये, फलां से क्या कहा, फलां ने क्‍या सुना, इन बातों में ज्यादा रस 
है । और गांधीजी भी आश्रम की छोटी-छोटी चीजों में आव- 
इयकता से अधिक रस लेते हें । 

आश्रम भी क्‍या है, एक अजीब मंडली है। उसे शिवजी की 
बरात कहना चाहिए। कई तरह के तो रोगी हें, जिनकी चिकित्सा 
में गांधीजी खास दिलचस्पी लेते हैं। पर सब-के-सब बापू के पीछे 
पागल हैं। मैंने एक रोज देखा कि एक रोगी के लिए जाड़े में ओढ़ने 
के लिए रजाई बनाई जारही है। बा की फटी-पुरानी साड़ियां 
छाई गईं। गांधीजी ने अपने हाथ से उन्हें नापा । कितना कपड़ा 


एक सो तेंतीस 


लगेगा, इसकी कत की गई। रजाई के भीतर रुई की जगह न्‍ 
अखबारों को एक के ऊपर दूसरी परत रखकर कपड़े के साथ से 
जारहा था। गांधीजी ने सारा काम दिलचस्पी से कराया | 
बताया कि अखबार रुई से ज्यादा गरम हे । मुझे लगा कि ऐसे-ऐ 
कामों में कया इनका बहुमूल्य समय लगना चाहिए ? मेंने 
में कहा, जान पड़ता है, आपको आश्वम के इन कामों में देश 
बड़े-बड़े मसलों से भी ज्यादा दिलचस्पी है ।” “ज्यादा तो नहीं 
पर उतनी ही है, ऐसा कहो । 

में अवाक्‌ रह गया । क्‍योंकि गांधीजी ने गम्भीरता से उत्तः 
दिया था, मजाक में नहीं । पर बात सच्ची हैं। शायद इसका यह 
भी कारण हो कि गांधीजी रात-दिन यदि गम्भीर मसलों पर है 
विचार किया करें, तो फिर उन्हें तनिक भी विश्राम न मिले। शायव् 
आश्रम उनके लिए परोपकार और खेल की एक सम्मिलित रसायन 
शाला है । आश्रम गांधीजी का कुटम्ब है । महान-से-महान व्यक्ति 
को भी कौटुम्बिक सुख की चाह रहती है । गांधीजी का वैसे ते 
सारा विश्व.कुटुम्ब है, पर आश्रम के कुटम्ब की उनपर विशेष 
जिम्मेदारी हे। उस जिम्मेदारी को वह निर्मोही होकर निबाहते हैं 

आश्रम में उन्होंने इतने भिन्न-भिन्न स्वभाव और शक्ति के 
आदमी रकक्‍खे हें कि बाहरी प्रेक्षक को अचम्भा होता है कि यह शिवजी 
की बरात क्‍यों रक्खी है ! परन्तु एक-एक का परिचय करने से 
पता चलता है कि हरेक का अपना स्थान है। बल्कि गांधीजी 
उनमें से कई को कुछ बातों में तो अपनेसे भी अधिक मानते हैं । किसी 
आध्यात्मिक प्रश्न का निराकरण करना होता हैं तो वह अक्सर 
अपने साथियों--विनोबा, किशोरछाल भाई, काका साहब आदि 
को बुला लेते हें । ऐसे साथियों को रखकर ही मानों उन्होंने अपन 
मन में उच्च-नीच-भावना नष्ट कर डाली है। जो काम हलके: 


। एक सो चोंतीस 


से-हलका माना जाता है उसे करनेवाला और जो काम ऊचे-से-ऊंचा 
माना जाता है उसे करनेवाला दोनों आश्रम में भोजन करते समय 
साथ-साथ बंठते हें । जैसे पंक्ति में उच्च-नीच का भेंद नहीं हे, 
बसे ही गांधीजी के मन में और उनके आश्रमवासियों के मन में भी 
यह भेद नहीं ै 

कुछ दिन पहले की बात हे । वाइसराय से मिलने के लिए 
गांधीजी दिल्ली आये हुए थे। पर वापस सेवाग्राम पहुंचने की ताला- 
बवेली लगी हुई थी । वापस पहुंचने के लिए एक्र प्रकार का अधय 
सा टपकता था। अंत में गांधीजी ने जब देखा कि शीघ्य वापस 
नहीं जासकते, तो महादेवभाई को झटपट सेवाग्राम लौटने का आदेश 
दिया । काम तो काफी पड़ा ही था और में नहीं समझ सका कि 
इतने बड़े मसले के सामने होते हुए कैसे तो वापस जाने का उतावला- 
पन वह खुद कर सकते थे और कैसे महादेवभाई को यकायक वापस 
लौटा सकते थे। मैंने कहा, “इतने बड़े काम के होते हुए वापस लौटने 
का यह उतावलापन मुझे कुछ कम जंचता है ।” “पर मेट्गी जिम्मेदारी 
का तो खयाल करो ।” गांधीजी ने कहा, में तो सेवाग्राम में एक 
मजमा लेकर बेठा हूं । रोगी तो हैं ही, पर पागलपन 
भी वहां है। कभी-कभी तो मन में आता है कि बस अब में सब- 
को छोड़ दं और केवल महादेव को ही पास रकक्‍्ख्‌ । बा चाहे तो वह 
भी रहे । पर सबको छोड़ दं, तब तो जिम्मेदारी से हट जाता हूं । 
पर जबतक इस मजमे की जिम्मेदारी लेकर बैठा हूं, तबतक तो मुझे 
उस जिम्मेदारी को निबाहना ही चाहिए। यही कारण है कि मेरा 
शरीर तो दिल्‍ली में है, पर मेरा मन सेवाग्राम में पड़ा है .।” 

सेवाग्राम के कुटम्ब के प्रति उनके क्या भाव हैं, इसपर ऊपरी 
-उद्गार कुछ प्रकाश डालते हें । 


एक सौ पंतीस 

गांधीजी के यहां एक-एक पैसे का, हिसाब रक्‍खा जाता है. 
गांधीजी को आदत बचपन से ही रुपये-पैसे का हिसाब सावधानी से 
रखने की रही है। गांधीजी व्यवस्थाप्रिय हें। यह भी बचपन 
से ही उनकी आदत है। इसलिए उनकी झोंपड़ी साफ- 
सुथरी, लिपी-पुती और व्यवस्थित है । कमर में कछनी है, वह भी 
व्यवस्थित । वाइसराय ने कहा कि गांधीजी बुढ़ढे तो हैं, पर उनकी 
चमड़ी की चिकनाहट युवकों की-सी है। यह सही बात है कि स्वास्थ्य 
का पूरा जतन रखते हैं। हर चीज में किफायतशारी की जाती है। 
कोई पिन चिटिठयों में छगी आई, तो उसको निकालकर 
रख लिया जाता है । 

लन्दन जाते समय जहाज पर एक गोरा था, जो गांधीजी को 
नित्य कुछ-न-कुछ गालियां सुना जाया करता था। एक रोज उसने 
गांधीजी पर कुछ व्यंगपूर्ण कविता लिखी और गांधीजी के पास उसके 
पन्ने लेकर आया। गांधीजी को उसने पन्ने दिये, तो उन्होंने चुपचाप 
पन्नों को फाड़कर रद्दी की टोकरी में डाल दिया और उन पन्नों में 
लगी हुई पिन को सावधानी से निकालकर अपनी डिबिया में रख 
लिया। उसने कहा, गांधी, पढ़ो तो सही, इसमें कुछ तो सार है ।' 
“हां, जो सार था वह तो मेंने डिबिया में रख लिया है ।” इसपर 


एक सौ छत्तीस 


सब हंसे और वह अंग्रेज खिसियाना पड़ गया । 

मेंने देखा है कि छोटी-सी काम की चीज को भी गांधीजी 
कभी नहीं गंवाते । एक-एक, दो-दो गज के सुतली के टुकड़ों को 
सुरक्षित रखते हें, जो महीनों बाद काम पड़ने पर सावधानी से 
निकाल लेते हैं । उनके चरखे के नीचे रखने का काले कपड़े का 
एक छोटा-सा टुकड़ा आज कोई बारह साल से देखता हुं चछा आ | 
रहा है । छोगों की चिटिठयों में से साफ कागज निकालकर उसके 


लिफाफे बनवाकर उन्हें काम में लाते हें । -यह दृश्य एक ह॒द दर्जे के. : : 


मक्खीचूस से भी बाजी मारता है । 

लन्दन की बात है। गांधीजी का नियत स्थान था शहर से दूर 
पूर्वी हिस्से में। दफ्तर था पश्चिमी हिस्से में, जो नियत स्थान से सात- 
आठ मील की दूरी पर था। दिन का भोजन दफ्तर में ही--जो 
एक मित्र के मकान में था--होता था। नियत स्थान से भोजन का 
सामान रोजमर्रा दफ्तर में लेआया जाता था । 

भोजन के साथ-साथ कभी-कभी गांधीजी शहद भी लेते हैं ॥ 
हम लोग इंग्लेंड जाते समय जब मिश्र से गुजरे, तो वहांके मिश्री 
लोगों ने शहद का एक-मटका भरकर गांधीजी के साथ देदिया था । 
उसीमें से कुछ शहद रोजमर्रा भोजन के लिए बरत लिया जाता 
था । उस रोज भूल से मीराबेन घर से शहद लाना भूल गईं और 
जब समय पर खयाल आया कि शहद नहीं है तो चार आने की एक 
बोतल मंगाकर भोजन के साथ रखदी । गांधीजी भोजन करने बैठे 
तो नजर शीशी पर गई | पूछा--यह शीशी कैसे? उत्तर में बताया 
गया कि क्‍यों शहद खरीदना पड़ा । “यह पैसे की बर्बादी क्‍यों ? 
क्या लोगों के दिये हुए पैसे का हम इस तरह दुरुपयोग करते हैं ” 
एक दिन शहद के बिना क्या में भूखा मर जाता ? 

भारतवर्ष के बड़े-बड़े पेच्रीदा मसले सामने पड़े थे। उनको किनारे 


एक सो सेतीस 


के के 

: रखकर हहद पर काफी देर तक्व्याख्यान और डांट-डपट होती 
रही, जो पास बैठे हुए लोगों को अखरी भी | पर गांधीजी के लिए 
छोटे मसले उतने ही पेचीदा हैं जितने कि बड़े मसले । इसमें कभी- 
कभी लोगों, को लघु-गुरु के विवेक का अभाव प्रतीत होता है । पास 
.. में रहनेवालों को झुंझलाहट होती है, पर गांधीजी पर इसका कोई 


हा असर नहीं होता । 


कपड़ों का खूब एहतियात रखते हें। जरा फटा कि उसपर कारी 
 छगती है । हर चीज को-काफी स्वच्छ रखते हें, पर कंजूसी यहांतक 


: . : चलती है कि पानी की भी फिजूलखर्ची नहीं करते । हाथ-मुंह धोने के 


लिए बहुत ही थोड़ा-सा पानी लेते हें । पीने के लिए उबला हुआ 
पानी एक शीज्षी में रखते हें, जो जरूरत पड़ने पर पीने और हाथ- 
“मुंह धोने के काम आता है । 


४छक सौ अड़तीस 


१६ 


गांधीजी की दिनचर्या भी व्यवस्थित है । एक-एक मिनट का ५ 


उपयोग होता है । बाहर से काफी भारी डाक आती है, उसका 
उत्तर भेजना पड़ता है । अक्सर वह खाते-खाते भी पढ़ते हें। कभी- 
कभी खाते-खाते*किसीको वार्तालाप के लिए भी समय देदेते हैं । . 
घूमने का समय भी बेकार नहीं गजरता । 

गांधीजी प्रायः चार बजे उठते हें । उठते ही हाथ-मंह धोकर 
प्राथना होती है । इसके बाद शौचादि से निवृत्त हो सात बजे सुबह 
कुछ हलका-सा नाइता होता है । उसके बाद टहलना होता है । फिर 
काम में लग जाते हें । नौ बजे के करीब तेल-मालिश कराते हैं, पर काम 
मालिश के समय भी चलता रहता है । फिर स्नान से निवृत्त होकर 
ग्यारह बजे भोजन करते हैं । एक बजेतक काम करके कुछ झपकी 
लेते हैं । दो बजे के करीब उठते हैं, उसके बाद फिर शौच जाते हें। 
उस समय भी कुछ काम तो जारी रहता हैं। शौच के बाद पेट पर 
मिट्टी की पट्टी बांधकर कुछ विश्राम करते हें, पर काम लेटे-लेटे 
भी जारी रहता है। चार बजे के करीब चर्खा कातते हें । फिर लिखने- 
पढ़ने का काम होता है । पांच के करीब शाम का ब्याल्‌ होता हैं 
उसके बाद टहलना। सात बजे प्रार्थना, फिर कुछ काम और नोौ- 
साढ़े नौ बजे के करीब सोजाते हैं । 


एक सो उनतालीस 


अ 
आवश्यकता होने पर रात क्यो दो बजे भी उठ जाते हें और 
काम शुरू कर देते हे । गांधीजी का भोजन सीधा-सादा है, पर साल- 
दो साल से हेर-फेर होते रहते हें । एक जमाना था, जब केवल 
मूंगफली और गुड़ खाकर ही रहते थे । बहुत वर्षो पहले मेंने देखा 
था, वह दूध का बिलकुल परित्याग करके उसके बदले में सौ 
से ज्यादा बादाम रोज खाते थे। कई वर्षो पहले एक मतंबा यह 
: भी देखा था कि रोटी का परित्याग करके करीब एक सौ खजूर 
ख़ाते थे। इसी तरह एक जमाने में रोटी ज्यादा खाते थे, फल कम 
खाते थे । इस तरह के प्रयोग और रद्दोबदल भोजन में चलते ही 
रहते हें । कुछ ही वर्षों पहले नीम की कच्ची पत्तियां और इमली का 
बड़े जोरों से प्रयोग जारी था, पर बाद में उसे छोड़ दिया। कच्चे 
अन्न का प्रयोग भी बीमार होकर छोड़ा । . 
ये सब प्रयोग हर मनुष्य के लिए अवांछनीय हैं । आजकल 
गांधीजी का भोजन खूब खरखरी सिकी पतली रूखी रोटी, उबला 
हुआ साग, गुड़, लहसुन और फल है । हर चीज में थोड़ा-सा सोडा 
डाल लेते हें । उनकी राय है कि सोडा स्वास्थ्य के लिए अच्छी चीज 
है। एक दिन में पांच से अधिक चीजें गांधीजी नहीं खाते। इस गणना 
में नमक भी शुमार में आजाता है । 
गांधीजी अपनी जवानी में पचास-पचास मील भी रोजाना 
चल चुके हैं, पर बुढ़ापे में भी इन्होंने टहलने का व्यायाम कभी 
नहीं छोड़ा । कभी-कभी कहते हें कि खाना एक रोज न मिले तो 
न सही, नींद भी कम मिले तो चिता नहीं, पर टहलना न मिले 
तो बीमारी आई समझो । पेट पर रोजमर्रा एक घंटे तक मिट्टी 
की पट्टी बांधे रखते हैं, इसका भी काफी माहात्म्य बताते हैं । 
नींद का यह हाल है कि जब चाहें तब सो सकते हैं । गांधी- 
अरविन-समझौते के समय की मुझे याद है कि मेरे यहां कुछ अंग्रेजों 

ने गांधीजी से मिलना निश्चय किया था। निर्धारित समय से पंद्रह 
मिन्रट पहले गांधीजी आये । कहने लगे, “मुझे आज नींद की जरूरत 
है, कुछ सो लं।” मेने कहा, (सोने का समय कहां है ? पंद्रह मिनट. 


ही तो हैं।' उन्होंने कहा, (पंद्रह मिनट तो काफी हैं ।” चट खटिया. ८: .. 


पर लेट गये और एक मिनट के भीतर ही गाढ़ निद्रा में सोगये । 
सबसे आइचर्य की बात यह थी कि पंद्रह मिनट के बाद अपनेआप 
ही उठ गये । मेंने एक बार कहा, “आपकमें सोने की शक्ति अद्भुत 
है ।” गांधीजीने कहा, “जिस रोज मेरा नींद पर से काबू गया तो 
समझो कि मेरा शरीरपात होगा ।* ढ 3 7 

गांधीजी को बीमारों की सेवा का बड़ा शौक हैं । यह शौक 
बचपन से ही है। अफ्रीका में सेवा के लिए उन्होंने न केवल नर्स का 
काम किया, बल्कि एक छोटा-मोटा अस्पताल भी चलाया, यद्यपि 
अपनी 'िन्द-स्वराज्य' नामक पोथी में एक दृष्टि से उन्होंने अस्पतालों 
की निदा भी की हे । बीमारों की सेवा का वह शौक आज भी उनमें 
ज्यों-का-त्यों मौजूद है । वह केवछ सेवा तक ही रस लेते हें, ऐसा 
नहीं है । चिकित्सा में भी रस लेते हें और सीधी-सादी चीजों के 
प्रयोग से क्या लाभ होसकता है, इसकी खोज बराबर जारी ही 
रहती है । 

कोई अत्यंत बीमार पड़ा हो और मृत्यु-शय्या पर हो, और 
गांधीजी से मिलना चाहता हो, तो असुविधा और कष्ट बर्दाश्त करके 
भी रोगी से मिलने जाते हें । मेने कई मर्तंबा उन्हें ऐसा करते देखा 
है, और एक-दो घटनाएं तो ऐसी भी देखी हें कि उनके जाने से 
रोगियों को बेहद राहत मिली । 

बहुत वर्षों की पुरानी बात है । दिल्‍ली की घटना हैं । एक मर- 
णासन्न रोगिणी थी। रोग से संग्राम करते-करते बेचारी के शरीर का 
ह्थस होचुका था। केवल सांस बाकी था । उसने जीवन से बिदाई ले- 

'ली थी। और लम्बी यात्रा करना है ऐसा मानकर राम-राम करते 
अपने अंतिम दिन काट रही थी । पर गांधीजी से अपना अंतिम 
आशीर्वाद लेना बाकी था। रोगिणी ने कहा, “क्या गांधीजी के दर्शन 


« -- “भी होसकते हें ? जाते-जाते अंत में उनसे तो मिल लं।” गांधीजी 


तो दिल्‍ली के पास भी नहीं थे, इसलिए उनका दर्शन असम्भव था। 
पर. मरते प्राणी की आशा पर पानी फेरना मेंने उचित नहीं समझा, 
इसलिए मेंने कहा, देखेंगे, तुम्हारी इच्छा ईश्वर शायद पूरी कर 


' देया, * 


दो हीं दिन बाद मुझे सूचना मिली कि गांधीजी कानपुर से 
दिल्‍ली होते हुए अहमदाबाद जारहे हैं । उनकी गाड़ी दिल्‍ली 
पहुंचती थी सुबह चार बजे । अहमदाबाद की गाड़ी पांच बजे छूट 
जाती थी। केवल घंटेभर की फुरसत थी । और रूग्णा बेचारी दिल्ली 
से दस मील के फासले पर थी । घंटेभर में रोगी से मिलना और 
वापस स्टेशन आना, यह दुशवार था । 

जाड़े का मौसम था। हवा तेजी से चल रही थी । मोटरगाड़ी 
में--उन दिनों खुली गाड़ियां हुआ करती थीं--गांधीजी को सवेरे- 
सवेरे बीस मील सफर कराना भी भयानक था। गांधीजी आरहे 
हैं, इसका बेचारी रोगिणी को तो पता भी न था। उसकी तीग्र 
इच्छा गांधीजी के दर्शन करने की थी । पर इसमें कठिनाई प्रत्यक्ष 
थी। गांधीजी गाड़ी से उतरे। मेंने दबी जबान में कहा-- आप 
आज ठहर नहीं सकते ? ” गांधीजी ने कहा, ठहरना मुश्किल है । 
में हताश होगया । रोगी को कितनी निराशा होगी, यह में जानता था। 

गांधीजी ने उथलकर पूछा-- ठहरने की क्‍यों पूछते हो ? 
मेंने उन्हें कारण बताया । गांधीजी ने कहा-- चलो, अभी चलो । 
“पर में आपको इस जाड़े में ऐसी तेज हवा में सुबह के वक्‍त मोटर में 
बैठाकर क॑से लेजा सकता हूं ?” “इसकी चिंता छोड़ो । मुझे मोटर 

में बिठाओ। समय खोने से क्या छाभ ? चलो, चलो।” गांधीजी 
को मोटर में बेठाया । जाड़ा और ऊपर से पैनी हवा । ये बेरहमी ' 


से अपनी शक्ति का प्रदर्शन कर रहे थे। सूर्योदय तो अभी हुआ भी. # 


न था। ब्राह्ममुहुत की शांति सवंत्र विराजमान थी। रुग्णा शय्या २ 
पर पड़ी 'राम-राम” जप रही थी। गांधीजी उसकी चारपाई के... 
पास पहुंचे । मेंने कहा--- गांधीजी आये हैं।” उसे विश्वास न हुआ । 
हकक्‍्को-बक्की-सी रह गई। सकपकाकर उठ बैठने की कोशिश की; - 
पर शक्ति कहां थी ? उसकी आंखों से दो बंदें चुपचाप गिर गईं। 
मेंने सोचा, मेने अपना कतंव्य पालन कर दिया । ; 

रोगिणी की आत्मा को क्‍या सुख मिला, यह उसकी आंखें - 
बता रही थी । 

गांधीजी की गाड़ी तो छूट चुकी थी, इसलिए मोटर से सफर 
करके आगे के स्टेशन पर गाड़ी पकड़ी । गांधीजी को कष्ट तो हुआ, 
पर रोगी को जो शांति मिली उस संतोष में गांधीजी को कष्ट का 
कोई अनुभव नहीं था । 

थोड़े दिनों बाद रोगिणी ने संसार से विदा ली, पर मरने से 
पहले उसे गांधीजी के दर्शन होगये, इससे उसे बेहद शांति थी । 

हम भूखे को अन्न देते हें, प्यासे को पानी देते हैँ, उसका माहात्म्य 
है । रन्तिदेव और उसके बांल-बच्चों ने स्वयं भूखे रहकर किस 
तरह भूखे को रोटी दी, इसका माहात्म्य हमारे पुराण गाते हैं । पर 
एक मरणासन्न प्राणी है, अंतिम घड़ियां गिन रहा है, चाहता है कि 
एक पूज्य व्यक्ति के दर्शन कर लूं। इस दर्शन के भूखे रोगी की भूख 
तृप्त होती है, उसे संतोष-दान मिलता है, इस दान का माहात्म्य 
कितना होगा ? 

गांधीजी इकहत्तर के होचले ! 

पच्चीस साल पहले जब मुझे उनका प्रथम दर्शन हुआ तब वह 
प्रौढ़ावस्था में थे, आज वृद्ध होगये । उस समय की सूरत-वेशभूषा 
का आज की सूरत-वेशभूषा से मिलान किया जाय तो बड़ा भारी 
अंतर है। हम जब एक वस्तु को रोज-रोज देखते रहते हैं तो जो 
दैनिक परिवर्तन होता है उसको हमारी आंखें पकड़ नहीं सकतीं । 
परिवर्तन चोर की तरह आता है । इसलिए गांधीजी के दरीर में, 
उनकी बोलचाल में, उनकी वेशभूषा में कब और कैसे परिवर्तन हुआ 
यह आज किसीको स्मरण भी नहीं है । मेंने जब गांधीजी को 
पहलेपहल देखा, तब वह अंगरखा पहनते थे। फिर कुर्ता पहनने 
लगे और साफे की जगह टोपी ने लेली । एक सभा में व्याख्यान 
देते-देते कुर्ता भी फेंक दिया, तबसे घुटनों तक की धोती और ओढ़ने 
की चादरमात्र रह गई । 

पहले चोटी बिलकुल नहीं रखते थे । हरिद्वार के कुंभ पर एक 
साधु ने कहा, “गांधी, न यज्ञोपवीत, न चोटी; हिंदू का कुछ तो चिन्ह 
रक्‍्खो । तबसे गांधीजी ने शिखा धारण कर ली। और वह एक 
खासी गुच्छेदार शिखा थी। एक रोज अचानक सिर की तरफ 
मेरी नजर पड़ी तो, देखता हूं, शिखा नहीं है। शिखा के स्थान के 


एक सो चवबालीस 


सब बाल धीरे-धीरे उड़ चले और जो शिखा धोरण की गई थी वह. 


अपनेआप ही बिदा होगई। शिखा के अभाव ने मुझे याद दिलाया. : - पे द 
कि जिन पांच तत्त्वों से एक-एक चीज पैदा हुई थी उन्‍्हींमें धीरे-चीरे // ५7: ४. 
वे अब विलीन होरही है । दांत सारे चले गये, पर कब-कब गये, कैसे- ४ थी 


कंसे चुपके-से चलते गये, इसका पास रहनेवालों को कभी ध्यान 
बही हे। 

छोगों को अपने जीवन में यश-अपयश्ञ दोनों मिले हैं। कभी 
लोकप्रियता आई, कभी चली गई। ड्यूक ऑफ वेलिंग्टन, नेपो- 
लियन, डिजरायली इत्यादि राजनैतिक नेताओं ने अपने जीवन में 
उतार>चढ़ाव सब कुछ देखा । पर गांधीजी ने चढ़ाव-ही-चढ़ाव देखा, 
उतार कभी देखा ही नहीं । अपने जीवन में बड़े-बड़े काम किये। 
हर क्षेत्र में कुछ-न-कुछ दान किया । साहित्यिक क्षेत्र भी इस दान से 
न बचा । कितने नये शब्द रचे, कितने नये प्रयोग चलाये, लेखन- 
शली पर क्या असर डाछा, इसका तरूपट भी कभी छगेगा। 

किसीने मिसेज बेसेंट से पूछा था कि हिदुस्तान में हमारी सबसे 
बड़ी बुराई कौन-सी है ? मिसेज बेसेंट ने कहा, “हिन्दुस्तान में लोग 
दूसरे को गिराकर चढ़ने की कोशिश करते हें, यह सबसे बड़ी बराई 

चाहे यह सबसे बड़ी बुराई होया नहो, पर इस तरह की 
बुराई राजनंतिक क्षेत्र में अक्सर यहां पाई जाती है । पर 
गांधीजी ने जमीन से खोद-खोदकर हीरा निकाला । उन्होंने 
राख छान-छानकर सोना जमा किया। सरदार वल्लभभाई को 
बनाने का श्रेय गांधीजी को है। राजगोपालाचार्यजी को, राजेंद्र 
बाबू को गढ़ा गांधीजी ने । सेकड़ों दिग्गज और लाखों सैनिक गांधीजी 
ने पैदा किये । करोड़ों मुर्दा देशवासियों में एक नई जान फूंक दी । 
छोटे-छोटे आदमियों को काट-छांटकर सुघड़ बना दिया । ““चिड़ियों 
से में बाज लड़ाऊं, तब गोबिन्दासह नाम रखाऊं ।” 


एक सो पंतालीस 


हे 


जिन गांधीजी की ऐसी देन रही, वह अब बुड्ढे होते जारहे हैं 
कब बुड्ढे होगये, इसका हमें ध्यान नहीं रहा । 
“दिन-दिन, घड़ी-घड़ी, पल-पल, छिन-छिन स्रवत जात 
अंजुरो को पानी” ऐसे आयु बीतती जारही है। पर गांर्ध 
लिखते हें, बोलते हें, हमारा संचालन करते हें, इसलिए उनके शारी 
रिक शैथिल्य का हमें कोई ज्ञान भी नहीं है । हमने मान लिया है 
कि गांधीजी का और हमारा सदा का साथ है । ईश्वर करे, वह 
चिरायु हों ! . ँ 
यदि कोई अपनी जवानी देकर गांधीजी को जिंदा रख सके तो 
हजारों युवक अपना जीवन देने के लिए उद्यत होजायें | पर यह तो 
अनहोनी कल्पना है । 
अंत में फिर प्रश्न आता है : गांधीजी का जीवनचरित्र क्‍या है ? 
राम की जीवनी को किसी कवि ने एक ही श्लोक में जनता के 
सामने रख दिया है : 
आशे रामतपोवनाधिग मनं, हत्वा सृगं काऊचनं । 
बेदेहीहरणं जटायुमरणं. सुग्रीवसंभाषणम्‌ । 
बालीनिग्रहणं समुद्रतरणं लंकापुरीदाहनं । 
पदचाद्रावण कुंभकर्णहननम्‌ एतद्धि रामायणम्‌ ॥ 
गांधीजी की जीवनी भी शायद एक ही इलोक में लिखी जा 
सके; क्‍योंकि एक ही चीज आदि से अंत तक मिलती है--अहिसा, 
अहिसा । खादी कहो या हरिजन-कार्य, ये अहिसा के प्रतीक हें । पर 
एक बात हे । राम के जीवन को अंकित करनेवाला इलोक अंत में 
बताता है, “पद्चचाद्रावणकुम्भकर्ण हननम्‌।” क्या हम गांधीजी के बारे में 
“आदौ सोहन इंग्लेंडगमनं विद्याविशेषाजंनम्‌ 
अफ्रीकागमनं कुनोीतिदसन॑ सत्याग्रहान्शे उनम्‌ 
धृत्वा भारतमुक्तये प्रयतनं शस्त्र त्वहिसामयम्‌ 


थे 


एक सो छियालोस 


अस्पृथ्योद्ध रणं स्वतन्त्रकरण मिट न आन 52752 20 2 2 ५5 ढ 
इत्यादि-इत्यादि कहकर अंत में. कह सकते हैं “पारतंत्र्य- 
विनाशनम्‌ ? ” पर 

कौन कह सकता है ? गांधीजी अभी जिन्दा हैं। कु 

थोड़े ही दिन पहले चीन-निवासी एक विशिष्ट सज्जन ने उनसे . 
प्रश्न किया, “क्या आप अपने जीवन में भारत को स्वतंत्र देखने की 
आशा करते हैं ?” “हां, करता तो हूं। यदि ईश्वर को मुझसे और 
भी काम लेना है तो जरूर मेरे जीवन-काल में भारत स्वतंत्र होगा । 
पर यदि ईइ्वर ने मुझे पहले ही उठा लिया, तो इससे भी मुझे 
कोई सदमा नहीं पहुंचेगा ।” 

पर कौन कह सकता है कि भविष्य में क्‍या होगा ? 

“को जाने कल की ? ” 

-+समाप्त-- 

